

"Ime kardinala Stepinča upi¬ 
sano je u Knjigu Prvaka Crkve, 
koji su svojim mučeništvom 
posvjedočili vlastitu vjernost 
Petrovoj Stolici. Mučeništvom 
se može smatrati također ne 
maleno razdoblje od 14 go¬ 
dina koje je on proveo u 
osamljenosti, posred svakod¬ 
nevnih fizičkih i moralnih trp¬ 
ljenja ", Papa Ivan XXIII 

PAPINA RIJEČ 


Novi blaženici 
- misionari 


Dana 17. ožujka 1996. Papa 
Ivan Pavao II. proglasio je blaženi¬ 
ma mons. Daniela Combonia i 
mons. Guida Maria Confortia. S 
ova dva nova blaženika. Papa Ivan 
Pavao II. beatificirao je u tijeku svo¬ 
ga Pontifikata 733 slugu i službeni¬ 
ca Božjih, dok je svetima proglasio 
njih 271. 

Svečani obred beatifikacije 
predvodio je sam Sveti Otac. Na¬ 
kon obreda, poradi narušena 
zdravlja, on je napustio baziliku, a 
euharistijsko slavlje proslijedio je 
kardinal Angelo Sodano, državni 
tajnik. Bazilika je bila prepuna. U 



Ivan Pavao li. s kard. Vinkom Puljićem, Nadbiskupom vrhbosanskim na 
proglašenju svetim bi. Marka Križevčanina, u Košicama, 2. srpnja 1995. 




\\m 

KiGfNERAZtONE i 

CELl'AFklCA ' 




RiiN 


Mons. Daniele Comboni, utemeljitelj Kongregacije misio¬ 
nara kombonijanaca Srca Isusova i Misijskih sestara pobož¬ 
nih majki crne Afrike, rođen je 15. ožujka 1831. u mjestu 
Limone, biskupija Brescia, u sjevernoj Italiji. Zaređen za 
svećenika 31. prosinca 1854. u Trentu. Od god. 1857. do 
1881., 9 puta je s prekidima bivao u Africi. Prekidi su bili 
uvjetovani bolestima koje su ga prisiljavale na kratki predah 
u apostolatu preporoda Afrike. Svim je silama uznastojao 
podići domaći kler kao najbolji temelj za uspjeh misijskog 
rada. Kao teolog u pratnji kardinala Canosse, veronskog 
biskupa, sudjelovao je u radu I. vatikanskog sabora, u Rimu 
1870. god., gdje se zalagao za evangelizaciju Afrike. Dana 
12. kolovoza 1877. zaređen je za biskupa u Središnjoj 
Africi. Na dan smrti 27. studenoga 1880. u Karthumu, već 
su zauzeto djelovala dva instituta, s 36 misionara i 30 
misionarki, koji su, nastavljajući njegovo djelo, pružili iz¬ 
vanredno svjedočanstvo ljubavi za evangelizaciju Afrike. 


Na naslovnoj stranici: Ivan DULČIĆ: Kardinal Alojzije Stepinac 


Mons. Guido Maria Conforti, utemeljitelj Misonara ksave- 
rijanaca, rođen 30. ožujka 1865. u mjestu Casalora di 
Ravadese, kod Parme. Nakon studija isprepletena s godi¬ 
nama bolesti, bio je zaređen za svećenika 22. rujna 1888. 
Ljubav prema misijama, koju je osjećao od djetinjstva, 
ostvario je već u 30. godini života, utemeljivši »Pobožnu 
udrugu Sv. F. Ksaverskoga za vanjske misije«. Svećenici, 
članovi udruge, uz zavjet siromaštva, čistoće i poslušnosti, 
darivali su se Bogu i s četvrtim, t.j. zavjetom da će »ići 
izvan vlastitog okružja, kulture i mjesne Crkve za navije- 
štanje Evanđelja nekršćanima«. Za vrijeme tzv. »Bokserske 
pobune« 1899. prispio je u Kinu. Nakon tragičnih događaja 
vratio se u Italiju, gdje ga je Papa Leon XIII. imenovao 
nadbiskupom. »Vi, reče mu Papa, želite ići u Kinu, i ja Vas 
šaljem u grad koji je talijanska Kina!« Nakon zauzetih 
godina nadpastirske službe u Ravenni, vratio se 1904. g. u 
Parmu i posvetio se radu Instituta. Pio X. imenovao ga je 
1907. biskupom Parme, gdje je, prožet Isusovim riječima: 
»Imam i drugih ovaca koje nisu iz ovog ovčinjaka!«, po¬ 
krenuo Zajednicu klera za misije i druge misijske djelat¬ 
nosti, radi kojih su ga prozvali »misijskim biskupom«. 









PAPINA 


RIJEČ 


nju se od ranog jutra slijevalo vjer¬ 
ničko mnoštvo, prispjelo za ovu 
prigodu. Osobito su se isticali pred¬ 
stavnici svake zajednice ovih dviju 
kongregacija, proširenih diljem svi¬ 
jeta, s predstavnicima zajednica na¬ 
stanjenih u Italiji. U prostranu bazi¬ 
liku stisnulo se preko 30.000 
vjernika, raznih boja i narodnosti, 
koji su se u pobožnom obredu pri¬ 
sjećali napora što su ih dvojica no¬ 
vih blaženika uložili i ugradili za 
rast Kraljevstva Božjega u zem¬ 
ljama gdje su djelovali, a čije su dje¬ 
lo njihovi suradnici zauzeto nasta¬ 
vili. Budući da svi vjernici nisu 
mogli unići u baziliku, nekoliko ih 
je tisuća obred beatifikacije pratilo 
preko velikog ekrana u auli audi¬ 
jencija Pavla VI. 

Nove blaženike je Sv. Otac 
predstavio ovim mislima: 

1. »Comboni je od svoje pripra¬ 
ve za svećeništvo osjetio poziv na 
darivanje vlastitog života za evan¬ 
đeosko navještanje u Afričkoj zem¬ 
lji....boreći se za ukinuće stravičnog 
položaja robova i zauzeto djelujući 
da se preporod Afrike dogodi sna¬ 
gom vlastitih sila.« 

2. »Suvremenost i smjelost nje¬ 
gova djela očitovali su se u pripre¬ 
mi i oblikovanju budućih svećeni¬ 
ka, po neutrudivom misijskom 
djelovanju i pisanom riječi i spisi¬ 
ma, te u osnivanju dvaju instituta - 
muškog i ženskog - isključivo po¬ 
svećenih za djelovanje 'ad gentes' - 
među nekrštenim narodima.« 

3. »Djelovanje 'ad gentes' bijaše 
jednom od temeljnih zasada apostol¬ 
skog rada i Guida Marie Confortia. 
Kristovo svjetlo donijeti svima, bila 
je obveza koja ga je pokretala i 
usmjeravala čitavog života. Tako je 
mogao u potpunosti živjeti tri sta¬ 
nja u kojima se odvija jedinstveno 
poslanje Crkve u navještanju Evan¬ 
đelja: pastirska skrb za mjesnu Cr¬ 
kvu, zauzetost za djelovanje među 
nekrštenima ('ad gentes 7 ) i evange¬ 
lizacija onih koji su izgubili osjećaj 
za život po vjeri.« 

4. »On je bio uvjeren kako je je¬ 
dan od najuspješnijih načina za 
učvršćivanje vjere u zemljama sta¬ 
rodrevne evangelizacije onaj što u- 
ključuje navještaj Evanđelja onima 
koji ga još ne poznaju.« 


5. »Vrijednost misijskog poziva 
'ad vitam - do kraja života', koja 
odjekuje i u enciklici 'Redemptoris 
missio - Otkupiteljevo poslanje', on 
je predložio svojoj subraći misiona¬ 
rima na radikalan način po 'misij¬ 
skom zavjetu' i ne malen je broj 
njegovih duhovnih sinova koji su, 
sve do mučeništva, ostali vjerni 
ovoj obvezi.« 

6. »Kristov križ je vrelo nesicr- 
pne ljubavi za onoga koji se daruje 
braći, blizoj i dalekoj.« 

Sveti Otac se za Anđeosko po- 
zdravljenje pojavio na prozoru. 
Unatoč krhkosti što se oborila na 
njegov život, želio je s mnoštvom 
vjernika podijeliti radost provrlu o 
proglašenju novih blaženika, ali i 
nastaviti svoje učiteljsko poslanje. 
Među brojnim plakatima bio je 
uočljiv i onaj »L'amore vince sem- 
pre - Ljubav uvijek pobjeđuje!« 
Osim što je bio jeka oduševljenja 
gledom na dvojicu novih blaženi¬ 
ka, odražavao je uvjerenje svih na¬ 
zočnih na Trgu Sv. Petra u gorljivu 
ljubav koju je Papa očitovao, sišavši 
unatoč klonulosti u baziliku i ovim 
opetovnim susretom s vjernicima 
na molitvi Pozdravljenja. 

Progovorio je o ljubavi prema 
siromasima u svijetu i pozvao od¬ 
govorne svjetske moćnike na pra¬ 
vedno rješenje ovoga problema. 
Svoj poziv uključio je u kršćaninov 
korizmeni hod prema obraćenju i 
proslavi Uskrsa, koji nosi bitnu 
označnicu: ljubav porema siromasi¬ 
ma, te je s tim u vezi kazao: 

»1. Radostan sam što sam ovog 
jutra mogao proglasiti blaženima 
dvojicu velikih Biskupa: Daniela 
Combonia i Guida Mariu Confor¬ 
tia, obojicu veoma zaslužnih za mi- 
sijsku djelatnost Crkve. 

U duhovnom korizmenom ho¬ 
du, primjer njihova žara u navješta¬ 
nju Krista potiče nas da oživimo i u 
sebi apostolsku gorljivost i obvezu 
obraćenja. U svezi s tom obvezom, 
želio bih danas naglasiti osobiti vid 
sve djelotvornije ljubavi prema si¬ 
romasima, tragom divnog primjera 
što nam ga pružiše mons. Comboni 
i mons. Conforti. 

Ne, ne možemo se izgovarati 
da ne znamo za trpljenje mnoge 


braće u krajnjem siromaštvu i gladi. 
Mnogo je siromaštva u svijetu! Pro¬ 
motrimo li zemlje evangelizirane 
po članovima instituta što ih osno- 
vaše novi blaženici, uočit ćemo za¬ 
ista nesnosne prilike. Drama gladi 
je velika sramota našega vremena! 
Kako se može mirno i obilno častiti 
dok nebrojena ljudska bića trpe 
glad i umiru od gladi? 

2. Stoga i korizmeni post ide 
prema tome da se s gladnima podi¬ 
jeli ono čega smo se odrekli. Sigurno 
je da za ublažavanje gladi u svijetu 
nije dostatna milostinja. Potrebno je 
uspostaviti novi smisao pravedno¬ 
sti i jasna politička i gospodarska 
nastojanja u tom smjeru. No, nada¬ 
sve je potreban »opći proces koji će 
uključiti i u rješavanju ovog proble¬ 
ma osvijestiti sveukupnu društve¬ 
nu zajednicu« (Poruka za Korizmu 
1996.). Korizmena pokora, prove¬ 
dena s iskrenom ljubavi prema 
Bogu i bližnjemu, jedan je od snaž¬ 
nih poticaja u tom vidu djelovanja. 

Neka nam Presveta Djevica 
udijeli malo svoje materinske osjet¬ 
ljivosti, da bismo postali osjetljivi 
za trpljenje braće. Neka nam pomo¬ 
gne da bismo postali kao dvojica 
novih blaženika, koji su znali siro¬ 
masima ujedno dijeliti i kruh Evan¬ 
đelja i svagdašnji kruh, oba tako 
potrebna za dostojan život djece 
Božje.« (Usp. Osservatore Romano, 
18.19. ožujka 1996., 6/7.) 

UREDNIKOVA RIJEČ 


Proslavili smo 
Stepinčevo ’96 



Svećenici pristupaju k oltaru na Misi o 36. obljetnici preminuća - u 
Zagrebačkoj katedrali - 10. veljače 1996. 


Jučer proroci, danas svjedoci, 
blaženici! U kratkim crtama dono¬ 
simo prikaz dvaju novih blaženika: 
mons. Daniela Combonia i mons. 
Guida Maria Confortia. Crkva ih 
stavlja pred naše oči i u sadržaj 
našeg života kao kvasac nove evan¬ 
gelizacije i oduševljenja za misijski 
rad. Ovaj svečani čin još je jedna 
potvrda kako je svaki kandidat za 
čast oltara osobito Božje djelo. 

U tom pogledu znakovita je bi¬ 
la i Trodnevnica uoči 36. obljetnice 
preminuča Sluge Božjega Alojzija 
Stepinca, jednog od onih kandidata 
koji če, nadamo se, također svemu 
svijetu otkriti svjedočanstvo ne¬ 
slomljive ljubavi za Boga, njegovu 
Crkvu i brata čovjeka. 

Buduči da su sve propovijedi 
upravo pregršt njegovih misli o 
preporodu ljudskog društva i na¬ 
rodne zajednice po preporodu obi¬ 
telji i savjesnom odgoju djece i mla¬ 
dih, donosimo u cijelosti sve tri 
homilije izgovorene tijekom Trod¬ 
nevnice u Zagrebačkoj katedrali, 
kao i homilije što su ih, veličaj uči ži¬ 
vot i žrtveni ulog kardinala Stepinca 
za bolji svijet, navijestili kardinali 
Franjo Kuharić (Zagreb) i A. Felici 
(Rim), te biskup Ć. Kos (Krašič). 

Uoči 36. obljetnice smrti kardi¬ 
nala Stepinca u Katedrali su, kao 
dio prigodne Trodnevnice, izvede¬ 
ne odabrane skladbe na stihove što 
ih je pod naslovom »Što znači Isus« 
ispjevao kardinal Stepinac. Ruko¬ 
pis te euharistijske pjesme prona¬ 
đen je u njegovoj ostavštini. Ne zna 
se kada ju je sastavio. 

Najuspjelije dvije skladbe izveli 
su zbor »Opće ženske gimnazije ss. 
Milosrdnica u Zagrebu« pod ravna- 
njem s. Elizabete Peršić i »Večernji 
katedralni zbor« pod ravnanjem dr. 
Vladimira Babuša. 

Kao najbolja skladba odabrana 
je ona prispjela na natječaj pod 
pseudonimom M.K.-Karlsruhe, au¬ 
tora gosp. Mirka Kraljevića (r. 5. 
prosinca 1930. god. u Privalju, župa 
Široki Brijeg). Harmonizaciju za 
mješoviti zbor ugodio je prof. Mo 
Miroslav Martinjak, profesor glazbe 


na Katoličkom bogoslovnom fakul¬ 
tetu Sveučilišta u Zagrebu i zamje¬ 
nik ravnatelja Instituta za crkvenu 
glazbu Bogoslovnog fakulteta. 

Prigodna nagrada će skladate¬ 
lju biti naknadno uručena u crkvi u 
Karlsruheu, gdje se redovito okup¬ 
lja zajednica hrvatskih katoličkih 
vjernika. 

Osobita pozornost ovog broja 
Glasnika usmjerena je na prikaz lju¬ 
bavi kojom je Sluga Božji častio 
Majku Božju. Neka nam njegov 
primjer čašćenja Bogorodice obogati 
ovogodišnje svibanjske pobožnosti. 

Slijedi nastavak prikaza o »fami 
martyrii - glasu mučeništva«, koji 
je obilježio njegov život, a potom i 
samu smrt. 

Nastavljamo objavljivati doku¬ 
mente o djelovanju Šluge Božjega u 
ratnom i poratnom vremenu, kako 
bismo istinito mogli spoznati nje¬ 
govu postojanost i jasnoću kojima 
je on, u svakom političkom sustavu 
zastupao pravdu i promicao ljud¬ 
ska prava. 

Pristižu brojna svjedočanstva o 
životu i radu kardinala Stepinca. 
Brojni su i dopisi o uslišanjima koja 
su se dogodila na njegov zagovor. 
Hvala svim suradnicima, dopisni¬ 
cima i darovateljima za pokriće 
troškova u postupku za proglaše¬ 
nje blaženim kard. Stepinca. 

Zahvaljujem i svim onim njego¬ 
vim štovateljima koji su njegova pi¬ 
sma, fotografije ili uspomene pre¬ 


dali Postulaturi, bilo za Arhiv, bilo 
za izložbu u njegovoj Spomen-zbirci. 

Vrijedno je spomenuti i sve one 
djelatnike, školske, vojne i građan¬ 
ske, koji su organizirano pohodili 
tu Spomen-zbirku Sluge Božjega, u 
Zagrebu, na Kaptolu br. 31. Premda 
na malenom prostoru, zbilja nazoč¬ 
nosti Sluge Božjega, prema pisme¬ 
nom svjedočanstvu mnogih, kadra 
je potaknuti na ozbiljna razmišlja¬ 
nja o vlastitom životu svakog poje¬ 
dinca i ohrabriti ga na neustrašiv 
život vjere. 

»Mučenici su slobodni, 
a ne njihovi suci!« 


STEPINČEVO ’ 9 6 



PROPOVIJED KARD. FRANJE KUHARICA, 
u Zagrebačkoj katedrali, 10. veljače 
1996. 


»Zašto me progoniš?« (Dj 9,4) 

Prečasni Oci biskupi, 

poštovani Oci provincijali, braćo svećenici, 

redovnici i redovnice, 

sestre i braćo u Isusu Kristu! 


»Ako su mene progonili, i vas će progoniti!« 

(Iv 15, 20) 


1. Kod prikazanja Djeteta Isusa 
u hramu, starac Simun uzima Dije¬ 
te iz ruku njegove Majke i postaje 
prorok držeći na rukama Isusa i go¬ 
voreći: »Ovaj je evo postavljen na 
propast i uzdignuće mnogima u 
Izraelu i znak osporavan - a i tebi će 
samoj mačprobostidušu...« (Lk 2,34) 

Pedeset dana nakon Isusova 
uskrsnuća dogodio se dolazak Duha 
Svetoga na apostolsku zajednicu u 
Jeruzalemu. Bio je to rođendan Cr¬ 
kve »iz vode i Duha« (usp. Iv 3,5). 

Tako je u povijesti počela živjeti 
Crkva, nova zajednica Kristovih 
učenika i učenica: sabrana u jedin¬ 
stvu vjere, povezana ljubavlju Duha 
Svetoga, pozvana i poslana da svje¬ 
doči u narodima, u svim vremeni¬ 
ma do svršetka svijeta, djela Božja, 
događaje spasenja: utjelovljenje 
vječne Riječi, Sina Božjega, njegov 
život, djela i nauk - Evanđelje, nje¬ 
govu smrt na križu i uskrsnuće. 

2. Poslanje Crkve je jasno i po¬ 
sve određeno izrečeno od samoga 
Isusa Krista: »Pođite dakle i učinite 
mojim učenicima sve narode 
krsteći ih u ime Oca i Sina i Duha 
Svetoga i učeći ih čuvati sve što 
sam vam zapovjedio.« (Mt 28, 
19-20) 

Prije uzašašća reče Isus aposto¬ 
lima: »... Primit ćete snagu Duha 


Svetoga, koji će sići na vas, 
i bit ćete mi svjedoci u Je¬ 
ruzalemu, po svoj Judeji i 
Samariji, i sve do kraja ze¬ 
mlje!« (Dj 1,8) Bit će, da¬ 
kle, navjestitelji i svjedoci 
Evanđelja za vječno otkup¬ 
ljenje ljudi. »Propovije¬ 
dajte Evanđelje svemu 
stvorenju!« (Mk 16, 15) 

Tako je Crkva usađena u 
svijet i u povijest kao vid¬ 
ljiva zajednica. Njezino je porijeklo 
od samoga Boga, jer joj je utemelji¬ 
telj Isus Krist, pravi Bog i pravi čo¬ 
vjek! Njezino je poslanje božansko: 
naviještati ljudima Evanđelje; po¬ 
svećivati ih sakramentima; prenosi¬ 
ti ih iz tame grešnosti u svjetlo Bož¬ 
jeg života; odgajati savjest za svaku 
pravednost, dobrotu i ljubav. 
Božanski je i cilj Crkve. Ona je 
Crkva putnica - hodočasnica kroz 
vrijeme u vječni Život! To je njezin 
život i smisao. 

3. Međutim, put Crkve kroz po¬ 
vijest bit će trnovit, često put križa. 
Isus joj je to navijestio: »Budući da 
niste od svijeta, zato vas svijet mr¬ 
zi.« (Iv 15,19) 

Kažu da je papa sv. Pio X. u raz¬ 
govoru sa studentima teologije, pi¬ 
tao koje su oznake Kristove Crkve. 
Oni su odgovorili, četiri: jedna, sve¬ 


Kardinal Franjo Kuharić predvodio je 
euharistijsko slavlje o 36. obljetnici 
preminuća kard. A. Stepinca 

ta, katolička i apostolska. Ali Papa 
reče: Postoji i peta oznaka. Koja? - 
Progonjena! 

Kao što je Crkva povijesna stvar¬ 
nost, tako je progon Crkve povije¬ 
sna očitost. Tako je od početka do 
danas i bit će tako do kraja vremena 
dok Gospodin ne dođe završiti tu 
dramatičnu, često tragičnu i tajno¬ 
vitu ljudsku povijest Posljednjim 
sudom. Ono što je proživio Isus 
Krist na zemlji, to proživljava i nje¬ 
gova Crkva. 

4. U grad Damask putovala jed¬ 
na skupina ljudi na konjima. Imaju 
izvršiti poseban zadatak. Imaju pu¬ 
nomoć od poglavara u Jeruzalemu 
»da sve koje nađu od ovoga Puta, 
muževe i žene, okovane dovedu u 
Jeruzalem« (Dj 9,2). Vodi ih Savao 
iz Tarza, »sveudilj zadahnut prijet¬ 
njom i pokoljem prema učenicima 
Gospodnjim« (Dj 9,1). 

Kad se Savao sa svojom prat¬ 
njom približio Damasku, »iznena¬ 
da ga obasja svjetlost s neba. Sruši 
se na zemlju i začu glas što mu go¬ 
voraše: «Savle, Savle, zašto me pro¬ 
goniš?« 

On upita: »Tko si ti. Gospodi¬ 
ne?« A Isus mu reče: »Ja sam Isus 
kojega ti progoniš! Nego, ustani, 
uđi u grad, i reči če ti se što ti je či¬ 
niti.« (Dj 9,3-6) 

Iz Isusovih je riječi jasno: Tko 
progoni Crkvu, progoni njega. Tko 
mrzi Isusa, mrzi i Crkvu, i obratno. 
Čuli smo Isusa danas u Evanđelju: 
»Ako vas svijet mrzi, znajte da je 
mene mrzio prije nego vas!« (Iv 
15,18) 

5. Tu se nameče trajno pitanje: 
Zašto? »Zašto me progoniš?« Zašto 
su Najnevinijega mrzili tako straš¬ 
nom mržnjom da su ga raspeli. 
Zašto mrze i progone njegove vjer¬ 
nike sve do smrti, počevši od Jeru¬ 
zalema pa do kraja zemlje? I bit če 
tako do svršetka svijeta. Crkva je 
progonjena sad otvoreno i krvavo, 
sad podmuklo i prikriveno, sad iz¬ 
nutra i izvana. 

Naviještanje Evanđelja izaziva¬ 
lo je takva protivljenja da su gotovo 
svi misijski počeci bili zalijevani 
krvlju mučenika. Mržnja želi 
uništenje! 

6. U broju za siječanj 1991. mi- 
sijskog lista »Radosna vijest« pro¬ 
čitali smo slijedeču vijest iz Kine. 
Kandidat za Partiju morao je proči 
kroz šestomjesečni kurs i nakon to¬ 
ga položiti slijedeču prisegu: »Za- 
klinjem se da ne postoji nikakvo više 
biče iznad nas. Ako bi ipak postoja¬ 
lo neko više biče iznad nas, treba¬ 
mo, moramo ga mrziti, i sve one 
koji vjeruju u to biče.« (Ibid., str. 9.) 

U kineskom zatvoru bio je re¬ 
dovnik o. Matija Ruf. Koliki su bi¬ 
skupi, svećenici, vjernici prošli kroz 
tamnice u toj velikoj zemlji! Zatvor¬ 
ski odgojitelj kazao je o. Rufu 6. stu¬ 
denoga 1951.: »592, (prozvan samo 
po logorskom broju), mrzim te, mr¬ 
zim! Ti si najgori od svih sedamsto 
zatvorenika. Ti si najgori od svih. 
Mrzim te, mrzim te ... cijelim svo¬ 
jim bićem, jer si do današnjeg dana 
ostao onako loš čovjek kakav si bio 
prvog dana svoga dolaska u ovu 
ustanovu.« (Ibid., str. 9.) 


U čemu je bila strašna zloća re¬ 
dovnika Ruf a da je izazivala takvu 
mržnju? Bila je to vjernost Isusu 
Kristu i Crkvi! 

7. U »Glasu Koncila« od 4. ve¬ 
ljače ove godine pročitali smo i ovo: 
»Vladimir Numov, tajnik povjeren¬ 
stva ruske države za rehabilitaciju 
politički progonjenih, izjavio je da 
je u doba Staljinove strahovlade 
progonjeno i ubijeno 200.000 sveće¬ 
nika i vjerskih službenika. Veći dio 
njih pripadao je Ruskoj pravoslav¬ 
noj crkvi, ali i Katoličkoj crkvi, te 
drugim kršćanskim zajednicama. 
Taj broj doseže čak 500.000, ako se 
uzme u obzir cijelo razdoblje po¬ 
stojanje Sovjetskog Saveza i komu¬ 
nističke vladavine.« (Ibid., str. 4.) 
Zašto? Što su svi ti ljudi bili krivi da 
su tako strašno mrženi i progonjeni 
bili? 

8. U kontekstu tih činjenica može¬ 
mo razmišljati i o mučeništvu zagre¬ 
bačkog nadbiskupa Alojzija Stepinca. 
I njegov progon i mučeništvo ulaze 
u misterij progonjenog Krista i pro¬ 
gonjene Ćrkve. 

Napunit će se skoro 50 godina 
tome što se dogodilo 18. rujna 1946. 
»Bila je srijeda ... Od rana jutra su 
po svim gradskim ulicama krstarili 
milicionari i vojnici: svi su bili nao¬ 
ružani kao da se sprema kakva rat¬ 
na operacija. Na Kaptolu je bio pri¬ 
ličan broj naoružanih, koji su šetali 
amo i tamo.« 

9 . »Oko 5,30 ujutro uđu milicio¬ 
nari u nadbiskupski dvor te zapo- 
sjednu sve hodnike i stubište. Po¬ 
tražili su Nadbiskupa, koji se 
upravo u svojoj privatnoj kapeli 
pripravljao za sv. misu. Na upit što 
traže, milicionar mu reče: - Imamo 
nalog da vas odvedemo. Nadbi¬ 
skup pročita nalog i reče: Idem s 
vama. Ako ste žedni moje krvi, eto 
me!' Još ih je upozorio: 'Pazite što 
radite!' (A. Benigar: STEPINAC, II. 
izd., Zagreb 1993., str. 520-521). 

Mjesecima prije toga uhićenja 
propaganda je upravo bjesnila pro¬ 
tiv Nadbiskupa! 

10 . A zašto? Razlog je mnogo 
dublji od same bezbožne ideologi¬ 
je. Uzroci svih tih progona Isusa 
Krista i Crkve izmiču svim tumače¬ 
njima i analizama sociologije i ljud¬ 
ske psihologije. To je trajno prisu¬ 


tan misterij duhovnog sukoba 
između dobra i zla. Ta je duhovna 
borba započela u iskonu stvaranja 
duhovnog svijeta. 

Svemogući je Stvoritelj stvorio 
duhovna bića - anđele iz ljubavi za 
vječnu ljubav. Stvorio je čovjeka, 
sazdanog od duše i tijela, da čovjek 
sebe primi iz stvaralačke Božje lju¬ 
bavi i sebe daruje toj ljubavi za vječ¬ 
nu sreću. 

Misterij zla stoji baš u tome da 
su mnogi anđeli odbacili Boga; od¬ 
bacili su istinu i ljubav; u samoumi- 
šljenoj oholosti odbacili su život u 
Bogu i s Bogom; iz svoga postoja¬ 
nja, zbog lažne samodostatnosti, is¬ 
ključili su Boga. Na tu laž Zli je za¬ 
veo i čovjeka. I čovjek postade 
protivnik Božji. To protivljenje 
Bogu odjekuje u svakom čovjeku. 
Lakše je silaziti širokim putem u 
propast, nego se strmim putem do¬ 
bra uspinjati u Život! 

U palim se duhovima začela 
mržnja na Boga kao i na sva stvore¬ 
nja. Ta mržnja je njihov život. Ta ih 
vatra pali da žele uništiti sve što je 
Bog stvorio, osobito čovjeka. 

11. Susrećemo se s tajnom zlo¬ 
će, s misterijem mržnje. Žaista, ne 
možemo razumjeti sve te mržnje u 
povijesti, svu tu borbu protiv istine, 
dobra, protiv ljubavi, ako bismo 
htjeli tumačiti samo ljudskom psi¬ 
hologijom, samo ljudskom zloćom. 
Ta mržnja ima dublji izvor; to je 
nevidljiva sila zloće: Šotona - Luci¬ 
fer, pali anđeo koji se sa svojim zlo¬ 
dusima bori protiv Boga i razara 
povijest lažima, mržnjama, uboj¬ 
stvima. Isus Krist jasno otkriva 
toga neprijatelja Božjeg i ljudskog, 
zove ga čovjekoubojicom ljudi od 
početka i ocem laži (usp. Iv 8,44). 

12. Mržnja je saveznica laži i 
smrti. 

Zloduh se približio i samom 
Isusu, da bi ga učinio svojim poklo¬ 
nikom. Obećao mu je sve užitke 
svijeta i moć, ako mu se ničice po¬ 
kloni (usp. Mt 4,9). I danas on ima 
svoje otvorene častitelje i suradni¬ 
ke. Pomažu mu razarati svijet svim 
vrstama nemorala. U svijetu, zaista, 
djeluje tajna zloće. 

Na tu tajnu zloće i djelovanje 
Zloga misli Isus kad kaže: »Kad bi¬ 
ste bili od svijeta, svijet bi svoje lju- 

bio; no budući da niste od svijeta, 
nego sam vas ja izabrao iz svijeta, 
zato vas svijet mrzi ... A sve će to 
poduzimati protiv vas poradi Ime¬ 
na moga, jer ne poznaju onoga koji 
mene posla ... Tko mene mrzi, mrzi 
Oca moga ... Mrze me nizašto.« (Iv 
15,19.21.23.25) 

Zlome je istina kriva što je isti¬ 
na; dobro mu je krivo što je dobro; 
pravednost je kriva što je praved¬ 
nost; svetost je kriva što je svetost. 

13 . Iz te biblijske vizije povije¬ 
sti, u toj povijesnoj stvarnosti du¬ 
hovne borbe dobra i zla, smještamo 
progon i osudu zagrebačkog nadbi¬ 
skupa - sada Sluge Božjega - Alojzija 
Stepinca. U taj kontekst smještamo i 
mučeništvo tolikih svećenika, re¬ 
dovnika, redovnica i mnogih vjer¬ 
nika u Hrvatskoj kao i u Bosni i 
Hercegovini. Za našu Crkvu nije 
bio malen broj ubijenih nekoliko 
stotina svećenika i redovnika za 
vrijeme Drugoga svjetskog rata i 
poslije rata. K tome pribrojimo i 
bezbroj drugih nedužnih žrtava. 

14 . Kad je Nadbiskup Stepinac 
bio odveden u zatvor, generalni vi¬ 
kar biskup Franjo Salis-Seewis upu¬ 
tio je vjernicima i javnosti poslanicu 
u kojoj, među ostalim, svjedoči: 

»Ova naša zajednička bol posve 
je razumljiva, jer je preuzvišeni go¬ 
spodin dr. Alojzije Stepinac najdiv¬ 
niji primjer uzornog i svetog pastira, 
požrtvovnog i nesebičnog rodoljuba, 
koji je uzvišena načela Božje prav¬ 
de, Božjih zapovijedi i Kristova 
evanđelja upravo do savršenstva 
provodio u djelo u svom životu i 
radu za hrvatski narod.« 

»Njegovo plemenito srce, nje¬ 
govo milosrđe i ljubav, kojom ga je 
nadahnjivalo Kristovo evanđelje, 
osjetili su osobito za vrijeme rata ne 
samo katolički vjernici, nego ino¬ 
vjerci, ne samo Hrvati, nego i člano¬ 
vi drugih narodnosti. Štoviše, on je 
u svojoj velikodušnosti zaštićivao 
mnoge iz redova onih, koji ga da¬ 
nas nazivaju narodnim neprijate¬ 
ljem.« (STEPINAC: str. 522). 

15 . Za vrijeme suđenja za svje¬ 
doke obrane prijavili su se Uredu 
tužitelja i slavonski pravoslavni vla¬ 
dika Emilijan, kao i neki pravoslav¬ 
ni svećenici. Za svjedoke obrane 
prijavili su se i neki sveučilišni pro¬ 


fesori i liječnici srpske nacionalno¬ 
sti, ali svi su bili odbijeni (usp. Ibid., 
str. 545). 

Sudila je neobjašnjiva mržnja 
protiv Nadbiskupa, a ne pravda! I 
Nadbiskup je iskusio Isusove riječi: 
»Mrze me nizašto!« 

16. U zatvoru Nadbiskup je su¬ 
cu istražitelju dao izjavu iz koje do¬ 
nosimo glavne misli: »Koliko raza- 
birem, moj pritvor ima vam služiti, 
da u istraživanju pripravite materi¬ 
jal, po kojem bi me sudili, ne kao 
privatnu osobu, nego kao zegrebač- 
kog nadbiskupa ... Stoga vi hoćete 
naći političku bazu u obliku, kako 
ste ga formulirali u pitanjima.« 

»Po Božjem, naravnom i među¬ 
narodnom pravu nijedno sudište 
me ne može osuditi zbog toga, što 
vi meni pripisujete, ako se uzmu u 
obzir sve okolnosti, u kojima smo 
živjeli.« 

»Moja je krivnja u tome, što ni¬ 
sam pao na koljena pred komuniz¬ 
mom, koji jedini vlada u ovoj zem¬ 
lji...« (Ibid., str. 527). 

Završio je svoju izjavu pred su¬ 
cem istražiteljem ovim riječima: 
»Znajte, Isus Krist jest ugaoni ka¬ 
men svijeta. Tko na nj padne, razbit 
će se, a na koga on padne smrvit će 
ga!« (Ibid., str. 528) 

Sudac je na to srdito odgovorio: 
»Govorit ćete vi kad dođe narod!« 


- »Vidjet ćemo« - odgovori mirno 
Nabdiskup! 

17 . Nadbiskup Stepinac, blaže¬ 
ne uspomene, bio je svjestan da je 
suđen kao predstavnik Crkve; da se 
u njemu hoće ušutkati Crkva; da je 
njegova krivnja vjernost Isusu Kri¬ 
stu i Crkvi. Krivnja mu je bila i nje¬ 
govo kršćansko rodoljublje. 

Stoga u završnoj riječi na sudu 
(govorio je 38 minuta). Nadbiskup 
ističe i glavne razloge sukoba izme¬ 
đu Crkve i bezbožne ideologije. 
Govorio je: »U školskim udžbenici¬ 
ma tvrdite, protivno od svih doka¬ 
za povijesti, da Isus Krist nije po¬ 
stojao. Znajte, Isus Krist je Bog! Za 
njega smo spremni umirati ...« 

»Za Majku Božju kaže se u knji¬ 
gama, da je bila bludnica. A znade¬ 
te li, da je ona za pravoslavne i za 
katolike najsvetiji pojam.« 

»Po vašem shvaćanju, materija¬ 
lizam je jedini naučni sistem, a to 
znači izbrisati Boga i kršćanstvo. 
Ako nema ništa osim materije, 
onda vam hvala na slobodi!« 

»A što se mene tiče i moga su¬ 
đenja, ja ne trebam milost, savjest 
mi je mirna.« (Ibid., str. 541-542). 

18 . Mučenici koji svjedoče za 
Istinu i koji imaju čistu savjest, pred 
svim sudištima stoje uspravno. Oni 
su slobodni, a ne njihovi suci. Ma¬ 
kar bili osuđeni, makar i pogublje¬ 
ni, oni su pobjednici; svijetle u po- 

vijesti kao neprolazne vrijednosti. 
Isus je kazao: »A tko izgubi život 
svoj poradi mene, naći će ga!« (Mt 
10,39) 

19 . Čuli smo danas u poslanici 
apostola Petra: »Pa tko da .vam 
naudi, ako revnujete za dobro? Ne¬ 
go, morali i trpjeti zbog svoje pra¬ 
vednosti, blago vama! No ne bojte 
se njihova zastrašivanja i ne plašite 
se!« (1 Pt 3,13-14) 

Mučenici su zbog svoje čiste sa¬ 
vjesti hrabri ljudi. To je u njima sna¬ 
ga Duha Svetoga. Kršćanima je uvi¬ 
jek potrebna ta duhovska hrabrost 
za kršćansko svjedočenje u svijetu 
koji je protivan Bogu. 

Apostol Pavao, nekoć i sam 
progonitelj, pisao je svom učeniku 
i biskupu Timoteju: »A svi koji hoće 
pobožno živjeti u Kristu Isusu, bit 
će progonjeni.« (2 Tim 3,12) Ali zato 
piše apostol Petar: »Ta uspješnije je 
trpjeti, ako je Božja volja, čineći do¬ 
bro, nego čineći zlo.« (1 Pt 3,17) 

20. Progonstvo Krista i Crkve 
nikada ne prestaje. Ne mora to biti 
uvijek progon kroz zatvore, sudo¬ 
ve, ubojstva. Borba protiv istine i 
dobra vodi se na mnogo načina. Ta 
se borba, s dramatičnim napetosti¬ 
ma, događa u samoj Crkvi. Sve 
unutarnje pobune protiv jedinstva 
vjere, protiv zajedništva ljubavi, 
razdiru Tijelo Kristovo. 

Sva neposlušnost onoj strukturi 
Crkve koju je sam Isus Krist usta¬ 
novio i odredio kao jamstvo da se 
Crkva sačuva u pravoj vjeri, koju 
tumači Učiteljstvo Crkve s Petrom 
na čelu, borba je protiv Isusa Krista. 
Lažni proroci progone Krista. 

21. Ali progoni ne prestaju ni 
od strane svijeta koji mrzi Dobro. 
Crkvu se želi razoriti i Krista ubiti 
u dušama bezbožnim ideologija¬ 
ma, promicanjem svih načina ne¬ 
morala u moćnim sredstvima pri¬ 
općavanja. 

U životu ljudi i naroda ima to¬ 
liko dobrih, primjernih, poučnih i 
odgojnih sadržaja kojima bi se mo¬ 
glo podizati moralnu svijest u lju¬ 
dima i odgajati savjest za ono što je 
plemenito, časno i čestito. 

Međutim, kolike filmske pro¬ 
dukcije prave filmove kojima ruju 
samo po dnu života; vide samo nasi¬ 
lja, ubojstva, preljube, horore i por¬ 


nografije. Takvi sadržaji preplavlju¬ 
ju televizijske ekrane i njima se hra¬ 
ni svijet. 

Ako se Crkva i ljudi dobre volje 
kritički osvrću na takve sadržaje 
koji razaraju moralnu svijest ljudi, 
osobito mladih, odmah se jave gla¬ 
sovi da je Crkva protiv slobode, 
protiv demokracije, čak protiv čov¬ 
jeka. 

Ako se izbriše razlika između 
dobra i zla, ostaje samo zlo. Progon 
Krista neće završiti do svršetka svi¬ 
jeta. 

Sluga Božji Kardinal Alojzije 
Stepinac očitovao je svoju pastirsku 
brigu za spasenje ljudi i moralno 
zdravlje hrvatskog naroda žigošući 
proročki poroke svoga vremena. 

U svojoj velikosvećeničkoj mo¬ 
litvi na Posljednjoj večeri Isus je 
uputio svoju molitvu Ocu za svoju 
Crkvu: 

»Ne molim te da ih uzmeš sa 
svijeta, nego da ih očuvaš od Zloga 
... Posveti ih u istini: Tvoja je riječ 
istina.« (Iv 17,15.17) 

Sveci i mučenici su u svijetu 
prisutnost svjetla i nade, makar im 
se svijet protivio. Njihova je nada 
ukorijenjena u Božjem obećanju, 
kako reče Isus: »Blago vama kad 
vas - zbog mene - pogrde i progna¬ 
ju i sve zlo slažu protiv vas! Radujte 
se i kličite: velika je plaća vaša na 
nebesima!« (Mt 5,11) »Ali tko ustra¬ 
je do kraja, taj će se spasiti!« (Mt 
10,22) Arnen! 

+ Franjo kard. Kuharić, 
nadbiskup zagrebački 

»Nije trpio zbog 
krivnje, nego radi 
krijeposti!« 

Propovijed mons. Ćirila Kosa, 

biskupa đakovačkog, u Krašiću, 

10. veljače 1996. 

»Svake godine, od 1960., 'slavi¬ 
mo' veliki Petak, dan njegove smrti, 
kao što se slavi smrt našega Gospo¬ 
dina. 

Ne molimo za mrtvog Isusa, 
kao što molimo za naše drage po¬ 
kojnike, nego se njemu klanjamo i 
zahvaljujemo na daru ljubavi nje¬ 
gova Srca, koji nas je ljubio do kra¬ 

ja. Osuđen kao zločinac, od sinova 
vlastitog naroda, i na križ razapet 
molio je za sve one, koji 'ne znaju 
što čine'. 

Tko bi mogao u nekoliko riječi 
opisati dugi, bogati, svećenički i bi¬ 
skupski život kardinala Stepinca? 
Tko bi mogao nešto nepoznato reći 
ili dodati što nije poznato svima 
prisutnima, i ovom sretnom mjestu 
i župi. 

Zato prikazujemo ovu novoza- 
vjetnu žrtvu Gospodinu, kojega 
molimo da po zagovoru Sluge Bož¬ 
jega čuva i štiti naše obitelji, naše 
društvo i našu Crkvu!« 



Krašić: 10. veljače 1996. - Mons. 
Ćiril Kos , biskup đakovački tumači 
Božju riječ i svjedoči o junačkom 
značaju kardinala Stepinca 

U nastavku propovijedi mons. 
Kos je aktualizirajući temu ovogo¬ 
dišnje Trodnevnice u Zagrebačkoj 
katedrali, o preporodu obitelji kao 
prvom koraku prema preporodu 
naroda, iznio biografske podatke 
kardinala Stepinca. Usporedio je 
pri tome Isusovo djetinjstvo u Na- 
zaretu, njegov javni život, muku, 
smrt i uskrsnuće s djetinjstvom i 
javnim životom Sluge Božjega kao 
zagrebačkog nadbiskupa, njego¬ 
vom djelovanju u metežu II. svjet¬ 
skog rata, te u Titovoj Jugoslaviji, 
osobito pred sudom, u zatvoru i za- 
točenju, i u sutonu života, gdje je 
vodio posljednju bitku za slobodu 
Crkve. 

Nakon pročitanih svjedočan¬ 
stava Pape Pia XII. i Ivana XXIII. o 
duhovnoj veličini kardinala Stepin¬ 
ca, o žrtvi njegova života za slobo¬ 
du Crkve i povezanost s Rimskim 
biskupom i Svetom Stolicom, 
mons. Kos je istaknuo: 

Nadbiskup Stepinac na pose¬ 
ban je način bio priznat i odlikovan 
od Svetoga Oca kada je 12. siječnja 
1953. imenovan kardinalom. To je 
imenovanje doživjelo prigovore od 
tadašnjih političkih moćnika, koji 
su taj čin osuđivali. 

Za 25. godišnjicu biskupskog 
ređenja, 24. lipnja 1959., Papa Ivan 
XXIII. poslao je kadinalu Stepincu 
brzojavnu čestitku ovog sadržaja: 

»Na izmaku 25. godine, otkako 
si bio posvećen za biskupa, spremni¬ 
je i pažljivije nego obično mislimo na 
Tebe. Ljubav nam ne dopušta da bi ti 
ovom lijepom prigodom uzmanjkala 
utjeha naših čestitki i želja. 

Uslijed bolnih okolnosti bio si, 
nažalost, prisiljen napustiti svoje 
revno djelovanje i boriš se u samoći, 
odijeljen od kršćanskog puka, koji 
je Tvojoj ljubavi i upravi povjeren. 

Budi hrabar: ne trpiš zbog kriv¬ 
nje, nego radi krijeposti. U žalosti na- 
stoj trpjeti s radošću, jer je bolje ne¬ 
pravdu podnositi, nego je nanositi.« 

U nastavku homilije biskup 
Kos je posvjedočio: »Ta 25. obljet¬ 
nica bila je razlog da smo mi iz Đa¬ 
kovačke bogoslovije uputili kardi¬ 
nalu svoje čestitke u Krašić, ne 
zaobilaznim putem, već tadašnjom 
državnom poštom. Tako smo se 
pridružili čestitki cijele Crkve i sa¬ 
moga Svetoga Oca. Kad je UDBA 
pronašla kardinalov odgovor na tu 
čestitku, izvršila je pretres u Bogo¬ 
sloviji i odnijela moje propovijedi i 
bilješke, pripravljen je sudski po¬ 
stupak u Osijeku. U istražnom po¬ 
stupku je među ostalim ludostima 
Okružnog suda u Osijeku i kardi¬ 
nal Stepinac pozvan kao svjedok 
radi toga pisma, koje je UDBA pro¬ 
našla kod mene. Kardinal je mirno 
primio poziv i mirno odgovorio ka¬ 
ko on ne poriče da je kao zakoniti 
poglavar pisao pisma svećenicima 
svoje nadbiskupije, drugim crkve¬ 
nim osobama ili prijateljima, kako 
bi ih utješio i osokolio. U tom je pi¬ 
smu osječkom sudu među ostalim 


napomenuo, kako je spreman zbog 
toga ako je potrebno i umrijeti, jer 
se ne osjeća krivim ni za najmanje 
zastranjenje koje bi prouzrokovala 
ta i slična pisma. Napisao je kako je 
već 26 godina katolički biskup i ka¬ 
ko nikada nije izvršio nikakav 
zločin protiv sadašnje kao ni protiv 
prošle države. Na kraju je napisao 
kako je teško bolestan te da se ne 
može odazvati sudu, a ako režim 
smatra da umire odviše polako, ne¬ 
ka ga potpuno tjelesno dotuče, kao 
što je to u pravnom smislu učinio 
prije 14 godina. 

Potom je mons. Kos iznio osob¬ 
no svjedočanstvo o veličini beskraj¬ 
ne ljubavi kardinala Stepinca za Cr¬ 
kvu i hrvatski narod, te ponovio 
iskaz o uništenju Kardinalova srca. 
Nastavljajući, naime, s uspored¬ 
bom o smrti Isusovoj i preminuću 
Sluge Božjega, reče: 

»Kristova agonija opisana je de¬ 
taljno u Svetom Pismu. Bila je tako 
teška, da se osjećao ostavljenim i od 
svoga Oca. Iz poslušnosti prema 
njemu sišao je na zemlju, mučen i 
pokopan. - Oče moj. Oče moj, zašto 
si me ostavio. 

Kada je naklonio glavu i izdah¬ 
nuo, nisu mu prebijali goljeni, nego 
mu jedan od vojnika otvori bok ko¬ 
pljem i probode Srce, iz kojega 
poteče krv i voda. 

Nakon što je kardinal Stepinac 
ispustio svoju dušu, i blago u Go¬ 
spodinu usnuo, tijelo mu je preve¬ 
zeno u Zagreb, gdje je obavljena 
službena obdukcija. 

Tom je prilikom njegovo srce 
predano da se kao relikvija čuva u 
Nadbiskupskom dvoru, i medicin¬ 
ski konzervirano. Među liječnicima 
našao se i neki Nikodem, koji je to 
učinio. 

Međutim, i među njima se na¬ 
šao »izdajnik«, koji je to dojavio 
UDBI. Njezini organi došli su u 
Nadbiskupski dvor i odnijeli tu 
svetu relikviju. 

Svjedočanstvo je to kardinala 
Franje Šepera, koje je ispričao u 
svojem stanu u Rimu, za vrijeme 
jednog posjeta i susreta. To je svje¬ 
dočanstvo ponovio, na moj poticaj, 
i pred kardinalom Franjom Kuha- 
rićem, kada smo obojica bili gosti 
kardinala Šepera u Rimu. 


Na moje pitanje: »A kamo su ga 
odnijeli?«, kardinal Šeper je odgo¬ 
vorio, da su ga uništili! - Simbo¬ 
lično: srce kardinala Stepinac vrhu¬ 
nac je predane ljubavi, postupak 
UDBE znak mržnje njegovih progo¬ 
nitelja. 

U završnom dijelu propovijedi 
mons. Kos je ponovio sve one misli 
kojima je žrtvu života i svetosti Slu¬ 
ge Božjega orisao Papa Ivan Pavao 
II. prigodom svoga pohoda Hrvat¬ 
skoj državi i katoličkim vjernicima 
o 900-toj obljetnici osnutka Zagre¬ 
bačke nadbiskupije. Te je misli za¬ 
ključio riječima izgovorenim na eu- 
haristijskom slavlju na Hipodromu 
u Zagrebu, 11. rujna 1994: 

»U ovom trenutku mislim na 
svijetle likove brojnih svetaca vaših 
sunardonjaka, koje vi dobro pozna¬ 
te. S uzbuđenjem mislim, posebno, 
na stranicu vaše suvremene povije¬ 
sti, stranicu vjernosti Kristu i 
Vrhovnom Svećeniku, napisanu u 
godinama neposredno nakon dru¬ 
goga svjetskog rata. Zagrebački 
nadbiskup, kardinal Alojzije Stepi¬ 
nac, bio je protagonist te povijesne 
stranice, plativši patnjama i kuš¬ 
njama svake vrste svoju hrabru pri¬ 
vrženost Evanđelju.« 

Pripominjući zatim, kako je on 
osobno uvjeren u već ostvarenu ne¬ 
besku proslavu kardinala Stepinca, 
i kako su mise godišnjice koje se za 
njega prikazuju zapravo molitva za 
njegov zagovor, biskup Kos je sve 
nazočne pozvao da poput kardina¬ 
la Stepinca budu u osobnom i 
društvenom životu odvažni svje¬ 
doci vjere i ljudi Crkve, kako je to 
bio on, »koji je prinio sebe kao naj¬ 
veću žrtvu samo da ne bi zanijekao 
vjeru«. 



> IN Tp 


"/DOM INE f ' 


AA 
AAA 

'm grij ii* mj 

' s vVHA>1.' 


39 


Sluga Božji Alojzije Stepinac 3 (1996) 2-3 













STEPINČEVO ’96 


»Molimo da ga uskoro 
možemo častiti na 
oltarima!« 

Propovijed kard. Angela Felicija, nekoć 
Pročelnika Kongregacije za proglašenje 
svetih , danas Predsjednika Papinske 
komisije »Ecclesia Dei«, u hrvatskoj cr¬ 
kvi sv. Jeronima u Rimu , 11. veljače 
1996. 

Nije prošlo mnogo vremena, 
što smo slaveći uspomenu Sluge 
Božjega Alojzija Stepinca, u ovoj 
istoj crkvi, promatrali kao 
završetak, žalostan i slavan, njego¬ 
va života, koji ne bijaše lom s povi¬ 
ješću njegova prethodnog doista 
duhovnog života, kao dijelak uvje¬ 
tovan različitim prigodama života, 
već radije kao dovršetak i krunu 
jednog bivovanja svega usmjerena 
i utrošena u službi Isusa Krista, 
Crkve, bližnjega. Danas se pak že¬ 
limo zagledati još dublje u njegov 
život i vidjeti kako je on svoj život 
žrtvovao za vjernost Papi, Petro¬ 
vom nasljedniku. 

U nevoljnim danima što ih je 
iskusila njegova domovina za vrije¬ 
me Drugoga svjetskog rata, nadbi¬ 
skup Stepinac je pokazao veliku kr¬ 
šćansku jakost, oprijevši se 
nepravednim prohtjevima svjetov¬ 
ne vlasti, založivši se bez zastoja u 
zaštiti ljudi progonjenih radi poli¬ 
tičkih ili rasnih povoda. 

Nakon rata, nad mnoge se zem¬ 
lje Europe nadvio pokrov terora. 
Ne treba spominjati progone protiv 
Crkve, uhićenja biskupa i svećeni¬ 
ka, neljudskih postupaka kojima su 
bili podvrgnuti u tamnicama. Za 
mnoge od njih već su u tijeku po¬ 
stupci za proglašenje svetima. Za 
njegovu domovinu. Hrvatsku, ubr¬ 
zo je postalo jasno da žele odijeliti 
Crkvu od Petrove stolice. Nadbi¬ 
skup Stepinac se takvom pokušaju 
energično i znalački suprotstavio. 
Zbog toga je postao žrtva sramot¬ 
nog procesa, montiranog lažnim 
dokumentima, lažnim svjedocima, 
iznuđenim optužbama. Cilj takvih 
postupaka bijaše da se Nadbiskupa 
odijeli od njegova stada, nastojeći 
ga najprije odijeliti od Vrhovnog 
Svećenika. 

Duhovna snaga nadbiskupa 
Stepinca očitovala se i u dostojan¬ 


stvenom držanju, u potpunom 
samosvladavanju, u velikodušnom 
raspoloženju opraštanja svima koji 
su nanosili nepravdu. Osuđen je na 
16 godina prisilnog rada i još nakon 
toga na 5 godina gubitka građan¬ 
skih i političkih prava. Iz svih do¬ 
kumenata i svih svjedočanstava 
proizlazi kako on nije osuđen za iz¬ 
mišljene zločine kojima ga se tereti¬ 
lo, već je osuđen iz mržnje prema 
vjeri, i jer se suprotstavio osnivanju 
»narodne crkve«. 



Kard. Angelo Felici , predvoditelj mi¬ 
snog slavlja u Rimu , u crkvi Hrvatskog 
papinskog zavoda sv. Jeronima , godine 
1993. potpisao je u istoj crkvi završne 
dokumente biskupijskog postupka za 
proglašenje blaženim kard. Stepinca 

Nakon više od pet godina što ih 
je proveo u tamnici, zatočen je u 
župnoj kući rodne župe, pod stro¬ 
gim nadzorom policije. Tu je i umro 
1960. godine. No, Papa Pio XII. već 
je 1953. nagradio njegovu vjernost 
imenovavši ga kardinalom. Sudski 
postupak koji je protiv njega bio 
namješten s brojnim svjedocima, 
bio je, sada to svi priznaju, jedna 
monstruozna spletka. 

Kao pastir svoje Crkve, nadbi¬ 
skup Stepinac bijaše čovjek sveta 
života, »vjerna i pobudna slika Do¬ 
brog Pastira, neumorna, gorljiva, 
pobožna, dobrodušna, čudesna«, 
kako ga prozva Papa Ivan XXIII. 
Pavao VI, još kao Milanski nadbi¬ 
skup, orisao ga je kao »najizvomi- 
jeg učitelja pravih kršćana«. Sam 
pak nadbiskup Stepinac, već kao 
kardinal, ali još uvijek u zatočenju, 
pisao je kako je spreman umrijeti i 


»za jedan jedini kanon Zakonika 
Svete Crkve Božje«. 

Razvijajući pobudne misli o ži¬ 
votu kardinala Stepinca, o životu 
koji je bio »prosvijetljen Božjim 
svjetlom«, kardinal Felici je iznio 
njegov životni put, od obiteljskog 
ognjišta do svećeničkog ređenja, bi¬ 
skupskog ređenja, te zauzetog i 
odvažnog pastirskog djelovanja, 
osobito za vrijeme Drugoga svjet¬ 
skog rata, kad je spašavao i štitio 
djecu, žrtve progona, uhićenike i 
zatvorenike. 

Govoreći o njegovom radu na¬ 
kon rata, kardinal Felici je naglasio 
kako je nadbiskup Stepinac bio 
»uvijek samo pastir, zabrinut za do¬ 
bro svih koji bijahu povjereni nje¬ 
govoj pastirskoj odgovornosti, a to 
je spasenje njihovih duša. On je mo¬ 
rao bdjeti nad svojim stadom i bra¬ 
niti njegovu vjeru.« 

»Po završetku rata, 17. svibnja 
1945., bio je po prvi put uhićen i 
zatvoren, ali nakon 17 dana pušten 
na slobodu. U mjesecu rujnu. Bi¬ 
skupska konferencija Jugoslavije 
objavila je Pastirsko pismo, kako bi 
zaštitila slobodu Crkve i dostojan¬ 
stvo ljudske osobe. Godinu dana 
nakon toga, nakon što su propali 
svi pokušaji da ga se savije i odvoji 
od Svete Stolice, ponovno je uhi¬ 
ćen. Slijedio je 'prežalosni proces', 
kako ga je nazvao Papa Pio XII, na 
kojem je nadbiskup Stepinac izja¬ 
vio: 'Ne želim se braniti ... za svoja 
uvjerenja spreman sam trpjeti ... 
također i umrijeti, u bilo kojem tre¬ 
nutku, jer je moja savjest mirna.' 
Nakon 1864 dana zatvora, zatočen 
je u župnu kuću rodne župe. I, dok 
se nalazio u izgnanstvu. Pio XII. u 
siječnju 1953. imenovao ga je kardi¬ 
nalom, 'kako bi nagradio njegove 
izvanredne zasluge'. 

I nakon što je iznio okolnosti 
smrti i ukopa Sluge Božjega, te is¬ 
taknuo kako je njegov grob postao 
mjesto molitve i cilj hodočašćenja, 
kard. Felici je nastavio: 

»Završetak ljudskog postojanja 
kardinala Stepinac bijaše uzoran, i 
bio je samo naravan posljedak jed¬ 
nog, u svakom smislu, uzorna ži¬ 
vota. 

On je ponajprije bio čovjek ve¬ 
like vjere. Za nj je to bilo hrabro i 

ustrajno ispovijedanje katoličkih 
istina. To je na poseban način očito¬ 
vao u slavljenju sv. Mise, te u oso¬ 
bitom čašćenju Majke Božje. Ljubio 
je Crkvu ljubavlju dubokom i ži¬ 
vom, jer je bio prožet pravim 
osječajem crkvenosti ('sensus Eccle- 
siae'). Običavao je ponoviti: 'Neka 
ide moj život... Dao bih i sto života 
samo da Crkva živi!' Dobro je uočio 
i shvatio da je jedinstvo s Apostol¬ 
skom Stolicom, s Petrovim sjedi¬ 
štem, uvjet života mjesnih Crkava. 

Kardinal Stepinac bijaše čvrst 
značaj, u ljudskom i vjerskom po¬ 
gledu. Njegova osobnost oblikova¬ 
la se u proučavanju Svetog pisma. 
Ono je bilo hrana njegova duha. Za¬ 
to je on bio, nadasve, čovjek Božji, 
u čijoj je prisutnosti živio i čija volja 
bijaše za nj pravilo života. Potpuno 
je i s ljubavlju živio svoje svečeniš- 
tvo, bio je dobar Pastir, uvijek bliz 
svome narodu, ponizan i ljubazan. 
Tko ga je poznavao, posvjedočio je 


kako bijaše čovjek molitve, 'koji je 
govorio više s Bogom nego o Bogu'. 
Bio je čovjek Euharistije. Provodio 
je duge sate pred Svetohraništem. 
Svečenicima je govorio kako bi sve¬ 
ta Misa trebala uvijek biti najvažniji 
događaj njihovog dana i kako bi nji¬ 
hove propovijedi trebale biti sna¬ 
žan poticaj vjernicima za sudjelova¬ 
nje u euharistijskim slavljima. 

Nadbiskup Stepinac bijaše čo¬ 
vjek dosljedan samome sebi. U tije¬ 
ku cijelog života zauzeto je primje¬ 
njivao istine Evanđelja. I dok se 
razborito odnosio s djelatnicima 
političkog života, nikada nije zaka¬ 
zao u svom zalaganju za obranu 
slobode Crkve i ljudskih prava, sve 
do podnošenja zatvora i smrti. 

Kad je Papa Ivan XXIII. čuo da 
je umro kardinal Stepinac, orisao ga 
je kao »gorljivog i pobožnog pasti¬ 
ra, zaslužnog za cijelu Crkvu, sjajna 
člana Kardinalskog kolegija«. Isti 


Prvosvećenik želio je osobno pred¬ 
sjedati svečanom posmrtnom obre¬ 
du u bazilici sv. Petra. U propovije¬ 
di je naglasio: »O doista, on je slika 
Dobrog Pastira ... ponajprije u neu¬ 
mornu i gorljivu apostolskom 
radu, a onda u posljednjim, odveć 
dugim godinama bolne odijeljeno- 
sti, kada je zgrnuo veliko bogatstvo 
zasluga.« Papa Ivan Pavao II., tije¬ 
kom apostolskog pohoda Zagrebu, 
Slugu Božjega je orisao kao »bedem 
Crkve u Hrvatskoj ... koji je bio 
spreman na najvišu žrtvu samo da 
ne zaniječe vjeru«. 

Kardinal Stepinac ostat će u na¬ 
šim dušama i povijesti Crkve kao 
biskup oduhovljen najvećom lju¬ 
bavlju za Boga, neospornom vjer¬ 
nošću Kristovu namjesniku, ne¬ 
umornim žarom za dobro duša. 
Molimo, da bismo ga, ako se tako 
svidi Gospodinu, mogli što prije ča¬ 
stiti na oltarima. 


Trodnevnica za Stepinčevo ’96 

»Narod bez obitelji jest narod bez budućnosti« 


Duhovna obnova 
naroda preporodom 
obitelji 

Propovijed o. Mirka Mataušića O.F.M. 

U pripravi na spomendan svete 
smrti kardinala Sluge Božjega Aloj- 
zija Stepinca, 10. veljače 1960. - evo 
navršava se od toga već 36. godina 
- povjereno mi je večeras da zajed¬ 
no s Vama proučim dio važnog po¬ 
dručja njegove natpastirske skrbi i 
njegova pastirskog nauka, a to je 
nauk o svetosti i božanskom posla¬ 
nju obitelji. Obiteljska je zajednica 
temelj ljudskoga društva. 

Večerašnje evanđelje govori o 
potrebi da čovjek bude čist i jasan 
u svojim namjerama, u svojim mi¬ 
slima, u svom srcu - na Božjem pu¬ 
tu i u skladu s Božjim zakonom. 
Možemo reći da je slična jasnoća i 
sličan radikalizam karakterističan 


za nauk i život nadbiskupa Stepin¬ 
ca na svim područjima, pa tako i na 
području nauka o poslanju obitelji. 

O svetosti i poslanju obitelji 

Gdje god mu se pružila prilika, 
nadbiskup Stepinac je progovorio o 
svetosti i poslanju obitelji, o tom 
važnom i prevažnom području 
ljudskoga i kršćanskoga života. 

Njegov osobiti nauk predstav¬ 
ljaju dva nagovora što ih je održao 
na Drugom i Četvrtom socijalnom 
tjednu 1937. i 1940. u Zagrebu. 
Tomu treba pribrojiti biskupsku 
poslanicu kojoj je on, kao predsjed¬ 
nik tadanjih biskupskih konferenci¬ 
ja, ne samo prvi potpisnik, nego po 
svoj prilici i autor ili suautor. 

Godine 1937., od 25. do 30. li¬ 
stopada, održan je u Zagrebu Drugi 
hrvatski socijalni tjedan, kojemu je 
osobitim promotorom bio profesor 
Ekonomsko-komercijalne škole u 



P. Mirko Mataušić propovijeda 
prvi dan Trodnevnice 

Zagrebu, značajan katolički djelat¬ 
nik, dr. Juraj Šćetinec. Tema je toga 
Tjedna bila Obitelj u današnjem 
društvu. Pod tim naslovom izdanje 
i zbornik toga Tjedna, u Zagrebu, 
1938. godine. 

Prigodom otvaranja toga Tjed¬ 
na progovara nadbiskup Stepinac, 
te kaže: »Nema nijednog razumnog 
čovjeka koji ne bi vidio da je 
čovječanstvo zapalo u jedan nevi¬ 
đeni kaos. Nema na svijetu mira. 
Genijalni sv. Augustin definirao je 
mir: 'Pax est tranquilitas ordinis! - 
Mir je stalnost poretka!' Ako dakle 
hočemo mir u svijetu, valja najprije 
uvesti red u svijetu i svaku stvar 
postaviti na svoje mjesto...« 

»No kao što se ne može urediti 
kuča, ako se prije ne urede njezini 
temelji, tako se ne može urediti ni 
ljudsko društvo ako se ne urede 
temelji na kojima ono počiva. Te¬ 
melj na kojemu počivaju i narodi i 
čovječanstvo jest bez sumnje obitelj.« 

»Da se pak nešto valjano uredi, 
valja točno izvidjeti koje su kompo¬ 
nente iz kojih rezultira red u dotič¬ 
noj stvari. Prema tome, ako hočemo 
urediti obitelj, valja je dakako osvi¬ 
jetliti prije svega s religioznog i mo¬ 
ralnog stanovišta, ali i s pravnog, 
ekonomskog, povijesnog, peda¬ 
goškog, higijenskog i sa socijalno¬ 
ga, kako bi se obitelj mogla urediti 
tako da što lakše postigne svrhu na¬ 
mijenjenu joj od Stvoritelja.« ( Zbor¬ 
nik - Obitelj u današnjem društvu , 
Zagreb 1938., str. 15-16.) 

Važno je ovdje istaknuti da Ste¬ 
pinac progovara prvenstveno kao 
nadbiskup, kao crkveni učitelj. Nje¬ 
ga stoga prvenstveno zanima obi¬ 
telj s religioznog i moralnog stano¬ 
višta. Ali on dobro zna da se 
problemi obitelji ne daju rasvijetliti 
i riješiti samo s tih stanovišta. 
Štoviše, baš religiozna i moralna pi¬ 
tanja obitelji i te kako uključuju i 
ostala pitanja, to jest, kako Sluga 
Božji ističe, i ekonomska, i povije¬ 
sna itd. 

Moralno i svrhunaravno 
značenje obitelji 

Odmah nakon tih njegovih 
uvodnih riječi u Prvi socijalni tje¬ 
dan uslijedilo je njegovo uvodno 
predavanje s naslovom: »Moralno i 


svrhunaravno značenje obitelji« 
( Zbornik , Zagreb 1938, str. 21-26). 
Evo nekih temeljnih postavki koje 
ovdje nadbiskup Stepinac razvija. 

1. »I brak i obitelj tvorevina je 
Božja, određena da na svoj način, 
prema naravi koju joj je Bog dao, 
posluži proslavi Njegova imena. To 
ne valja nikad smetnuti s uma, ma¬ 
kar obitelj promatrali u čisto narav¬ 
nom redu. Jer Bog je začetnik i na¬ 
ravnog reda. Mi pak znademo, da 
stvarnost, koju poznamo u narav¬ 
nom redu, nije jedina stvarnost. Jer 
čovjek krščanin spoznaje Boga po 
vjeri ne samo kao jednog u naravi, 
nego i kao trojednoga. On spoznaje 
sebe po vjeri ne samo kao neku na¬ 
ravnu jedinicu, koja se sastoji od 
duše i tijela, nego i kao dijete Božje. 
U istoj vjeri spoznaje bližnjega ne 
samo kao čovjeka, nego i kao brata 
u Bogu i subaštinika kraljevstva 
Božjega; spoznaje Boga ne samo 
kao Stvoritelja svijeta, nego i kao 
Oca u milosti. Osim naravne posto¬ 
ji dakle i svrhunaravna stvarnost, 
pa zato i obitelj možemo i moramo 
promatrati ne samo u naravnom, 
nego i u svrhunaravnom pogledu.« 

2. »Brak i obitelj od velikog su 
značenja za ljudsko društvo. Po njoj 
si ljudi postaju bliži, nestaje one 
hladne udaljenosti, i neka posebna 
toplina ulazi ponajprije među same 
članove obitelji, a onda dalje i dalje 
do velike narodne obitelji. Ova lju¬ 
bav bila je i jest podloga najdivni¬ 
jim krepostima. Ona je unapređiva¬ 
la rad i požrtvovnost, čuvala je od 
raznih opačina. A po čemu se čo¬ 
vjek najviše izdiže nad životinju, 
ako ne po krepostima!« 

3. »Za narod pak kao takav obi¬ 
telj je conditio sine qua non - /uvjet 
opstanka/. Izginu li obitelji, izgi¬ 
nuo je narod. I zato je največa laž i 
licemjerstvo današnjega vremena, 
ako netko govori o patriotizmu 
(domoljublju), a ruši obiteljski ži¬ 
vot, bilo na ovaj ili onaj način. Na¬ 
rod bez obitelji jest narod bez 
budučnosti! Brak i obitelj od pre¬ 
sudnog su značenja prema tome za 
čitavo čovječanstvo kao takvo, jer 
su brak i obitelj jedini dostojan put 
i način, na koji se čovječanstvo ob¬ 


navlja i na koji se način nadoknađu¬ 
je i pomlađuje život koji nestaje.« 

4. Nadbiskup Stepinac ističe 
kako je »brak več u naravnom redu 
uredba Božja, nikla več u samom 
raju. Ali Bog se nije time zadovoljio. 
U svojoj ljubavi prema čovjeku, ko¬ 
jega je stvorio na sliku i priliku svo¬ 
ju, pošao je i dalje. Preko Sina svo¬ 
jega, Spasitelja Isusa Krista, kojega 
je poslao na svijet da digne palog 
čovjeka, podigao je i uzvisio brak 
na čast i dostojanstvo sakramenta.« 

5. »Sakramentom ženidbe po- 
svečuje se bračni vez, i brak stupa 
u neposrednu službu kraljevstva 
Božjega na zemlji, jer mu rađanjem 
i odgajanjem djece privodi nove 
članove. Posvečuje se roditeljski 
odnos. Roditelji ne mogu proma¬ 
trati svoju djecu samo kao neki na¬ 
ravni plod, nego ih imaju držati 
djecom Božjom, koja su im od Boga 
povjerena, da ih za Njega uzgoje.« 

Te svoje misli i svoje uvjerenje 
o značenju obitelji za život pojedina¬ 
ca i cijeloga društva, za život Crkve i 
države, on razvija na Četvrtom 
hrvatskom socijalnom tjednu 1940. 
godine (usp. Katolički list, br. 4., str. 
533-535). 

Pošto je najprije progovorio o 
pozivu žene i majke, obrača se 
muževima i očevima. U tom nago¬ 
voru osječa se sav žar i snaga Ste- 
pinčevih uvjerenja: 

»Sv. Augustin u svom klasič¬ 
nom djelu 'O Božjoj državi', piše o 
Ciceronovom mišljenju o tadanjoj 
rimskoj državi. Navevši najprije 
riječi pjesnika rimskoga Enija: TsAo- 
ribus antiquis res stat Romana viri- 
sque - Rimsku državu drže stari 
običaji i valjani ljudi!', nadovezuje 
Cicero svoju opasku: »Niti bi mogli 
ljudi, da takova poštenja nije bilo u 
državi, niti bi moglo poštenje, da 
takovi ljudi nisu bili na čelu, osnovati 
i tako uzdržati toliku i tako daleko i 
široko rasprostranjenu državu. Da¬ 
kle, prije nas se i domovinsko 
poštenje služilo odličnim ljudima, i 
odlični ljudi su čuvali staro pošte¬ 
nje i uredbe pređa. Naše pak doba, 
premda je primilo državu kao sjaj¬ 
nu sliku, ali kojoj ponestaje 
dražesti, ne samo da ju je zanema¬ 
rilo obnoviti istim bojama kojima je 

Oko 150 svećenika koncelebriralo je na Misi Spomendana preminuća Sluge Božjega 


bila islikana, nego se nije pobrinulo 
ni zato da uščuva barem njezinu 
formu i općenite obrise. Što naime 
preostaje od staroga poštenja, na 
kojem stoji rimska država, kad ga 
vidimo tako predana zaboravu, da 
g^ ne samo ne štuju nego ga i ne 
poznaju. A što da kažem o ljudima? 
I sami su dobri običaji propali zbog 
nestašice čestitih ljudi. Zbog naših 
dakle opačina, a ne slučajno, 
državu još imamo na jeziku, ali 
smo je zapravo već izgubili.« 

Tako je, eto, po svjedočanstvu 
sv. Augustina, jadikovao Cicero, 
već davno prije dolaska Kristova, 
nad unutrašnjom slabošću i tru- 
lošću rimske države. Da se je tako 
što čulo nakon što je ojačalo kršćan¬ 
stvo, bilo bi bez sumnje, veli svetac, 
krivo kršćanstvo. Ali, veli sv. Augu- 
stin, »neka vide njezini (rimske dr¬ 
žave) hvalitelji, kakva je ona bila 
već u doba tobožnjeg starog pošte¬ 
nja i valjanih ljudi, da li je u njoj bilo 
istinsko poštenje, ili možda već ni 
tada nije bila živa poštenjem nego 
samo naslikana bojama? 'Vera au- 
tem justitia non est nisi in ea re pu- 
blica, cuius conditor rectorque 
Christus erat - Nema pravoga po¬ 
štenja nego u onoj državi čiji je 
osnivač i upravljač Krist!'« (De Civ. 
Del, L. II. c. 21). 

»Jedva vjerujem svojim očima« 
- vapije nadbiskup Stepinac u Hr¬ 


vatskoj 1940. godine, ali njegov va¬ 
paj vrijedi i za Hrvatsku danas - 
»jedva vjerujem da je ovo napisano 
prije više od šesnaest stoljeća. Tako 
je vjerno fotografirao sv. Augustin i 
naše doba. I ne bi škodilo kad bi 
mnogi, kojima je povjerena sudbina 
naroda i domovine, imali ove riječi 
napisane na stolu, ali još bolje zapi¬ 
sane u srcu,, da prema njima udese 
svoj rad, ako neće da narodna 
budućnost ostane priča. Kad naime 
ne bismo vjerovali u preporodnu 
snagu evanđelja, ne bismo li i mi, 
gledajući kako stanovita organiza¬ 
cija kod nas nekažnjeno i na očigled 
vlasti vrši zločine pobačaja i kako 
su tamne sile sve stavile u pokret, 
da nam mladež otruju, ne bismo li, 
velim, i mi morali reći nešto slično 
kao i Cicero: »Domovinu još ima¬ 
mo na jeziku, ali smo je zapravo već 
izgubili!« 

Blagoslov narodima 
po njihovoj djeci 

Taj je svoj govor na Četvrtom 
hrvatskom socijalnom tjednu u Za¬ 
grebu 1940. nadbiskup Štepinac po¬ 
svetio temi blagoslov narodima po 
njihovoj djeci. Ističući da obitelj ulazi 
u plan Boga Stvoritelja koji je napisan 
na prvoj stranici Svetoga pisma: »Ra- 
stite i množite se i napunite zem¬ 
lju!« (Post 1,27), nadbiskup Stepi¬ 
nac nastavlja, i to silinom proročke 
riječi: 


»Ali kako god rađanje djece 
ima služiti proslavi Boga, tako ima 
da služi i sreći naroda. Samo slije¬ 
pac ne vidi, da brojna i dobra djeca 
znače dobre fizički i moralno zdra¬ 
ve buduće obitelji. A fizički i moral¬ 
no zdrave obitelji znače fizički i 
moralno zdrav narod, narod sposo¬ 
ban da odigra ulogu koju mu je 
Stvoritelj namijenio u historiji svije¬ 
ta, sposoban za utakmicu naroda. 

Živimo nažalost u doba, kad lo¬ 
gika nema puno posla u svijetu. 
Ogledajte se samo malo oko sebe. 
Naš se narod ponosi svojim velikim 
ljudima. On se ponosi svojim kne¬ 
zovima Domagojem, Branimirom, 
Trpimirom i tolikim drugima. I s 
pravom se ponosi. No što su oni 
drugo nego izdanci kršćanskih 
obitelji? Naš se narod ponosi svo¬ 
jim kraljevima Tomislavom, Kreši¬ 
mirom, Zvonimirom i drugima. I s 
pravom se ponosi. No što su oni 
drugo nego izdanci kršćanskih obi¬ 
telji? Naš se narod ponosi svojim 
junacima kao Zrinskima, Franko- 
panima. Kružićima, Jurišićima, 
Jelačićima i bezbrojem drugih. No 
što su oni drugo nego izdanci 
kršćanskih obitelji? Naš se narod 
ponosi svojim velikim pjesnicima, 
piscima, umjetnicima, kao Gundu- 
lićem, Marulićem, Klovićem i toli¬ 
kim drugima. No što su oni drugo 
nego izdanci kršćanskih obitelji? 
Naš se narod ponosi svojim svetim 
ljudima kao Tavelićem, Kažotićem, 
Markom Križevčaninom, Gracijem, 
Hosanom i drugima. No zar nisu 
oni najljepši izdanak kršćanskih 
obitelji? Naš se narod ponosi mu¬ 
kotrpnim predstavnicima hrvat¬ 
skih seljaka kao Matijem Gupcem i 
drugima. No što su oni nego izda¬ 
nak kršćanskih obitelji? Naš se na¬ 
rod ponosi svojim učenjacima kao 
Boškovićem, Bulićem i tolikim dru¬ 
gima. No što su oni nego izdanci 
kršćanskih obitelji? Naš se narod 
ponosi i svojim velikim ženama 
kao Katarinom Zrinskom, kra¬ 
ljicom Jelenom i tolikim drugima. 
No što su i one drugo nego izdanci 
kršćanskih obitelji? Sto da dalje na¬ 
brajamo? 

Jedno je jasno, i ne treba doka¬ 
za, jer činjenice govore. Bez brojne 
i čestite djece neće biti ni brojnih i 
čestitih odraslih pojedinaca, neće 

MOLITVA VJERNIKA 


Gospodine, obitelji u našem narodu i u suvremenom svijetu tre¬ 
baju Tvoju pomoć. Obraćamo Ti se puni pouzdanja: 

Da u Crkvi, velikoj obitelji Tvoje djece, vlada ozračje koje će 
podržavati kršćanski duh u naravnim obiteljima, molimo Te. 

Neka u našim obiteljima vladaju kreposti i vrline kao u nazaretskoj 
obitelji, u kojoj je rođen Gospodin naš Isus Krist, molimo Te. 

Da u našem narodu zavlada moral i običaji koji će biti temeljem 
zdravoga društva i snažnih obitelji, molimo te. 

Da preporodna snaga evanđelja pobijedi otrov zla i nemorala te 
pomogne cjelovitoj obnovi našega naroda, molimo Te. 

Da naše obitelji rađaju brojnu, te fizički i moralno zdravu djecu, 
kako bi Crkva i narod imali sigurnu budućnost, molimo Te. 

Da u našim obiteljima zavlada ozračje pogodno duhovnim zva¬ 
njima, kako bi bilo dovoljno službenika Crkve, propovjednika 
evanđelja i svjedoka Kraljevstva Božjega, molimo Te. 

Da Slugu Božjega kardinala Stepinca uzdigneš na čast oltara, mo¬ 
limo Te. 

Gospodine, usliši naše molitve i daj da nauk Sluge Božjega kar¬ 
dinala Alojzija Stepinca nađe odjeka u našim obiteljima i mla¬ 
dim naraštajima našega naroda. Po Kristu Gospodinu našemu. 
Amen. 


KARDINAL STEPINAC I ODGOJ DJECE I MLADIH 

»Djeca su kardinala Stepinca prepoznavala kao svog pravog prijatelja« 

Propovijed o. Franje Pšeničnjaka, D.l. 


biti ni obitelji, a bez brojnih i česti¬ 
tih obitelji neće biti ni brojnoga, ja¬ 
koga i zdravoga te za život sposob¬ 
nog naroda.« 

Tako je govorio nadbiskup Ste- 
pinac u Hrvatskoj godine 1940. Ta¬ 
ko bi govorio, tako još govori Stepi- 
nac Hrvatskoj 1996. I dok ističe 
nepovredivu svetost i božansko 
poslanje braka i obitelji u kojem će 
uvijek ostati nezaobilazan Božji 
plan o novom potomstvu, nadbi¬ 
skup Stepinac ne progovara prven¬ 
stveno iz domoljubnih pobuda. No 
one nipošto nisu strane njegovu 
duhu i njegovu srcu. Štoviše, one 
ne samo da su spojive nego su sa¬ 
stavni dio njegovih duboko vjer¬ 
ničkih uvjerenja o božanskom po¬ 
slanju braka i obitelji. 

Na kraju želim istaknuti da je 
i sam Sluga Božji potekao iz 
kršćanske obitelji svojih roditelja 
Josipa i Barbare Stepinac, koji su 
rodili u svom braku osmero djece, 
dok je otac Josip iz prvoga braka 
imao četvero. Bila je to tradicio¬ 
nalna katolička hrvatska obitelj u 
najboljem smislu te riječi. Posebno 
majka Sluge Božjega Barbara bila 
je duboko prožeta vjerom. Upravo 
iz te vjere ona je molila i postila za 
svoga sina Alojzija da postane 
svećenik te ostane dosljedan i vje¬ 
ran u službi Božjoj. Bog joj je eto 
uslišao molitve u obilnoj mjeri. 
Sluga Božji je više puta naglaša¬ 
vao tu ulogu svoje majke. U jednoj 
propovijedi - spomenuvši primjer 
jednoga svećenika misionara koji 
je cijeli život sa sobom nosio svad¬ 
beni vijenac svoje majke kojoj je 
kao deseto dijete zahvaljivao svoj 
život i kršćanski odgoj - rekao: 
»Tko iskazuje veće usluge domo¬ 
vini i narodu svome od majke, 
koja je rodila i kršćanski odgojila 
brojnu djecu? Naglašujem, kršćan¬ 
ski odgojila! Jer nije usluga u tome 
što je dala djecu, nego što je dala 
dobru djecu. Kršćanski odgojena 
djeca su blagoslov naroda.« 

Takav blagoslov hrvatskomu 
narodu i Crkvi Božoj izmolila je i 
odgojila majka Barbara Stepinac, 
zajedno sa svojim mužem Josipom. 

Molimo i mi Gospodina da na¬ 
šem narodu poda takve roditelje 
koji će zazivati takav blagoslov na 
naš narod, koji će odgajati naraštaje 
za našu budućnost. 


Promicanje pastoralnog rada 

Dok sam ovih dana listao živo¬ 
topise zagrebačkog nadbiskupa i 
kardinala Alojzija Stepinca, ponov¬ 
no sam ga doživljavao, prvo, kao 
pastira koji je zamislio i počeo 
ostvarivati veliku duhovnu obno¬ 
vu u hrvatskom narodu uoči pro¬ 
slave 13-stoljetnog jubileja od kršte¬ 
nja Hrvata; kao pastira koji je 
osnovao više zagrebačkih župa, što 
se pokazalo providnosnim, jer se 
nakon rata nije moglo takvo što uči¬ 
niti; kao onog koji je bio veoma za¬ 
uzet za katolički tisak, za katolička 
udruženja; kao onog koji je pokre¬ 
nuo osobito neke akcije: npr. štova¬ 
nje Euharistije, štovanje Blažene 
Djevice Marije, protiv bogohulne 


psovke; kojem su na srcu ležala na¬ 
ša sjemeništa i briga za kler. A dru¬ 
go, opet sam ga doživio kao snažnu 
hridinu, koja je postojano stajala 
nasuprot golemih sila zla, kao na¬ 
suprot velikih valova. Taj čovjek 
Crkve nije posjedoavo nikakve 
druge snage ni moći osim moralne 
snage, snage vjere, snage pouzda¬ 
nja u Boga. Izgledao je kao svjetio¬ 
nik koji usred oluja pokazuje gdje 
se nalazi čvrsto tlo. Ništa drugo 
tada u ovim našim prostorima nije 
bilo ni sigurno ni pouzdano. 

Zahtjev za obnovom obitelji 

Jedan element obnove koji je on 
vrlo sustavno naglašavao i provo¬ 
dio, bila je obnova obitelji. Kao pa- 

stir u Crkvi, s tim u vezi, osobito je 
imao na umu odgoj u obitelji i iz¬ 
van obitelji, djece i mladih, budućih 
pokoljenja. To će biti tema našega 
večerašnjeg sjećanja na nadbiskupa 
Stepinca. Davao je načela, sugeri¬ 
rao djelovanja, konačno se morao 
upravo boriti svim dopuštenim 
sredstvima za prava Crkve i ljud¬ 
ska prava u odgoju, a protiv bez- 
božne ideologije, koja je, jer je imala 
i vlast u rukama, htjela ugušiti sva¬ 
ki vjerski odgoj. Bila je to neravno¬ 
pravna borba zatočenog i bolesnog 
Nadbiskupa protiv načela i nasilja 
jednog političkog sustava. Ali go- 
rušičino zrno je preživjelo, i nada¬ 
mo se, donosi svoje plodove. Pred 
nama je lik ozbiljnog, asketskog 
Nadbiskupa, zahtjevnog prema 
drugima ali i prema sebi, u teškim 
i presudnim vremenima. Kao da se 
teška ozbiljnost uvijek nadvijala 
nad nebom Stepinčeva vremena. A 
ipak u tom junačkom i hrabrom bi¬ 
skupu Crkve, u kojem nije bilo sla¬ 
bosti kompromisa, u tom muče¬ 
ničkom liku, otkrivamo iskrenog 
prijatelja djece. Baš kao što bi u 
Evanđelju nešto bitno nedostajalo, 
da nema odlomka koji smo pročita¬ 
li iz Markova Evanđelja (10, 13-16: 
Isus i djeca), tako bi i u Stepinčevu 
životopisu nedostajala jedna teme¬ 
ljna crta, kad se ne bi gledalo kakav 
je bio prema djeci koja su velika Isu¬ 
sova ljubav i velika ljubav Crkve. 

Briga za djecu - stradalnike rata 

Dat ću vrlo sažet pregled nekih 
događaja, u kojima se vidi njegova 
briga za djecu i mlade, a onda ćemo 
se zaustaviti na nekim njegovim 
mislima i uputama. On je rado ho- 
dočastio s djecom u Mariju Bistricu 
i Remete, dok je u Zagrebu vršio 
svoju pastirsku službu. Volio je sam 
voditi svečanost prve pričesti u 
Krašiću za vrijeme svog zatočeniš¬ 
tva. Godine 1939. iz nadbiskupske 
je kancelarije objavljen poziv sve¬ 
ćenicima da preporuče svojim žup- 
ljanima da prihvate napuštenu dje¬ 
cu koja dolaze iz Hercegovine. 
Godine 1942. zamolio je Svetu Sto¬ 
licu da se zauzme kod talijanskih 
vlasti i zamoli ih da prihvate oko 
200 djece židovske narodnosti. Taj 
mu je pothvat uspio. Dne 25. kolo¬ 


voza 1942., po naredbi Nadbiskupo¬ 
voj, Caritas Zagrebačke nadbiskupije 
preuzima brigu oko smještaja siro¬ 
mašne djece s Kozare. Moli župni¬ 
ke i upravitelje župa da najhitnije 
nađu plemenite vjernike koji su 
spremni prihvatiti djecu. Djeca su 
postupno prevezena u Zagreb, 
upućena u dječje domove, predana 
na brigu i odgoj obiteljima, koje su 
ih dobrovoljno primile. U jednom 
pismu piše g. 1943.: »Prilike su 
ovdje vrlo teške. Domovina je sva u 
ruševinama ... Sada imamo na brizi 
više od 7 tisuća djece. Ljudi začudo 
mnogo daju Caritasu.« 

Dok su djeca boravila u sabir¬ 
nim domovima, mogli su ih posje¬ 
titi rođaci. Tim putem mnogo se 
djece vratilo u rodni kraj. Druga su 
djeca ostala do svršetka rata, ponaj¬ 
više u dotičnim obiteljima. Akti i 
dokumenti s obzirom na II. svjetski 
rat (10 svezaka) u 8. svesku tvrde 
da je nadbiskup Stepinac g. 1943. 
spasio živote nekoliko tisuća ljudi 
židovske narodnosti. Među njima 
je bilo djece i mladih. Židovska za¬ 
jednica je to potvrdila ovim riječi¬ 
ma: »Mi znamo da je Msgr Stepi¬ 
nac učinio sve što je bilo u 
njegovoj mogućnosti da bi pomo¬ 
gao i olakšao sudbinu ojađenih 
Židova u Hrvatskoj, čiji je broj 
prema našoj informaciji danas 
2.500 muževa, žena i djece.« U 
svibnju 1942., na vijest da će s 


Korduna biti iseljeni pravoslavci, 
nadbiskuppišePaveliću: »Zamolili 
su me čestiti ljudi, da posredujem 
kod vas, da barem postupak s dje¬ 
com bude human, jer djeca nisu kri¬ 
va što su živa. Nadam se da ćete 
učiniti sve da se ne povrijedi zakon 
Božji i da će djeca biti u potpunosti 
zaštićena«(405). 

Kad čitamo ta svjedočanstva, 
pitamo se: »U kojem se to vremenu 
događalo? Nekad ili danas? Nije li 
se ponovila povijest? Dokle će se to 
ponavljati?« No kršćanska caritas je 
reagirala slično, jednako, onda i da¬ 
nas. Nadbiskup Stepinac je djelatno 
vršio ono na što Evanđelje poziva. 
Najmanji i njihov odgoj posebna su 
Isusova briga. Nadbiskupova briga 
za djecu bila je najvažniji dio odgo¬ 
ja te djece; djeca moraju najprije 
doživjeti nečiju brigu i ljubav, nečije 
razumijevanje i zalaganje za njih; 
doživjeti da ih netko prihvaća, lju¬ 
bi. Inače im život ostaje bezizgle¬ 
dan, makar možda imali osiguranu 
materijalnu osnovicu. 

Pravi prijatelj djece 

No onda dolazi ono što je vje¬ 
rojatno najdirljivije i najlirskije u 
Kardinalovu životopisu: neposre¬ 
dan Nadbiskupov kontakt s dje¬ 
com. S onom djecom u domovima 
i s onom u Krašiću, dok je bio u 
zatočeništvu. Možda teško zamiš¬ 
ljamo zajedno ozbiljnog Nadbisku¬ 
pa i nježnu i nestašnu djecu. Kad je 



Mješoviti katedralni zbor pod ravnanjem Dr. Vladimira Babuša, 
izvodi pjesmu: »Što znači Isus« 

dolazio među njih, okupljala su se 
oko njega jer bi uvijek nešto donio. 
U Krašiću bi djeca dolazila k njemu, 
on bi s njima razgovarao, davao im 
bombona, znao se našaliti i nasmi¬ 
jati, igrao se s njima, oslovljavao ih 
njihovim imenima. Neki seljak jed¬ 
nom je prigovorio kardinalu što je 
djecu naučio na bombone, pa ih 
sada mora svakodnevno dijeliti. 
Kao da se čuje prigovor apostola 
koji su branili da maleni pristupaju 
k Isusu. Kardinal je tada odgovorio 
i iznio svoja dublja shvaćanja: »Ne 
zaboravimo da smo i mi bili takvi. 
Tko zna, neće li se to usaditi u pam¬ 
ćenje tih mališa, pa kasnije i ova 
neznatna stvar može im biti na ko¬ 
rist, da otupi mnogu oštricu, da ne 
nasjednu neprijateljima njihove du¬ 
še, koji na njih vrebaju ... Nikada 
čovjek ne zna gdje i kako im može 
koristiti, ali nažalost i sablazniti 
malene. Veseli me bezazlenost i 
iskrenost mališa, ali i čujem razne 
njihove komentare, koji mi daju 
priliku da ih poučim ili upozorim 
... Tim malenkostima pribavi se 
otvorenost i povjerenje djece, što je 
njima i te kako važno kad stupe u 
pogibeljne godine. Uspomena na to 
može kasnije biti od ne malene ko¬ 
risti. Sveti Franjo Saleški najviše je 
volio razgovarati s priprostim lju¬ 
dima i s djecom. A kud ćete jačeg 
dokaza da to spada na svećeničku 
službu od primjera Isusova, koji je 
toliko ljubio djecu i toliku im paž¬ 
nju posvećivao. Boljeg pak pedago¬ 
ga od Isusa sigurno nema.« 

Sve su to riječi samoga Kardi¬ 
nala. To je pravo skraćeno prak¬ 
tično predavanje o odgoju djece. 
Koliko tu ima zdrave psihologije, 
pedagogije i pastoralnog pristupa. 
Zna on kako se u nježnu dječju du¬ 
šu lako utiskuje i dobro i zlo, kako 
valja biti pažljiv na to što se pred 
njima govori i radi. A istina je da su 
ga nekim neprevarljivim unutar¬ 
njim instinktom djeca prepoznava- 
la kao svog pravog prijatelja. 
Razumljiv je stoga Stepinčev 
usklik: »Najveći je zločin onemo¬ 
gućiti ovoj djeci da dođu k Isusu!« 
(str. 774). Tu se on zauzima za od¬ 
govornost starijih za djecu: Sto i ka¬ 
ko govore pred djecom? Misle li 
kako će određene stvari i postupci 


odjeknuti u dušama djece? Dobar i 
loš primjer! To je vrlo ozbiljan pri¬ 
stup malenima: valja djecu ozbiljno 
uzimati, ona nisu igračke, nego 
osobe. Valja stvarati klimu povjere¬ 
nja, omogućiti pravilan razvoj. 



Bista kardinala A. Stepinca podignuta 
ispred župne crkve Uzvišen ja sv. Križa 
u Hamiltonu - podignuta darovima 
ž u pijana i štovatelja Sluge Božjega 


Odgovornost za kršćanski 
odgoj djece i mladih 

Kad su nastupila teška poratna 
vremena, susrećemo nadbiskupa 
Stepinca kako se bori za pravo na kr¬ 
šćanski odgoj. U svom obrambenom 
govoru na sudu traži da se vrate ka¬ 
toličke škole, da se omogući rad u si- 
rotištima, da se dopusti vjeronauk u 
školi. Evo jednog navoda: »Onda 
vjeronaučna obuka. Postavili ste na¬ 
čelo: u višim razredima srednjih 
škola ne može biti vjeronaučne obu¬ 
ke, a u nižim po volji. Kako ste mogli 
maloj djeci, koja još nisu dorasla da 
se sama odlučuju, dozvoliti, da se 
odlučuju za vjeronauk, a višeškolci- 
ma, koji već imaju i pravo glasa, ne 
dopuštate slobodu odlučivanja u po¬ 
gledu vjeronauka u školi?« Taj prigo¬ 
vor novim vlastima nalazi se i u gla¬ 
sovitom pastirskom pismu u rujnu 


1945.: »Tražimo i od toga nikada ni 
pod kojim uvjetima odustati neće¬ 
mo: punu slobodu katoličkih škola, 
punu slobodu vjeronauka u svim 
razredima nižih i srednjih škola, 
puno poštivanje kršćanskog bra¬ 
ka.« 

Posljedica je bila tvorni, fizički 
napad na Nadbiskupa pri otvara¬ 
nju župe u Zaprešiću. Isto je tražio 
i u osobnom razgovoru s Titom. To 
je istaknuo i u posljednjem svom 
pismu upućenom državnim vlasti¬ 
ma u Osijeku, gdje se trebao poja¬ 
viti kao svjedok zbog brojnih svojih 
pisama koja je upućivao raznim po¬ 
jedincima, g. 1959., nekoliko mjese¬ 
ci prije svoje smrti. Tu je dosljedan 
i nepopustljiv i uz opasnosti koje su 
ga pratile. 

Ušli smo nakratko u jedno 
važno područje pastoralne brige 
nadbiskupa i kardinala Stepinca. 
Vidjeli smo evanđeosku zauzetost, 
načela, zahtjeve u vezi s odgojem. 
»Što god učiniste jednomu od ove 
moje najmanje braće, meni učini¬ 
ste.« (Mt 25,40). Ljubav prema bliž¬ 
njima, prema najmanjima, kršćan¬ 
ska je dužnost. To je mjera 
kršćanskog života. Vršeći karitas, 
ljubav, mi susrećemo Krista. To je 
zapravo povlastica, jer to je mjesto 
susretanja s Kristom. Držim da je 
kardinal često susretao Krista, vi¬ 
đao ga je svakog dana. Vidio ga je 
ne samo u djeci, nego i u odraslima, 
koje Evanđelje također zove male¬ 
nima, ukoliko su bijedni i siromasi. 
Nije li to pouka, uputa, poziv da 
tražimo takve susrete s Isusom? Na 
drugi način, na drugim mjestima 
nećemo ga naći. Tu je kriterij po ko¬ 
jem će Gospodin na koncu dati pro¬ 
sudbu i o našem životu. Vjerujem 
da će mnogi spasiti svoje duše zbog 
dobra koja su učinili Kristu Gospo¬ 
dinu i u ovom ratu, kad su primali 
ili hranili ili grijali najmanje. Hvala 
na primjeru kardinalu Alojziju Ste- 
pincu. On je ostao i za naše vrijeme 
hridina, svjetionik, koji pokazuje 
gdje se nalazi čvrsto tlo prema ko¬ 
jem valja ići, pokazuje kako valja 
djelovati i živjeti. Pokazuje da se u 
svako vrijeme može nasljedovati 
Isusa Krista i živjeti pravim kršćan¬ 
skim životom. Hvala Bogu. Amen. 

OBITELJ NEKA BUDE BOŽJI KUTIĆ (MALA CRKVA) 

»Duhovna narodna obnova neka započne s obnovom hrvatske obitelji!« 



Propovijed o. Ljudevita Maračića, 
franjevca konventualca 

Poštujmo baštinu kardinala 
Stepinca 

»Blagoslov i prokletstvo stoji 
pred svakom našom hrvatskom 
obitelji. Tko si odabere prokletstvo, 
slijedeći upute svijeta, imat će ga. 
Tko si odabere blagoslov, slijedeći 
primjer Svete Obitelji, imat će ga. 
Nadam se da među vama nije nitko 
tako lud da odabere prokletstvo.« 
Tim riječima, koje je nadbiskup Ste- 
pinac zapisao na blagdan Svete 
Obitelji 1954. godine, počinjemo 
ovo prigodno razmišljanje treće ve¬ 
čeri pred spomendan njegova bla¬ 
žena preminuća. Želimo zajednički 
glasno razmišljati o onomu što je 
blagopokojni Kardinal doživio u 
svojemu mukotrpnom, ali vrlo sa¬ 
držajnom životu, i onomu što nam 
je srećom ostalo očuvano iz njegove 
bogate pisane baštine. 

Ako samo i površno prelistamo 
djela koja nam govore o životu i 
djelu kardinala Stepinca, brzo ćemo 
se uvjeriti kako obitelj zauzima 
važno, gotovo bismo smjeli reći i 
središnje mjesto u njegovu životu i 
navještanju. Kao još malen dječak 
Stepinac je u očinskom domu do¬ 
živio svoju obitelj kao malo domaće 
svetište. Slike svetaca i uspomene 
iz Lurda u očinskoj kući potvrđuju 
da su tu živjeli doista pobožni i bo¬ 
gobojazni ljudi. Alojzijeva majka 
Barbara donijela je u kuću sliku 
Marije Pomoćnice i objesila je na 
počasno mjesto, u sobi, da ukućani¬ 
ma stalno doziva u pamet tko ima 
prednost u obitelji. U mjesecu svib¬ 
nju danonoćno je pred slikom gor¬ 
jelo svjetlo. Stepinac je kao mališan 
sam pripremao uljanicu. Njezino 
treptanje ostavilo je u njegovoj duši 
neizbrisiv trag. Kada se mračilo svi 
su bili na okupu na zajedničkoj mo¬ 
litvi. »Nikada neću zaboraviti do¬ 
jam koji sam ponio iz te prave se¬ 
ljačke katoličke obitelji«, svjedoči 
jedan Stepinčev prijatelj, s kojim se 
upoznao za sveslavenskog sleta 
Orlova 1924. godine. 


To obiteljsko ozračje duboko se 
usjeklo u srce i pamet mladoga 
Alojzija, a kad je postao svećenik i 
uskoro nadbiskup, želio je ta dječja, 
gotovo bismo rekli naivna iskustva, 
prenijeti ostalima. Zato o obitelji, 
posebno pod vidom Crkve u ma¬ 
lom, Nadbiskup često govori i piše. 
Možda su nam ostale najdojmljivije 
njegove riječi izgovorene na 
početku školske godine 1939/40. 
članovima Katoličke akcije: »Du¬ 
hovna narodna obnova, koja će nas 
pripraviti za proslavu jubileja 1300- 
godišnjice veza sa Svetom Stoli¬ 
com, treba da započne s obnovom 
hrvatske obitelji, i zato želim da u 
slijedećoj radnoj godini sva društva 
Katoličke akcije posvete brigu i rad 
tome poslu. Bit će toga i za muževe 
i za žene, koji su roditelji i bračni 
drugovi, a i za mladiće i djevojke, 
djecu njihovu. Naše obitelji treba 
da i opet postanu škole i vježbališta 
kršćanskih kreposti, osobito krepo¬ 
sti straha Božjega i pobožnosti. 
Muž i žena moraju prije svega biti 
svjesni dostojanstva i veličine sve¬ 
toga ženidbenog veza, a potom i 
preozbiljne i po vječnost odlučne 
odgovornosti pred Bogom sucem. 
Djeca moraju u roditeljima nepre¬ 
stano gledati zamjenike Božje, u či¬ 
je ruke je položen za njih blagoslov 
Božji i, prema tome, sudbina njiho¬ 
va na ovom i na drugom svijetu.« 


Važnost obiteljske molitve 

Dobro se bar načas zaustaviti 
na porukama iz ovoga govora. 
Nadbiskup naglašava potrebu da 
naše obitelji postanu škole kreposti, 
na poseban način straha Božjega i 
pobožnosti. Kao i u Svetoj Obitelji 
u Nazaretu, koju će sveti Nadbi¬ 
skup često isticati kao primjer i 
uzor. Bez škole i vježbanja u krepo¬ 
sti nema pravih kršćanskih obitelji, 
a ta poruka odjekuje iz bezbrojnih 
Nadbiskupovih nastupa u javnosti. 
Bogobojaznost je nužan uvjet 
uspjele kršćanske obitelji. No, to 
može stvoriti dojam hladnih odno¬ 
sa i krutog stava, pa Nadbiskup u 
istom govoru nastavlja u familijar¬ 
nom tonu: 

»Uz strah Božji treba da kuće 
naših obitelji ispunja duh tople 
pobožnosti, koja će se pokazati oso¬ 
bito u zajedničkoj molitvi svete 
krunice, pa u nedjeljnoj pobožnosti, 
kod koje će uz prikladne molitve 
čitati Sveto Pismo, kršćanski nauk 
ili koje drugo pobožno štivo. U sta¬ 
rini su ti lijepi običaji krijepili i dr¬ 
žali obitelji naših pređa u zdravlju 
i blagostanju, pa se tako nadamo da 
će naše nastojanje u tom pravcu ro¬ 
diti istim plodovima. Živo, dakle 
na posao! U svakoj hrvatskoj kući 
neka se stvori Božji kutić, urešen ra¬ 
spelom, slikama Majke Božje i sve- 

taca, osobito naših blaženika. Pod 
zaštitom toga Božjeg kutića neka se 
kupe svi članovi obitelji na po¬ 
božnu molitvu, osobito po večeri¬ 
ma, a po nedjeljama na molitvu i na 
pobožno štivo! Konačno, neka se 
obitelji posvete predobrome Srcu 
Isusovu posebnom posvetom! Tak¬ 
vim obiteljskim apostolatom za¬ 
hvatit ćemo u temelje, pa staviti sje¬ 
kiru na korijen zlu i najsigurnije 
poraditi za zdravu, sretnu i bolju 
budućnost hrvatskoga naroda!« 

Tu moramo doista zastati i bar 
nakratko raščlaniti ove toliko prak¬ 
tične i opet toliko važne poruke. 
Nadbiskup podsjeća na potrebu 
duha tople pobožnosti, koji može i 
mora doći do izražaja u obitelji. Ko¬ 
liko to ozračje odudara od stvarno¬ 
sti većine naših obitelji, gdje često 
vladaju tako hladni, gotovo nikakvi 
odnosi! Pobožnost može unijeti to¬ 
plinu u međusobne odnose, ali ne 
neka suhoparna pobožnost, uda¬ 
ljena od svakidašnjeg života, nego 
praktična pobožnost, koja se po 
Nadbiskupovim riječima sastoji od 
zajedničke molitve (posebno svete 
krunice), čitanja Svetog Pisma (ili 
drugoga duhovnog štiva) i nedelj- 
nog susreta (ne samo u crkvi nego 
i u obitelji). A sve to označuje i sim¬ 
bolizira Božji kutić, mali prostor 
koji podsjeća na oltarić, oko kojega 
se obitelj okuplja.« 

Ovdje očito do izražaja dolazi 
iskustvo iz djetinjstva, kada se pa¬ 
ljenje uljanice i njezino treperenje 
duboko utisnulo u srce i pamet 
mladoga Alojzija. 

Obitelj je Crkva u malom 

Taj Božji kutić koji simbolizira 
Malu Crkvu, kako se u novije vrije¬ 
me definira kršćanska obitelj, oku¬ 
plja i privlači i mlađe i starije člano¬ 
ve, podsjeća na veliku Crkvu, koje 
su svi oni članovi kao pripadnici 
zajednice Božjega naroda. I dobro je 
uočiti ovu povezanost, koja ovoj 
poruci oduzima značajku naivnosti 
i djetinjastog duha kritički i racio¬ 
nalno usmjerenom čovjeku današ¬ 
njice. Božji kutić doista nije materi¬ 
jalizirani izraz koji podsjeća na 
djetinjstvo, već stvarni dokaz shva¬ 
ćanja crkvenog simbolizma. Mala 
Crkva ovdje ima samo konkretniji 


izričaj. Pun obiteljske topline koja 
grije i privlači. 

Nadbiskup Stepinac naglašava 
nekoliko oblika ovoga toplog obi¬ 
teljskog ozračja. U prvom redu isti¬ 
če zajedničku molitvu. Na tu se 
temu Zagrebački nadbiskup jako 
često navraća u propovijedima i 
okružnicama. Tako odmah po zavr¬ 
šetku Drugoga svjetskog rata, 6. 
srpnja 1945., u okružnici svećenici¬ 
ma ističe: »Neka najrevnije nastoje 
promicati u katoličkim obiteljima 
dnevnu zajedničku molitvu, a ako 
je ikako moguće, i zajedničku kru¬ 
nicu... Neka često upozoravaju ro¬ 
ditelje da brižno paze i da revnije 
nastoje oko toga da im se djeca 
ćudoredno vladaju, da se svaki dan 
mole Bogu i navečer, prije i poslije 
jela, da polaze nedeljama i blagda¬ 
nima na svetu misu, prisustvuju 
kršćanskom nauku i primaju često 
svete sakramente.« 

Blagopokojni Kardinal poseb¬ 
no naglašava ulogu svete krunice u 
obitelji. Tako jednoj redovnici iz 
Krašića piše ujesen 1954. godine: 
»Dao Bog da krunicu prihvati sav 
naš narod ove godine i da ne bude 
obitelji gdje se ne bi molila. Krunica 
je već više puta spasila kršćanstvo. 
Zašto ga ne bi i sada?« Slično nad¬ 
biskup Stepinac preporuča brojnim 
župnicima i svećenicima ne samo 
svoje nadbiskupije, nego i drugih 
krajeva. 

Čitanje Svetog Pisma nadbi¬ 
skup Stepinac stavlja u svakodnev¬ 
ne dužnosti kršćanske obitelji. Ma¬ 
kar u njegovo vrijeme Biblija u 
katoličkim krugovima još nije bila 
dobila toliko istaknuto mjesto kao 
nakon Koncila, ipak je blagopokoj¬ 
ni Kardinal rano uočio važnost 
ovoga sredstva da se stvori i očuva 
zdrava kršćanska obitelj. Kada je 
godine 1938. objavljen prijevod No¬ 
vog Zavjeta s izvornika, nadbiskup 
Stepinac je odmah okružnicom pre¬ 
poručio taj prijevod i izrazio potre¬ 
bu da ga posjeduje svaka kršćanska 
obitelj. U nagovoru društvima Ka¬ 
toličke akcije na početku radne go¬ 
dine 1939/40., kako smo već čuli, 
naglašava obnovu obitelji čitanjem 
Svetog Pisma. Živo je želio i nasto¬ 
jao da hrvatski narod dobije prikla¬ 
dan prijevod cijele Biblije kao dar u 
povodu 1300. obljetnice prvih veza 


Hrvata sa Svetom Stolicom. Bio bi 
to najljepši dar svakoj hrvatskoj 
obitelji. Ta će se njegova želja ostva¬ 
riti za vrijeme rata prijevodom nad¬ 
biskupa Sarića, koga je telefonski 
bio zamolio da to preuzme. 

U propovijedi jedne subote u 
Marijanskoj godini 1959. kaže: »S 
kakvim poštovanjem mora kršća¬ 
nin katolik uzimati u ruke Sveto Pi¬ 
smo, osobito Novi Zavjet! Ali, na 
žalost. Sveto Pismo je za mnoge lju¬ 
de u našem narodu, i to više za one 
tobože uobražene negoli za pripro¬ 
sti puk, knjiga zapečaćena sa se¬ 
dam pečata. Hvataju u ruke Gričku 
vješticu ili kojekakve druge roma¬ 
ne, a da o Svetom Pismu, toj knjizi 
života, nemaju pojma. Znali su žr¬ 
tvovati, a mnogi žrtvuju i danas, ti¬ 
suće za kojekakve budalaste knjige, 
ali za Sveto Pismo ni pare, makar ih 
prve vode u propast, a druge u ži¬ 
vot Vječni.« 

Ove riječi doista ne trebaju ko¬ 
mentar. 

I, konačno, treće što toplo pre¬ 
poruča nadbiskup Stepinac kada 
govori o duhovnoj obnovi hrvat¬ 
skoga naroda: Posveta obitelji Srcu 
Isusovu i Srcu Marijinu. Sam je po¬ 
tekao iz takve obitelji, uočio je vri¬ 
jednost posvećene obitelji, pa je ta¬ 
kav apostolat revno preporučao i 
širio i dok je bio na slobodi i kad je 
bio onemogućen. Posebno mjesto 
zaslužuje njegova okružnica O po¬ 
sveti obitelji pojedinaca Presvetom 
Srcu Isusovu i Bezgrešnom Srcu Ma¬ 
rijinu, u vrtlogu Drugoga svjetskog 
rata, 17. studenoga 1944. godine. Pa 
i kasnije, dok je bio zatočen u Kra- 
šiću, stalno je podupirao takve želje 
i prijedloge, na koje je, čini se, da¬ 
našnji čovjek nekako ravnodušan i 
neosjetljiv. A Nadbiskup podsjeća 
kako ćemo takvim apostolatom 
»zahvatiti u temelje, pa staviti sje¬ 
kiru na korijen zlu i najsigurnije po¬ 
raditi za zdravu, sretnu i bolju 
budućnost hrvatskoga naroda«. 
Isplati se nad time zamisliti, poseb¬ 
no kada govorimo i razmišljamo o 
duhovnoj obnovi našega naroda 
danas. 

Obnova naroda počinje od 
obnove obitelji 

Duhovna obnova naroda kato¬ 
ličke tradicije, kakav je hrvatski na- 

Nastup zbora »Opće ženske gimnazije ss. Milosrdnica 
ravnanjem s. M. Elizabete Peršić 


MOLITVA VJERNIKA 

Braćo i sestre! U Trodnevnici prigodom 36-te ob¬ 
ljetnice smrti blagopokojnoga kardinala i Sluge 
Božjega, nadbiskupa Alojzija Stepinca, uputimo ne¬ 
beskom Ocu molbe i prošnje za duhovnu obnovu 
hrvatskog naroda i njegovih obitelji: 

Da sve naše kršćanske obitelji budu zahvaćene iskrenim 
duhom pobožnosti i bogobojaznosti, koji se ponajprije 
očituje u svakodnevnoj zajedničkoj molitvi, molimo 
Gospodina ... 

Da naše kršćanske obitelji postanu i ostanu prave škole 
i vježbališta kršćanskih kreposti, te tako svjedoče vjer¬ 
nost svojem pozivu, molimo Gospodina... 

Da naše kršćanske obitelji shvate važnost svakodnev¬ 
nog čitanja i razmatranja Božje riječi te im Sveto Pismo 
postane redovitim nadahniteljem uzajamnih odnosa i 
veza s ostalim ljudima, molimo Gospodina... 

Da se i naše kršćanske obitelji spremno i radosno posvete 
Presvetom Srcu Isusovom i Prečistom Srcu Marijinu, koje 
će im dati snage i vedrine da svakodnevno nadvladaju sve 
teškoće i krize, molimo Gospodina... 

Da naše kršćanske obitelji stvarno postanu Male Crkve, 
u kojima će se iskazivati pravo štovanje Trojedinomu 
Bogu i živjeti kršćanske kreposti bogobojaznosti i po¬ 
božnosti, molimo Gospodina... 

Za hrvatske obitelji koje su kroz trinaest stoljeća vjernosti 
Crkvi posvjedočile nepatvoreno shvaćanje i prihvaćanje 
evanđeoskih poruka, da njihovi članovi uživaju trajan mir 
i pokoj vječni, molimo Gospodina... 

Oče nebeski! Molimo Te: primi ove molitve Crkve 
svoje. Neka se neprestano uzdiže k Tebi molitva Cr¬ 
kve, molitva obitelji, molitva Male Crkve. Daj joj sna¬ 
ge da ostane vjerna svojemu pozivu i tako posvjedoči 
svoje poslanje i u današnjem vremenu. Molimo Te i 
za obitelji svega svijeta. Po Isusu Kristu, s njime i u 
njemu, koji živi i kralj uje u vijeke vjekova. Amen. 


rod, u školi našeg Nadbiskupa i 
mučenika Alojzija Stepinca, ostva¬ 
ruje se u vlastitom obiteljskom 
domu, u »Božjem kutiću«, kako bi 
rekao blagopokojni Kardinal, u 
»Maloj Crkvi«, kako danas govori 
crkveno učiteljstvo. Nadbiskup 
Stepinac ističe tri konkretna vidi¬ 
ka takve obiteljske obnove: zajed¬ 
ničku molitvu svakog dana (po¬ 
sebno svete krunice), redovito 
čitanje Svetog Pisma (i ostalog du¬ 
hovnog štiva) i obiteljske posvete 
Srcu Isusovomu i Marijinu. To je 
duhovna poruka vrlo jasna i jako 
suvremena. 

Kao da je nadbiskup Stepinac, 
u mnogočemu predhodnik Dru¬ 
goga vatikanskog sabora, naslutio 
smjernice ovog najvišeg skupa 
Zagrebu« pod Katoličke crkve u stolječu koje na- 

ginje kraju. U svojem ključnom 
dokumentu, konstituciji »Radost i 
nada«, o Crkvi u suvremenom svijetu, koncilski oci na¬ 
glašavaju potrebu stvaranja ozračja Male Crkve, 
kršćanske obitelji, u kojoj će iznijete misli imati središ¬ 
nje mjesto: »Ako roditelji prednjače primjerom i zajed¬ 
ničkom obiteljskom molitvom, djeca če, i svi koji žive 
u krugu obitelji, lakše nači put čovječnosti, spasenja 
i svetosti... Tako će kršćanska obitelj, jer nastaje iz 
ženidbe, koja je slika i sudioništvo u savezu ljubavi 
između Krista i Crkve, otkriti svima živu prisutnost 
Spasitelja u svijetu i istinsku narav Crkve, kako lju¬ 
bavlju supruga, nesebičnom plodnošću, jedinstvom i 
vjernošću, tako i ljubaznom suradnjom svih njezinih 
članova«. 

Poziv i poruka nadbiskupa i kardinala Stepinca vri¬ 
jedi za sva vremena. I za ovo naše, poljuljano i izranje- 
no, ali ipak naše, pa svima nama drago. I danas se na¬ 
veliko govori o duhovnoj obnovi, ali malo tko pod time 
podrazumijeva ono što je tako jasno izrazio blagopokoj¬ 
ni Kardinal. »Duhovna narodna obnova... treba da za¬ 
počne s obnovom hrvatske obitelji!« Ako ona postane 
»Mala Crkva«, ili, kako bi slikovito rekao Stepinac, 
»Božji kutić«, ona će oživjeti, u njoj neće vladati hladni, 
nikakvi odnosi, nego će svojom toplinom grijati svoju 
sredinu, bit će sol zemlji, svjetlo svijetu. 

Zato, na kraju ovog razmišljanja parafrazirajmo ri¬ 
ječi Ivana Pavla II. izrečene u uvodnom dijelu Pisma 
obiteljima u povodu »Godine obitelji«: »Neka se nepre¬ 
stano uzdiže molitva Crkve, molitva obitelji, 'domaćih 
Crkava'! Neka to čuje najprije Bog, a zatim i ljudi, neka 
ih ne obuzimaju sumnje, neka oni što posrću zbog ljud¬ 
ske slabosti ne podliježu napasnom sjaju prividnih do¬ 
bara koja se nude u svakoj napasti... Molimo za obitelji 
svega svijeta. Po Isusu, s njime i u njemu, molimo Oca, 
'od kojega se imenuje svako roditeljstvo na nebu i na 
zemlji'«. 

Tako jest i tako neka bude. Amen. 

»Jedina moja želja na ovome svijetu jest - pod svaku cijenu postati svet!« 

Propovijed nadbiskupa A. Stepinca, u crkvi 
katedralne župe sv. Marije u Zagrebu, 9. 
svibnja 1943., o 15. obljetnici smrti dr. Ivana Merza 



Na ferijalnom križarskom taborovanju u Zagrebu - u vrtu Nadbiskupskog 
dvora od 6. do 16. kolovoza 1943. 


U jednoj crkvi stoje poredani s 
jedne i s druge strane veliki kameni 
kipovi preko 2 m visoki. Jedan od 
tih kipova predstavlja sv. Mavru, 
drugi sv. Inocencija, treći sv. Ivana 
Krstitelja, četvrti sv. Petra apostola, 
peti sv. Pavla, šesti sv. Andriju apo¬ 
stola i tako redom. Pod svakim od 
tih velikih kipova nalazi se sagnut 
jedan lik, na kojega je dotični svetac 
stupio nogom. Kažu, da su to likovi 
cezara, koji su mučili te ljude. A što 
su umjetnici htjeli zapravo izraziti 
tom svojom umjetnošću? Ništa 
drugo nego da su sveci nad cezari- 
ma. Da oni koji usrećuju narode nisu 
ni cezari, ni vojskovođe, ni dema¬ 
gozi, nego ljudi kreposti, kršćan¬ 
skog savršenstva. 

To bih vam želio staviti na srce 
kad slavite spomen na jednog mla¬ 
dog čovjeka, koji je nastojao da sli¬ 
jedi poziv sv. Pavla apostola prvim 
kršćanima: »Budite sljedbenici mo¬ 
ji, kao što sam i ja Kristov!« (1 Kor 
4,16) 

Možda nam nitko nije dao bolju 
definiciju pojma sveca negoli ga na¬ 
lazimo u prvome psalmu u Svetom 
Pismu: »Blažen čovjek, koji ne ide 
po savjetu bezbožničkom, i na putu 
grješničkom ne stoji: i u opakom 
društvu ne sjedi. Nego je u zakonu 
Gospodnjem volja njegova: i o za¬ 
konu njegovu razmišlja dan i noć. 
On je kao stablo zasađeno kraj 
vode, što teče: koje donosi rod svoj 
u svoje vrijeme. Kojemu lišće ne ot¬ 
pada: i što god radi u svemu uspi¬ 
jeva. Nisu takvi bezbošci, nisu tak¬ 
vi: nego su kao prah, koji raznosi 
vjetar sa lica zemlje.« (Ps 1, 1-4). 

Što je ostalo, recite mi, od svih 
djela silnoga Džingiskana, Sulejma- 
na, Nerona, Bajazita i kako su se 
sve zvale te veličine? Ništa drugo 
do šaka praha, kojem možda ni u 


grobu ne daju mira kletve i suze 
milijuna ljudi, što su smrvljeni sa¬ 
mo radi pohlepe za slavom i ze¬ 
maljskim blagom, tih toliko čuve¬ 
nih osvajača ili opakih vladara. Što 
je ostalo od svih toliko razvikanih 
političkih demagoga širom svijeta? 
Bijedna uspomena da su nekada bi¬ 
li i da od svega njihovog rada nika¬ 
kve koristi. 

Pogledajte s druge strane sve¬ 
tačke likove, koje nam Crkva stav¬ 
lja pred oči. Pogledajte jednoga sv. 
Benedikta, jednoga svetog Domini¬ 
ka, jednoga svetog Franju Asiško- 
ga, jednoga svetog Ignacija Lojolu, 
svetoga Vinka Paulskoga, svetoga 
Ivana Boska, svetoga Franju Saleš- 
koga, svetoga Ivana Arškoga, svetu 
Tereziju Veliku, svetu Tereziju od 
Maloga Isusa, svetu Francisku 
Chantal, svetu Klaru. Ali što da da¬ 
lje nabrajam. Jer, kojega god bih 
vam još stavio pred oči, a ne znamo 
im svima ni broja, za svakoga bi se 
mogle ponoviti riječi Svetog Pisma: 


»On je kao stablo zasađeno kraj vo¬ 
de, što teče: koje donosi rod svoj u 
svoje vrijeme. Kojemu lišće ne ot¬ 
pada: i što god radi u svemu uspi¬ 
jeva!« 

U čemu je taj rod, pitat ćete me, 
u čemu je veličina svetaca u historiji 
čovječanstva? U primjeru na zemlji, 
u zagovoru na nebu! 

Primjer na zemlji! Malena stvar, 
zar ne? Da, ali samo za one, koji 
površno gledaju stvari. I korijen 
stabla, o kojemu govori Sveto Pi¬ 
smo, sakriven je pod zemljom. Za 
površnog promatrača dakle bez 
značenja i koristi. I donji dio stabla 
nije baš lijep, niti izgleda puno vri¬ 
jedan. I kad dođe zima, izgleda da 
je stablo umrlo. Ali pogledajte sada 
u mjesecu svibnju kad se rascvate 
jabuka, kruška, trešnja, vinova loza. 
Kakav divan cvat! Pogledajte u je¬ 
seni, kad se grane svijaju pod tere¬ 
tom slasnih plodova. Samo budala 
će reći da je korijen i donji dio sta¬ 
bla bez koristi. To isto zapažamo i 



Sluga Božji Alojzije Stepinac 3 (1996) 2-3 


















DUHOVNA BAŠTINA 


u životu svetaca kroz historiju 
čovječanstva. Svi od reda zakopani 
u svijetu, bilo u tišini samostanskih 
zidina, bilo inače. Od svijeta 
večinom smatrani nerazboritim, lu¬ 
dim radi svoga bijednoga odijela, 
stana, hrane, bdijenja, bičevanja, 
posta. Ali povijest svete Crkve, a i 
objektivna svjetska povijest, svje¬ 
doči da nitko, pa ni največi držav¬ 
nici svijeta, nisu tako duboko ure- 
zali brazde u životu čovječanstva i 
donijeli toliko koristi ljudskome 
društvu kao jedan sveti Franjo, Do¬ 
minik, Ignacije, Benedikt, Vinko, 
Terezija i tako redom. 

Jer njihov naoko bijedan život, 
bio je sjajan primjer i poticaj miliju¬ 
nima duša, da prezru zemaljsko 
blago i bogatstvo, da prezru časti i 
slasti ovoga svijeta (a to je uvijek ra¬ 
zlog sukobima u svijetu) i da, po¬ 
svetivši se Bogu, rade na dobrobit 
bližnjih svojih, na dobrobit čitavog 
čovječanstva. Tko je od svjetskih 
ljudi toliko koristio čovječanstvu 
koliko jedan sveti Franjo Asiški, 
kad je na ljutu ranu svojega doba 
(lakomost za imetkom, uživanjem 
itd.) prilijepio ljuti i izvanredno 
spasonosni lijek svetoga siromaš¬ 
tva, čistoče i poslušnosti po redu 
koji je osnovao? Da li je ikoji svje¬ 
tovnjak učinio za dobrobit bijedni¬ 
ka koliko jedan sveti Vinko Paulski, 
čiji duh i danas djeluje u nebroje¬ 


nim bolnicama, sirotištima, na do¬ 
brobit čovječanstva, preko muške i 
ženske loze Reda, koji su osnovani 
po njegovu primjeru i poticaju? Da 
li je ikoji svjetovnjak pedagog toli¬ 
ko koristio čovječanstvu kao reci¬ 
mo jedan sveti Ivan Bosko, koji je 
spasio i spašava i dandanas po svo¬ 
jim duhovnim sinovima na tisuče 
mladeži od propasti koju im spre¬ 
ma ulica, i čini od njih najkorisnije 
članove ljudskoga društva? 

Europa je več pred dva stoljeća 
počela zaboravljati u čemu je zapra¬ 
vo njezina veličina. I danas ima pri¬ 
like ispaštati svoje progrješke, oma- 
lovažanje duhovne snage Crkve i 
njezine preporodne vrijednosti. I mi 
možemo sa sigurnošću reći, ne samo 
nagađati, da je iz ove strahovite krize 
u koju je upala ne će spasiti nitko 
drugi, do li svetački likovi, što ih je 
Crkva kroz stoljeća izbacivala na po¬ 
zornicu ljudske povijesti i još će ih 
dati. I što ih, draga katolička omladi¬ 
no, više bude, tim brže i uspješnije 
idemo k blagostanju, k sreći, smire¬ 
nosti čvoječanstva. 

Treba li da dodamo još i onu 
drugu stvar što smo je spomenuli 
na početku? Zagovor svetaca na ne¬ 
bu? Čovjek naših dana, koji ne vje¬ 
ruje ni u što osim u ono što stavlja 
u usta ili džep, prezirno će mahnuti 
rukom. Ali kršćanin ne! Jer, ako su 
raširene ruke jednoga Mojsija, okre¬ 


nute prema nebu na molitvu, bile u 
stanju da izvojuju pobjedu narodu 
izraelskom, što li neće biti u stanju 
učiniti ruke svetaca na nebu pred 
prijestoljem Boga Svemogućega? 

I što su drugo one nepregledne 
procesije našega sela k Majci Božjoj 
Bistričkoj nego li živa vjera, koju 
potvrđuje iskustvo, živa rekoh vje¬ 
ra u moć zagovora Majke Božje, te 
najsvetije predstavnice roda ljud¬ 
skoga? Što li su drugo negoli živa 
vjera u pomoć svetaca koju po¬ 
tvrđuje iskustvo: one vruće molitve 
i priprostog puka a i mnogih uče¬ 
nih glava, kad se mole i zavjetuju a 
hodočaste sv. Antunu, sv. Barbari, 
sv. Florijanu, sv. Roku, sv. Ani, sv. 
Tereziji, sv. Josipu, i nebrojenim 
drugim svetim mučenicima i ispo¬ 
vjednicima? 

Predaleko bi nas odvelo, kad 
bismo htjeli osvijetliti sa svih strana 
ulogu svetaca u životu pojedinaca, 
u životu obitelji, u životu naroda, u 
životu čovječanstva. I zato je razu¬ 
mljiva bilješka, koju je neki sluga 
Božji zabilježio u svojoj knjižici: 
»Jedina moja želja na ovome svijetu 
jest - pod svaku cijenu postati 
svet!« No za nas to nije samo želja, 
nego je i nalog Krista Spasitelja: 
»Budite dakle, savršeni, kao što je sa¬ 
vršen Otac vaš nebeski!« (Mt 5, 48). 

Nedjelja , br. 11 (23. svibnja 1943.) 1 


»Budimo pravi štovatelji Majke Božje« 

Proslavimo svibanj sa 
slugom Božjim 


Nadbiskup Stepinac bijaše ve¬ 
liki apostol Marijine slave. »U Ma¬ 
riji i po Mariji« Sin se je Božji utje¬ 
lovio za naše spasenje. Krv 
Presvete Bogorodice »kola u žila¬ 
ma našega Otkupitelja«. »Ova iz¬ 
vanredna i čudesna Djevica može 
proizvesti u zajednici s Duhom 
Svetim osobite i izvanredne stvari.« 
»Zato nam je njezin zagovor kod 
Boga potrebniji nego li korica kru¬ 
ha u ovim preteškim vemenima.« 


U homiliji prigodom zavjetnog 
hodočašća grada Zagreba na Mariju 
Bistricu, 13. srpnja 1941., ovako je 
poticao vjernike na pobožnost pre¬ 
ma Majci Kristovoj: »Ako hoćemo 
da budemo pravi štovatelji Majke 
Božje, i ako hoćemo da računamo 
sa sigurnošću na Njezin zagovor, 
bilo za sebe, bilo za obitelji, bilo za 
našu domovinu Hrvatsku, koja 
nam je toliko na srcu i čiji su sinovi 
upravo ovdje nalazili utjehe u teš- 



Slika Gospe od Puta - čašćena u isto¬ 
imenom svetištu u Rimu i na Sljemenu; 
ovdje kao uspomena na 25. obljetnicu 
Biskupskog posvećenja Sluge Božjega 

kim danima prošlosti, onda valja 
da mrzimo na grijeh i opačinu i na 
sve ono, što nije u skladu sa zako¬ 
nom Božjim (...). To je jedini pravi 
znamen našega iskrenog štovanja 
Majke Božje i naše ljubavi prema 
Njoj.« 

U propovijedi na Veliku Gospu, 
15. kolovoza 1941., svoju je ljubav 
prema Presvetoj Djevici očitovao 
govoreći: 

»Vjera je Crkve Božje od najsta¬ 
rijih vremena, da je ne samo duša 
Majke Božje u nebu nego i tijelo 
Njezino, koje seje poslije smrti opet 
sjedinilo s dušom i uzneseno na ne¬ 
bo, a da se nije nikada raspalo u 
grobu.« 

Tom je prigodom protumačio i 
smisao Marijinih blagdana: »Blag¬ 
dani su Majke Božje bili oduvijek 
radost za svako plemenito kršćan¬ 
sko srce. Jer Njezina slava i naša je 
slava. Njezina čast i naša je čast. 
Tako je evo i sa blagdanom Uznese¬ 
nja Majke Božje.« 

U nagovoru djevojkama »Do¬ 
maćinske škole« na dan Sv. Obitelji, 
11. siječnja 1942., pozvao ih je da sli¬ 
jede Majku Božju, »najuzorniju že¬ 
nu, djevicu, majku i domaćicu sviju 
vjekova. Pa kao što majstori, kad 
hoče da načine kakav kip, naprave 
najprije model, prema kojemu 
izrađuju kip, tako držite i vi pred 
očima ovaj najljepši model žene, 
prema kojemu kroz čitav ovaj ze¬ 
maljski život klešite kip svoga živo¬ 
ta, da bi jednom bio dostojan, da 
bude smješten u nebeskim dvorovi¬ 
ma, na slavu Trojedinog Boga kroz 
sve vjekove!« 

I godine 1943., na blagdan Sve¬ 
te Obitelji, obodrio je djevojke iste 
škole na uzor radišne domaćice u 
Svetoj Obitelji, na Mariju: »Kako bi¬ 
jedno u poredbi s Blaženom Djevi¬ 
com Marijom izgledaju one žene 
našega doba, koje sate i sate gube 
pred ogledalom za mazanje usnica, 
za razne druge ludorije, umjesto da 
se rukama, koje je dao Bog, posluže 
da u redu drže kuču i obitelj, da 
umnažaju njezino blagostanje, da 
unose u nju zadovoljstvo, radost i 
veselje.« 

Na završetku svibanjske proce¬ 
sije u svetištu »Naše Gospe Lurd- 


ske«, 31. svibnja 1942., započeo je 
prigodnu propovijed napominjući 
biblijsku misao kako je velika ra¬ 
dost obuzela patrijarha Nou, kad se 
vratila golubica s maslinovom 
grančicom u kljunu kao znakom da 
je voda ustuknula, da je kazna op¬ 
ćeg potopa pri svršetku, da je nebo 
opet pomireno sa zemljom. I nasta¬ 
vio je: 

»Još veča radost zaokupila je 
pastire u svetoj badnjoj noči, kad 
je po anđelima navijestila, da je 
potopu ljudskih grijeha i strasti 
stavljena granica, jer u nedalekoj 
betlehemskoj štalici Majka Božja 
drži u rukama pravu maslinovu 
grančicu mira, maloga Isusa, Sina 
Božjega, koji je došao na ovaj svi¬ 
jet da pomiri čovjeka s Bogom.« 
»K toj Božjoj Majci dolazimo po 
savjetu Sv. Oca i mi svi na koncu 
mjeseca svibnja sklopljenim ruka¬ 
ma i uzdignutim očima, s riječima 
na usnama: 'Kraljice mira: moli za 
nas!'« 

Prigodom zavjetnog zagre¬ 
bačkog hodočašća u Mariji Bistrici, 
početkom srpnja 1942., prisjetio se 
kako kršćanski puk u svojim boli¬ 
ma i nevoljama dolazi k »Onoj, ko¬ 
ju nam je sam Bog dao za majku, k 
Majci Božjoj, Blaženoj Djevici Mari¬ 
ji, koju sveta Crkva naziva u litani¬ 
jama: Pomoćnice kršćana, moli za 
nas!« 

Veličajući Djevicu Mariju naz¬ 
vao ju je »našom posrednicom i 
pomoćnicom onim časom, kad je 
izustila one blažene riječi arkan- 
đelu Gabrijelu: 'Evo službenice Go¬ 
spodnje, neka mi bude po riječi tvo¬ 
joj!' (Lk 1, 38). U taj čas druga 
Božanska osoba sišla je na zemlju i 
primila čovječju narav u krilu Bla¬ 
žene Djevice, a našu grijehom po¬ 
niženu i upropaštenu čovječju na¬ 
rav podigla k Bogu. Isus i Majka 
Božja postali su nerazdruživi. Ona 
je od sada jedini most, koji čovjeka 
spaja s Bogom. Bez Nje Krist Gos¬ 
podin nije došao na zemlju. A kad 
je došao, htio je da. Njezinom po¬ 
moći, dolazimo k Njemu govoreče- 
mu na križu: 'Sinko, evo ti majke!' 
(Iv 19, 27).« 

Prigodom posvete temeljnoga 
kamena župne crkve Marije Po¬ 


moćnice i posvete Zagrebačke nad¬ 
biskupije, 11. listopada 1942., počeo 
je svoju propovijed prizorom iz 
knjige Danielove, tumačeći kako se 
s visoke gore otkinuo bez sudjelo¬ 
vanja ruku kamen i udario u stra¬ 
šan lik te šatro i zemlju i željezo i 
mjed i zlato kao pljevu, koju vjetar 
odnosi bez traga. A kamen, koji 
udari u lik, postade velika gora i is¬ 
puni svu zemlju (cfr. Dn 2,31s.). Po¬ 
tom je nastavio: 

»Ta visoka tajanstvena gora, s 
koje se otkinu kamen bez sudje¬ 
lovanja ruku, nije po tumačenju 
svetih otaca ništa drugo, nego 
Blažena Djevica Marija, koja svojom 
svetošču, svojim dostojanstvom, 
svojom moči, svojom dobrotom, 
svojom vrhunaravnom ljepotom 
nadvisuje svako stvorenje. A taj ka¬ 
men, koji se otkinu bez sudjelova¬ 
nja ruku i udari u lik (...), nije nitko 
drugi nego naš Gospodin i Spasi¬ 
telj Isus Krist, koji je bez sudjelo¬ 
vanja muža, po Duhu Svetom, 
začet u krilu Djevice Marije i sna¬ 
gom svoga Evanđelja, svoga bo¬ 
žanskog autoriteta, srušio staro 
poganstvo i njegove veličine. On 
je postao kamen ugaoni čitavoga 
čovječanstva, bez kojeg se ništa 
solidno ne izgrađuje u ljudskom 
društvu.« 

»Odabrali smo, proslijedio je, 
blagdan Materinstva Majke Božje 
kao dan posvete čitave naše Nad¬ 
biskupije« i protumačio smisao 
izvršene posvete: »I na taj mili 
blagdan Bogorodičin mi joj obeća- 
jemo da čemo biti njezina dobra 
djeca, a Nju molimo srcem i du¬ 
šom, da nam ostane uvijek do¬ 
brom majkom.« 

Prigodom sv. Mise za mir, 13. 
svibnja 1943., pr opor učit če djeci 
molitvu Njezinom Prečistom Srcu: 
»Prije 25 godina ukazala se Majka 
Božja, Blažena Djevica Marija, troji¬ 
ci malih pastira u Fatimi u Portuga¬ 
lu i pozvala ih, da se rado mole 
Njoj, Njezinom Prečistom Srcu, jer 
če preko Njezina zagovora dobiti 
grešnici sve milosti potrebne za 
spas duše i oslobođenje od svako¬ 
vrsnih nevolja.« 

Prigodom zavjetne procesije 
grada Zagreba u Mariji Bistrici, u 

Svetište Majke Božje Vinagorske; ovu razglednicu Sluga Božji je primio, kao sužanj 
u Krašiću, o 25-oj obljetnici biskupske posvete, god. 1959 ., iz Italije, od vlč. 
Ivana Vukine, nekoć vinagorskog župnika 


srpnju 1943., najprije je pozvao 
vjernike na priznanje grijeha i na 
pokajanje, a onda poput Abrahama 
zazivao Božje milosrđe: »Mi se ka- 
jemo, reci Sinu svome, za sve zlo, 
što smo počinili! Žalimo grijehe po¬ 
jedinaca! Žalimo grijehe pojedinih 
obitelji! Žalimo grijehe čitavoga 
našega naroda! I dok žalimo sve te 
nebrojene grijehe, vapimo istodob¬ 
no k Tebi s onim mladićima u peći 
babilonskoj: Tsfe odbacuj nas zauvi¬ 
jek poradi imena svojega! Ne raski¬ 
daj zavjeta svoga! Ne uskraćuj nam 
milosrđa svojega' (...).« 

Nakon što je podsjetio kako je 
bilo dovoljno skrušeno priznanje 
grijeha Izraelaca u vrijeme proroka 
Ilije, pa da se odmah pojavi na nebu 
onaj mali oblačić, koji se brzo pre¬ 
tvorio u golemi oblak, što je prekrio 
i natopio cijelu zemlju i spasio je od 
propasti, proslijedio je pozivanjem 
na popravak života: »Ako naše pri¬ 
znanje krivica, koje smo počinili, 
bude iskreno, tko će sumnjati, da će 
se takav blagoslovljeni oblak, koji 
naznačuje Presvetu Majku Božju, 
brzo pojaviti na obzorju čovječan¬ 
stva, koje već izgara od suše tolikih 
zala, što ga biju? Tko će sumnjati, 
da se taj blagoslovljeni oblak neće 
brzo pojaviti i nad našom dragom 


domovinom Hrvatskom? I nije li 
nama sama Presveta Djevica Ma¬ 
rija dovoljno pokazala, kad je na¬ 
vijestila svemu svijetu preko one 
male dječice u Fatimi, da je iskre¬ 
na pokora put, kojim će čovječan¬ 
stvo doći opet do mira, sreće i za¬ 
dovoljstva.« 

Prigodom zavjetnog hodočašća 
grada Zagreba u Mariju Bistricu, 9. 
srpnja 1944., u uvodnom dijelu pro¬ 
povijedi najprije je spomenuo teške 
i opasne prilike u kojima se odvija¬ 
lo spomenuto hodočašće. Svaki čas 
mogla je hodočasničku pobožnost 
pomutiti ratna buka: šum stranih 
zrakoplova, štektanje strojnica i pa¬ 
ljba topova, budući da je bjesnilo 
rata bivalo iz dana u dan sve veće. 
Nakon toga postavio je pitanje: 
»Što da kažemo Majci Božjoj ove 
godine, dragi hodočasnici? Reći 
ćemo joj tri riječi, koje su nam naj¬ 
više na duši: Majko Božja Bistrička, 
oprosti nam, utješi nas, pomozi 
nam!« Nju je, naime, vjerom otkrio 
kao jedinu zvijezdu u tmini strada¬ 
nja i nadu za izbavljenje iz groznih 
dana. 

Unatoč teškoćama i ratnim 
nevoljama nikad nije gubio nadu i 
pouzdanje u Božju pomoć. Otkako 


je za biskupsko posvećenje i služe¬ 
nje izabrao svetopisamsku riječ: »U 
Tebe se. Gospodine, pouzdajem!« 
(Ps, 30, 29), u tom je ogledalu po¬ 
stao vjernicima još prepoznatljiviji. 
Nikada nije bio pesimist. 

Na vedrinu i kršćansku radost 
poticao je sigurnošću riječi i na¬ 
činom života. Tako se predstavio i 
zbornicama i zbornicima Mariji¬ 
nim, u bazilici Srca Isusova, 14. 
svibnja 1944., kad je hrabrio prožet 
marijanskim duhom: »Budite nosi¬ 
oci vedrog kršćanskog optimizma 
u ovom do očaja dovedenom svije¬ 
tu. Ako tko može i mora biti opti¬ 
mist, a ono sigurno štovatelji Mari¬ 
jini. Izgleda da su se približila 
vremena, kad će Svemogući Bog 
dopustiti, da Blažena Djevica Ma¬ 
rija doživi na zemlji triumf, kako¬ 
va nikad do sada nije doživjela. 
Svi znaci govore, da je Bog u Nje¬ 
zine ruke položio sudbinu svijeta 
(...). I Ona, koja je satrla glavu 
zmiji paklenoj, ima i danas, koliko 
god treba, snage da šatre u prah 
sve što se diglo protiv Boga i 
Božjeg poretka u svijetu. To nam 
daje naslućivati i po svojim obja¬ 
vama u Fatimi. Gore dakle glave i 
srca!« 

»Duboki i iskreni štovalac Ma¬ 
rijin, ne će nikada propasti«, rekao 
je u nagovoru ss. Milosrdnicama, 
20. kolovoza 1944. (...). 

Isus Krist je neraskidivo pove¬ 
zan sa svojom Majkom Bogorodi¬ 
com. U njemu kola Djevičina krv. 
Nije naodmet ponoviti svjedočan¬ 
stva mnogih poznavatelja nadbi¬ 
skupa Stepinca, kako je on »s 
majčinim mlijekom usisao pobož¬ 
nost prema Bogorodici« i kako je u 
roditeljskom domu primio »milost 
da je od najranije mladosti štovao 
Bogorodicu«. Tu je pobožnost pro¬ 
dubljivao svojim teološkim studi¬ 
jem i rimskim ozračjem. I možemo 
reći da je postao velik i gorljiv apo¬ 
stol Marijine slave. Koristio je, naime, 
svaku prigodu, posebno hodočašća 
u Mariju Bistricu, kako bi u vjerni¬ 
cima ojačao i utvrdio tu pobožnost. 
Može se stoga s pravom na nj pri¬ 
mijeniti misao sv. Pavla: »Nas¬ 
ljedovatelji moji, budite u čašćenju 
Bogorodice!« 

Iz Uvoda koji su za upravo 
izašlu knjigu: 

ALOJZIJE kard. STEPINAC: 
Propovijedi, govori, poruke 
( 1941 - 1946 ) 

napisali J. Batelja i C. Tomić. 


MISLI KARDINALA 

STEPINCA O ČAŠĆENJU 
PRESVETE DJEVICE 

Ljubav kardinala Stepinca pre¬ 
ma Majci Božjoj neka nam bude po¬ 
ticaj kako bismo i mi u Marijinom 
mjesecu svibnju dublje razmišljali o 
Majci Božjoj. Častimo je i zazivajmo 
djetinjim pouzdanjem, kako je to ti¬ 
jekom svega svog života činio Slu¬ 
ga Božji. Evo nekoliko njegovih 
svjedočanstava o čašćenju Majke 
Isusove i majke svakog krščanina: 

U uvodnoj propovijedi za zbirku ho¬ 
milija na Lauretanske litanije , objavljene 
pod naslovom Posrednica milosti , u 
Zagrebu 2 1961., svoje potpuno pouzda¬ 
nje u majčinski Bogorodičin zagovor 
izrekao je riječima kršćanske starine: 

»Učini me dostojnim Presveta 

Djevice da Te mogu hvaliti! 

Daj mi snagu za borbu protiv 

neprijatelja Tvojih!« (str. 1.) 

* * * 

Evo još nekoliko njegovih misli 
iz te zbirke propovijedi o čašćenju 
Majke Božje: 

»Djavao se svim silama trudi, 
da uništi u dušama ljudi pobožnost 
i štovanje Majke Božje, jer je to za 
njega gotovo isto što i dobiti bitku, 
to jest upropastiti onoga koga želi. 
No s istog se razloga i sv. Crkva tru¬ 
di svim silama, da u dušama svojih 
vjernika uzdrži i pojača štovanje 
Majke Božje, jer je uvjerena, da će 
Bogorodica već znati naći putova i 
načina, da i najokorjelije grješnike 
privede natrag k Bogu, samo ako ju 
budu iskreno zazivali u pomoć, da 
se riješe grijeha.« (str. 1.) 

* * * 

»Ime Marijino je uz ime Isusa 
Krista postalo najmilijim imenom 
za svakoga pravog kršćanina, ime¬ 
nom najdostojnijim poštovanja i 
ljubavi.« (str. 5.) 

* * * 

»Dostojanstvo je materinstva 
Majke Božje za nas i velika odgojna 



Čudotvorni lik Majke Božje 
Remetske - Zagovornice Hrvatske 


škola. Jedno je istina samo dosto¬ 
janstvo Matere Božje. Ali je Bog 
pridržao nebrojenih drugih milosti, 
spreman da ih udijeli svim ljudima. 
Ako ih želimo dobiti, onda nastoj- 
mo slijediti Bogorodicu u Njezinim 
krepostima, a napose u čistoći i po¬ 
niznosti, koje tako privlače pogled 
Božji.« (str. 9.) 

* * * 

»Vjera je Djevici djevica otkrila 
veličinu djevičanstva. Vjera je Dje¬ 
vicu djevica navela, da se odluči za 
savršeno djevičanstvo, kad nitko u 
narodu Njezinom nije ni sanjao, ta¬ 
ko reći, o njemu. Vjera je Djevicu 
djevica vodila, kad je došla ponuda 
sa strane Duha Svetoga, da postane 
Majkom Sina Božjega. Vjera je Dje¬ 
vicu djevica vodila, kad je dala svoj 
'Neka mi bude po riječi Tvojoj!', jer 
je bila uvjerena, da Božja svemoć i 
mudrost umije spojiti i bajnu bijeli- 
nu ljiljana i svetu plodnost djevi¬ 
čanstva.« (str. 12.) 

* * * 

U želji da Presvetoj Bogorodici 
pruži utjehu za nemar u ljubavi prema 
Njoj i nadoknadu za uvrede nanesene 
Joj po psovkama i uvredama , prepo¬ 
ručio je okružnicama Br. 3303/30. IV. 
1935. i Br. 3634/1. V. 1937 ., da župnici 
zajedno s narodom izmole na zadnji 
dan svibnja ovu molitvu: 


»Djevice i Majko Marijo, kraljice 
neba i zemlje! Tvoje je ime iza Isusova 
najmilije i vrijedno svakog štovanja. 
Ono je veselje presvetom Trojstvu, 
radost nebu, milina zemlji, strah pa¬ 
klu. Evanđelje ga uzvisuje. Crkva se 
s njim kiti, umjetnost se diči. 

I dok Tvoje slavno ime, o Mari¬ 
jo, odzvanja na nebesima, na zemlji 
imade opakih jezika, koji ga oskvr- 
njuju i usuđuju se da ga grde bez- 
božnim psovkama. A Ti si, Marijo, 
divan uzor svih kreposti, puna 
majčinske ljubavi prema svim lju¬ 
dima. Oh, kako nas zato žaloste te 
uvrede Tebi nanesene! Mi želimo, 
da to nekako popravimo, te odabi¬ 
rući ovaj mjesec cvijeća Tebi posve¬ 
ćen, prikazujemo Ti cvijeće svojih 
molitava i dobrih djela kao nakna¬ 
du za psovke protiv Tebe izrečene. 

O Marijo! Preporučamo Tvom 
majčinskom srcu i grješnike pso¬ 
vače. Obrati ih, te neka i oni Tebe 
slave s anđeoskim pozdravom: 
Zdravo, Milosti puna! Amen!« (Ka¬ 
tolički list, god. 1935, str. 223.; god. 
1937, str. 231.) 

* * * 

U tijeku zatočeništva u Krašiću , 
često je u pismima poticao na čašćenje 
Majke Božje , jer je ono zalog Božjeg 
blagoslova za svakog pojedinog vjerni¬ 
ka i duhovnu obnovu hrvatskog naro¬ 
da. Evo odlomka iz pisma čč. ss. uršu- 
linkama , napisanog 18. veljače 1952.: 

»Zar nemamo i mi na raspola¬ 
ganju novozavjetnu Esteru kraljicu. 
Djevicu Majku Mariju, da nas zago¬ 
vori i podupre? Ako se je okrutni 
Asver dao ublažiti molitvama staro¬ 
zavjetne Estere, kako bi se milosrdni 
Spasitelj mogao oglušiti molbama 
svoje Majke, preko koje moramo više 
nego ikada slati svoje molbe Njemu, 
Kralju vjekova i Gospodaru svega 
zbivanja na zemlji (...). 

Kad sam već počeo govoriti o 
presvetoj Bogorodici, ne mogu a da 
Vam ne stavim na srce širenje Nje¬ 
zine pobožnosti i sada, prema 
Vašim mogućnostima. Svi znaci go¬ 
vore, da je ovo na poseban način 
Njezin vijek, i da je Bog stavio u 
Njezine svete ruke na poseban 
način sudbinu današnjeg čovječan¬ 
stva. Ako dakle ne biste mogle uči¬ 
niti drugo u sadanjim prilikama, 
molite, da se Bog smiluje te se u sve 
hrvatske obitelji uvede obiteljsko 

moljenje svete krunice svakoga da¬ 
na.« (Arhiv Postulature, Svezak 
XII, 150s.). 

* * * 

Za Trodnevnicu o 100-toj obljetni¬ 
ci Lurdskih ukazanja Sluga Božji je u 
župnoj crkvi u Krašiću predvodio Trod¬ 
nevnicu, u tijeku koje je održao propo¬ 
vijedi na ove marijanske teme: I. Marija 
naša majka; II. Marija naša posrednica; 
III. Marija naša kraljica i, na sam dan 
obljetnice, na temu: Mariji dugujemo 
štovanje, pouzdanje i djetinju ljubav. 

Prve večeri, 8. veljače 1958., odr¬ 
žao je propovijed na temu: MARIJA JE 
NAŠA MAJKA. Donosimo dvije misli 
na kojima je on temeljio Marijino 
majčinstvo u odnosu na nas Kristove 
vjernike: 

Možemo li mi Presvetu Djevicu 
Mariju doista zvati našom Maj¬ 
kom? Možemo, i to ponajprije s na¬ 
slova srodstva s Isusom Kristom. 
Kako nas naime uči sveta vjera, čo¬ 
vjek se nakon pada u raju zemalj¬ 
skom nikada ne bi bio mogao svo¬ 
jim silama pridignuti niti spasiti. Iz 
neizmjerne ljubavi prema čovjeku, 
druga Božanska osoba udostojala 
se postati čovjekom, za nas trpjeti i 


Katolička crkva u Hrvata već niz godina po¬ 
svećuje osobitu pozornost onim svojim kće¬ 
rima i sinovima koji su prošli zemljom 
»čineći dobro« i preselili se k Gospodinu na 
glasu svetosti ili mučeništva. Čitateljima 
Glasnika pokušat ćemo u sljedećih nekoliko 
nastavaka predstaviti te kandidate za čast 
oltara, kao pobudu na radostan kršćanski 
život, zauzeto apostolsko djelovanje, svje¬ 
dočenje kršćanskih istina i primjenu vjer¬ 
ničkih načela u svagdanjem životu. Sigurno 
će mnogi od nas, po zagovoru tih plemeni¬ 
tih i Bogu dragih duša, osjetiti zbilju njihova 
nasljedovanja Krista Gospodina i moć njiho¬ 
va zagovora. U ovom broju upoznajmo Slu¬ 
gu Božjega o. Aleksu Benigara. 


umrijeti na drvetu križa. Primajući 
na se našu ljudsku narav postao je 
Sin Božji Isus Krist srodan s nama 
po ljudskoj naravi. Štoviše, kako 
veli apostol, dao nam je vlast da 
»budemo djeca Božja« po milosti. 
Isus je dakle naš brat. A svi znate 
tko je Majka Isusova. Nitko drugi 
nego blažena Djevica Marija. Ako 
smo dakle mi po naravi i milosti 
braća Isusova, onda je Marija i naša 
majka, dakako u vrhunaravnom 
pogledu. Dakako, kad puteni čo¬ 
vjek čuje za takovo majčinstvo, to je 
za njega prazna riječ. Nije ni čudo. 
Čuli ste za pticu, koja se zove sova. 
Ona po danu ništa ne vidi. Što je 
jače sunce, to manje vidi. To je slika 
putenog čovjeka, koji ne razumije 
ništa osim materije, jer su mu oči 
zastrte tamom grijeha. Ali kad dođe 
čas smrti, onda će vidjeti, da posto¬ 
je i druge vrijednosti, u poredbi s 
kojima ništa ne znače sva zemaljska 
dobra. Onda će vidjeti i to, što je 
značilo i za njega majčinstvo Mari¬ 
jino, samo se na žalost nije okoristio 
njime, dok je imao vremena (...). 

Marija je naša majka i po gole¬ 
moj ljubavi, koju gaji prema nama 


»Pobornik istine o 
kardinalu Stepincu« 

Piše P. Bonaventura 
DUDA O.F.M. 


Najopsežnija, dosad nenad- 
mašena biografija Sluge Božjega 
kard. Alojzija Stepinca, djelo je hr¬ 
vatskog franjevca, nekoć misionara 
u Kini, Zagrepčanina o. Alekse Be¬ 
nigara. Nedavno je Rimski vikarijat 
izdao Proglas s nakanom da se ot¬ 
počne postupak i za njegovo pro¬ 
glašenje blaženim i svetim. O. Alek- 
sa rodio se u Zagrebu 28. siječnja 


jadnim sinovima ljudskim. Ali je 
naša majka i s četvrtog naslova. Ko¬ 
jega? S naslova darovanja. Već ste 
mnogo čuli u Evanđelju, kako je 
Isus strahovito trpio na Valiki pe¬ 
tak, kad su ga krvnici razapeli na 
križ. U tim strašnim mukama izu¬ 
stio je Isus sedam riječi na drvetu 
križa. Malo riječi, ali vrijednije od 
svega zlata i srebra ovoga svijeta, 
kad se uzme u obzir, da ne »živi čo¬ 
vjek samo od jela, nego od svake ri¬ 
ječi, koja izlazi iz ustiju Božjih«. A 
jedna od tih riječi je divna darovni¬ 
ca Isusova. U jednom času svojih 
strahovitih boli, okrenuo se prema 
svojoj Majci i rekao, pokazujući na 
sv. Ivana, apostola: »Ženo, evo Ti si¬ 
na!« Ali nije Isus kod toga samo 
ostao, nego je dodao: »Sinko, evo ti 
Majke!« Ivan je u ovaj čas bio pred¬ 
stavnik svih nas, i Presveta Djevica 
Marija dana je za Majku svima na¬ 
ma. Majka je dakle naša s naslova 
darovanja. 

Zato se ne čudimo pozivu sve¬ 
toga Bernarda opata, da ljubimo 
ovu našu nebesku Majku svim ža¬ 
rom srdaca svojih. (Arhiv Postula¬ 
ture, Svezak XXIV, 1805s.). 


HRVATSKI ZAŠTITNICI 



Sluga Božji Aleksa Benigar 


1893. Umro je u Rimu - u 96. godini 
života - na Šve Svete 1988., a poko¬ 
pan u Zagrebu, 7. studenoga iste 
godine. Za sobom je ostavio glas 


Sluga Božji o. Aleksa 
Benigar (1893-1988) 

svetosti. Budući da je posljednjih 35 
godina svoga duga života djelovao u 
Rimu, gdje je i umro, njegova Kauza 
potpada pod Rimski vikarijat. 

U Franjevački red stupio je 7. 
rujna 1907. Svećenikom je zaređen 
30. lipnja 1915. Od 1920. do 1922. 
studira na novoosnovanom Papin¬ 
skom orijentalnom institutu u Ri¬ 
mu. Doktorirao je u lipnju 1929. 

U domovini se istakao kao vr¬ 
sni odgojitelj franjevačkih klerika u 
Varaždinu i u Zagrebu. 

Zarana je osjetio Božji poziv za 
misije, ali ga je mogao ostvariti 
istom krajem 1929. Kroz 25 godina 
djeluje u Kini kao profesor teologije 
i odgojitelj u regionalnome sjeme¬ 
ništu u Hankovu. Iz toga su učilišta 
potekle stotine kineskih biskupij¬ 
skih i redovničkih svećenika. 

Iz Kine je izagnan u siječnju 
1954. U travnju dolazi u Rim. Ubr¬ 
zo je namješten u Međunarodnom 
franjevačkom zavodu »Antonia- 
num«, gdje djeluje do smrti. 

Istakao se kao duhovnik mla¬ 
dih franjevačkih postdiplomaca iz 
cijeloga svijeta. Bio je traženi ispo¬ 
vjednik i voditelj duhovnih vježba 
u mnogim redovničkim zajednica¬ 
ma. Duge je sate ispovijedao u ba¬ 
zilici Sv. Antuna i u Patrijarhalnoj 
bazilici Sv. Ivana Lateranskoga u 
Rimu. 

Napisao je dva zamašna teološ¬ 
ka djela o liturgiji i o duhovnom 
bogoslovlju: Liturgia Romana tiskana 
je u Pekingu 1947., a Theologia spiri - 
tualis u Sapporou u Japanu 1958. i 
u Rimu 1964. Posmrtno mu je izišla 
Mudrost Križa u Zagrebu 1993. U 
rukopisu je ostavio komentare na 
evanđelja, sastavljene na temelju 
otačkih spisa. 

Nakon najsavjesnijega prikup¬ 
ljanja dokumentacije i svjedočan¬ 
stava, god. 1974. u Rimu izlazi 
njegovo poznato djelo Alojzije Ste- 
pinac - hrvatski kardinal (2. izdanje 
u Zagrebu 1993.). U najintenzivni¬ 
jem radu do smrti, proslijedio je po¬ 
sao na prikupljanju podataka za 
buduću Stepinčevu kauzu. Osobno 
je pred crkvenim sudom u Rimu 
nastupio kao prvorazredni svjedok 
Stepinčeve svetosti. 

Poznanstvo između ove dvoji¬ 
ce slugu Božjih potječe iz godine 


1929., kada je o. Aleksa, prije svoga 
puta u misije u Kinu, dovršavao 
svoj doktorat na Papinskom orijen¬ 
talnom institutu, a mladi Stepinac i 
Šeper bili su pitomci Germanikuma 
i studenti Gregorijane. Za svoga 
prvoga posjeta domovini, nakon iz¬ 
gona iz Kine 1954., Aleksa je, u srp¬ 
nju 1956., pohodio svoga mlađega 
kolegu, tada u Krašiću zatočenog 
kardinala Stepinca i o tom pohodu 
poslao iscrpno izvješće Državnom 
tajništvu pape Pija XII. 

Godine 1958. objavljeno je u 
Sapporu u Japanu Benigarovo za- 
mašno teološko djelo Theologia spi¬ 
ri tualis - Duhovno bogoslovlje, koje 
nosi pročelnu posvetu: »Uzoritom 
knezu Alojziju - kardinalu Svete 


Rimske Crkve - Stepincu, neustra¬ 
šivom vjeroispovjedatelju.« U dru¬ 
gom izdanju, objavljenom u Rimu 
1965., naslov je, nakon smrti kardi¬ 
nala Stepinca, izmijenjen i glasi: 
»Svetoj uspomeni Uzoritoga kne¬ 
za« itd. 

Sačuvano je Stepinčevo pismo 
iz godine 1958., kojim je, iako u 
svojoj poniznosti preko srca, pri¬ 
hvatio onu prvu posvetu. U tom pi¬ 
smu on, kao za uzvrat - i ne znajući 
kako će se događaji odvijati - po- 
svjedočuje visoke duhovne kvalite¬ 
te o. Alekse. 

Kada smo s. Celina Sersale i ja 
spremali svoju knjigu Padre Alessio 
Benigar - O. Aleksa Benigar, objavlje¬ 
nu u Rimu 1993., predgovor joj je 


Posvetno pismo o. Alekse Benigara kardinalu Alojziju Stepincu 

U Dnevnicima krašićkoga župnika Josipa Vranekovića, 22. stude¬ 
noga 1959. stoji zapisano: »Konačno je (Uzoriti) dobio knjigu što mu 
ju je posvetio o. Benigar ... Eminenciji je draga ova knjiga i odmah ju 
je počeo čitati. U vezi s jednim mjestom u knjizi veli mi: 'Strah me 
uhvatio kada sam čitao da biskup u početku mora biti 'perfectus- 
savršen', a ja sam još na fundamentu.' Rekao je to u pravoj poniznosti. 
A ja se malo nasmjehnuh, pa mu velim: 'Ako i tako stoji, kako ste sa 
strahom ustvrdili, onda je dobro, jer ste na fundamentu. Tko ima fun¬ 
dament, taj ne pada!' No kakav je taj fundament i tko ga je sve sazidao 
lijepo govori i pismo što ga je uz spomenutu knjigu, o. Benigar, upu¬ 
tio Eminenciji. To pismo o. Alekse, u prijevodu s latinskog, glasi: 

»Pred dvanaest godina (god. 1947.) počeo sam još u Kini sastav¬ 
ljati svoj Pregled duhovnoga bogoslovlja. Koliko je do mene, s bla¬ 
goslovom i odobrenjem našega generalnoga Delegata za Daleki Istok, 
prikazao sam sav svoj rad Gospodinu za Vašu Uzoritost. Predviđao 
sam velike teškoće u radu i zbog samog sadržaja, ali i zbog okolnosti 
i prilika u kojima sam živio i radio. No u sebi sam mislio: ovaj je rad 
za te velika žrtva, ali kolika li je istom žrtva onoga za kojega si pri¬ 
kazao svoj rad. Ta misao, kao i vjera u misterij mističnoga Tijela Kri¬ 
stova i uzajamne solidarnosti njegovih udova, podržavala je moju 
nadu da će Gospodin primiti moju žrtvu za onoga za kojega sam je 
prikazao kao poniznu i usrdnu molbu Božjem veličanstvu. To mi je 
pouzdanje ulijevalo snage dok sam proučavao mnoge probleme, dok 
sam sabirao, sređivao i pisao djelo. I dok su se umnažale teškoće, te 
sam se koprcao u mreži sređivanja svega tvoriva u dobar sistem, ne 
uspijevajući kako da što jasnije izložim samo polazišno pitanje i kako 
da razvrzlam različite probleme, misleći na Vašu Kalvariju, pronala¬ 
zio sam nove snage da nastavim, da ne klonem. Djelo je dotiskano 
nakon dvije godine nepoštedna posla, 25. ožujka o.g. (1958.) u gradu 
Sapporo u Japanu. Prikazujem ovo djelo, kakvo već jest. Vašoj Uzo- 
ritosti i molim da ga Vaša Preuzvišensot primi kao znak dubokoga 
poštovanja prema Vašem kardinalskom grimizu i kao dokaz solidar¬ 
nosti s Vama na križnom putu. Dok molim Vaš pastirski blagoslov, 
ostajem uz rukoljub svetom grimizu - ponizni i beskorisni sluga u 
Kristu. 

Aleksa Benigar.« 

Krašić, 23. XI. 1956. 

Dragi Oče provincijale! 

Primio sam Vaše cijenjeno pismo, ali nisam mogao odmah odgo¬ 
voriti, jer mi je bilo nemoguće zbog upale zgloba u desnoj ruci pisati. 
Ipak sam rekao g. tajniku Pišoniću, neka javi o. Benigaru, da pristajem. 

Ja naime, kao što sam već rekao nekima, koji su se obraćali na me 
u sličnom slučaju, nemam nikakve ambicije na tom svijetu osim 
izdržati do kraja i preminuti u milosti Božjoj. Ali poznavajući već 
dugi niz godina o. Benigara kao čovjeka sveta života, nisam mu mo¬ 
gao odbiti, da ne povrijedim tu uzornu redovničku ličnost. Tim više, 
što je njegov pok. otac bio nekad i moj profesor u gimnaziji, a naj¬ 
mlađi mu brat Vladimir moj školski drug kroz čitavu gimnaziju. Vežu 
me dakle posebne veze s njegovom obitelji, pa sam tim radije prisu¬ 
stvovao i njegovoj obrani disertacije na Orijentalnom Institutu u Ri¬ 
mu prije polaska u Kinu. 

Lijepo ga dakle pozdravite, kad se redovitim putem ne mogu jav¬ 
ljati, a inače je opet pogibelj, da pismo ne padne u ruke protivnicima, 
koji bi nas najradije istrijebili s lica zemlje, kad bi nekažnjeno samo 
mogli. Parče omnibus inimicis nostris, Domine! - /Smiluj se Gospo¬ 
dine svim našim neprijateljima! / 

Uz blagoslov i pozdrav u Gospodinu Vama i svima očima i osta¬ 
loj redovničkoj braći 

+ Alojzije kard. Stepinac 
nadbiskup zagrebački 
(Arhiv Postulature, Svezak XIII, 435) 


SVJEDOČANSTVA 

»Nemojte osramotiti katoličko ime!« 

Nadbiskup Stepinac 

Piše: Marija Makuc Pojatina i 


i mladi (2) 


napisao franjevac, ugledni rimski 
kardinal Ferdinando Antonelli, 
Aleksin kolega sa studija, koji ga je 
stalno poticao i sokolio da ne susta- 
ne u golemu poslu oko knjige o Ste- 
pincu. Prikupljao mu je za taj posao 
i znatna materijalna sredstva. 

U svom predgovoru piše: »I sa¬ 
da ga gledam u njegovoj siro¬ 
mašnoj sobici u Antonianumu gdje 
sam ga nalazio zadubljena u svoj 
posao, osobito kad je bio zauzet Ka- 
uzom kardinala Stepinca koju sam 
pratio iz neposredne blizine, i to iz 
moga vlastitoga zadovoljstva i da 
mu pružim, koliko sam mogao, 
svoj podržaj. Katkada mije dolazila 
na pamet glasovita izreka sv. Tome 
Akvinskoga, kada su mu javili da je 
sv. Bonaventura bio zaokupljen pi¬ 
sanjem života sv. Franje: «Sinamus 
Sanctum de Sancto laborare - Neka 
Svetac piše o Svecu.« 

O. Aleksa bio je doista franje¬ 
vac, svećenik i misionar duboka 
duhovnog života, vrsni profesor 
teologije, uzorni odgojitelj sveće¬ 
ničkih kandidata, izvanredno radin 
i poduzetan, ljubitelj braće, revan i 
ustrajan pokornik i molitelj - istin¬ 
ski čovjek Božji. 

Svaki franjevački samostan ima 
svoju knjigu pokojne braće, nekro- 
logij ili, kako se u Bosni kaže, mr- 
tvar, iz kojega se kod večere spomi¬ 
nju pokojnici sutrašnjega dana. U 
nekrologiju franjevačkog rimskoga 
Antonianuma zapisano je na Sve 
Svete 1988. preminuće o. Alekse s 
kratkom pohvalnicom da je bio 
»pobornikom istine o kardinalu 
Stepincu«, kako je to istakao i naš 
kardinal Kuharić u uvodnoj riječi u 
spomenutu knjigu o o. Aleksi. 

Istina, kauza o. Alekse tek je na 
početku, ali hvala Bogu, kauza Slu¬ 
ge Božjega Alojzija Stepinca, na ve¬ 
selje i ponos sviju nas, stupa napri¬ 
jed ubrzanim korakom. 

U svojoj sam knjižici Aleksa Be- 
nigar - kratki životopis (Zagreb 1995) 
ukratko ocrtao koliko se ne samo u 
Stepinčevu biografiju, nego i u po¬ 
stavku same kauze ugradio, po¬ 
navljam opet, i nepoštedni rad na¬ 
šega o. Alekse. U tom je poslu, 
živahno zaposlen do kraja, završio 
i svoj dugi život. 

Neka nas naši Sluge Božji štite, 
moleći za svaki naš dom i za cijelu 
Lijepu našu domovinu. 


Zagreb, srpanj-kolovoz 1994. 

U uvodniku pod naslovom 
»Evo vam prijatelja!« uredništvo 
ističe: »Naš prvi broj upravo izlazi 
u jubilarnoj godini Hrvatskoga na¬ 
roda. Prošlo je punih trinaest vije- 
kova od kada se nalazimo u krilu 
Majke Crkve. Za to je vrijeme naš 
narod mnogo propatio i prošao 
kroz teške kušnje. Upravo u tim 
najtežim časovima kušnji i nesreća 
ostao je vjeran sin Katoličke Crkve. 
U njoj je imao čvrsti oslonac i Ona 
mu je kroz vijekove pomagala ču¬ 
vati hrvatsku nacionalnu svijest. 
Kako da se odužimo Crkvi za sva 
njezina dobročinstva i pokažemo 
zahvalnost? Tako da opet povrati¬ 
mo Kristu i Crkvi one koji su zalu¬ 


tali, da duhovno obnovimo Hrvat¬ 
ski narod. To je glavna dužnost čla¬ 
nova KA naročito u ovoj jubilarnoj 
godini. Tom radu, iako na skroman 
način, želi se pridružiti i naš list, da¬ 
vajući vam, drage sestre, savjete kako 
da što bolje ispunite tu zadaću.« 

Prve je godine »Djevojački svi¬ 
jet« redovito izlazio. Rat je sve više 
bjesnio, životne su prilike postajale 
sve teže. Pretplate sve rjeđe i manje 
stizale, a isto tako i veze s društvi¬ 
ma sve neredovitije. Stoga je odlu¬ 
čeno da u 1944. god. »Djevojački 
svijet« izlazi svaki drugi mjesec. 
Teško je bilo skucati novce za 
troškove tiskare i papira. Dok ni¬ 
smo isplatili broj koji je izašao, nisu 
mogli tiskati novi. U tim teškim si- 

Obitelj Svena Ušica (s D . Čuturom najtrofejniji košarkaš Cibone, dva put klupski 
prvak Europe i dva put pobjednik europskog kupa) i Snježane r. Azenić (s 
odbojkašicama Mladosti trostruki europski prvak) i njihova djeca: Senna, Simona, 
Marija, David i Ana predvodi krunicu u Zagrebačkoj katedrali u Trodnevnici za 
Stepinčevo '96. 


tuacijama uvijek sam se obraćala 
Nadbiskupu za pomoć. Uvijek je 
našao vremena da me primi i po- 
razgovori o radu SKOMK-i, a za 
vrijeme razgovora prekopavao po 
ladicama dok nije našao skromnu, 
ali tako potrebnu svotu. Prije mog 
odlaka u audijenciju ni preč. Jesih 
ni ostali nisu vjerovali da ću nešto 
dobiti, jer je Nadbiskup bio bez no¬ 
vaca, sve je već razdavao. 

Ali za mlade nadbiskup Stepi- 
nac uvijek je našao vremena i pokoji 
dinar. 

Prvi dvobroj u 1944. g. donio je 
preko cijele naslovne stranice čla¬ 
nak: »Natpastir seljačkim djevojka¬ 
ma«, u kojemu Hrvatski metropolit 
govori o veličini i potrebi djevojač¬ 
kog poštenja i djevojačke časti. Čla¬ 
nak završava riječima. »Hrvatska 
katolička djevojko! Ako se sudbina 
domovine odlučuje na bojnim po¬ 
ljima, ona se još više odlučuje na 
domaćim ognjištima, u obiteljima! 
Unašajte u svoje obitelji pravi duh 
Kristov, tjerajte primjerom i riječju 
poganstvo iz svojih obitelji i iz 
obitelji svojih bližnjih i vi ćete zadu¬ 
žiti domovinu barem toliko koliko 
i borci na bojnim poljanama!« 

God. 1944. bliži se kraju. Usli¬ 
jed ratnih prilika pretplate sve teže 
stižu, dužni smo »preko glave«! 
Ipak prikupljam materijal za prvi 


dvobroj u slijedećoj godini. Iako 
opravdano svi sumnjaju u moj 
uspjeh, jer je svima dobro znana 
teška financijska situacija i u Nad¬ 
biskupiji, ipak ne odustajem. Naš 
nadbiskup mi je posljednja nada. 
Dođem točno u određeno vrijeme 
za audijenciju. Nadbiskupov sobar, 
nekako uzbuđen, uvede me kao 
obično u sobu do Nadbiskupove i 
povjerljivo, skoro na uho mi 
prošapće: »Gospodična, bojim se 
da bute morali dugo čekati. Iznena¬ 
da je došel neki visoki hrvatski 
dužnosnik. Nekak jako glasno pri- 
povedaju! Kak da se svadiju!?«, i 
klizne svojim poslom. 

Nisam ni tako dugo čekala, kad 
se naglo otvore vrata Nadbiskupo¬ 
ve sobe, a neki hrvatski časnik viso¬ 
kog čina, sav zajapuren izleti iz 
sobe. Stepinac je za njim stao na 
vratima, također vrlo uzrujan, s 
očima punim suza. Od uzrujanosti 
nije me odmah ni primijetio. Kao 
da se budio iz ružnog sna, te laga¬ 
nim smiješkom ponudio mi sjesti 
uz njegov pisaći stol. Još uvijek je 
bio zamišljen... Nisam se usudila 
započeti razgovor. Tada uz uzdah, 
kao da sebi govori, reče: »U kako 
užasnim vremenima živimo! Tu 
nam može pomoći samo Bog!« - In 
Te, Domine, speravi! - njegovo ge¬ 
slo kao da ga je vratilo u realnost i 
srdačno mi se obrati: »Što bih mo¬ 


gao pomoći 'Djevojačkom svijetu?'« 
»Uslišite dvije naše molbe!«, spre¬ 
mno odgovorim. »Jedna je duhov¬ 
nog sadržaja, a druga prozaična, 
materijalna!« »Zar možda opet čla¬ 
nak za 'Djevojački svijet?'« »Da, poti¬ 
caj našim djevojkama da čvrsto sto¬ 
je na čuvanju svoje djevojačke časti 
i dostojanstva«. »Ako mi dadete 
dovoljno vremena, imat ćete ga!« 

»Preuzvišeni, rekla sam mu. Vi 
ste me vrlo ugodno iznenadili i za¬ 
tekli, jer ste pogodili moje želje.« 
Odmah smo se dogovorili za ter¬ 
min. Brzo nadovežem: »Druga, 
prozaična molba je molba za po¬ 
kriće troškova tiskare, a ta svota ni¬ 
je baš neznatna, iznosi deset tisuća 
kuna!« Nadbiskup se najprije zami¬ 
sli, a onda reče: »Draga moja ured¬ 
nice, ne znam kako ću financijski 
pomoći, i moje blagajne zjape praz¬ 
ninom. Ipak ću pokušati, možda se 
nešto i nađe!« Otvara ladice pisaćeg 
stola i pomno ih prevrće. U nekima 
nalazi po nekoliko novčanica. Ko¬ 
načno mu se učini da je ipak sabrao 
traženu svotu. Prebrojava novac da 
se nije slučajno prevario. »Ipak smo 
uspjeli skupiti!«, usklikne veselo i 
preda mi novac. Tako je prvi dvo¬ 
broj u 1945. izašao zahvaljujući ra¬ 
zumijevanju i dobroti nadbiskupa 
Stepinca. Cijelu naslovnu stranicu 
ispunio je nadahnuti dramatski 
članak Hrvatskog metropolite: 
»Budite dostojna djeca Oca nebe¬ 
skoga!« Članak završava riječima: 

»Svijet je danas posve zaronio u 
zlu. Neizmjerne su patnje čovječan¬ 
stva. Nije li i naša sveta dužnost, 
ako hoćemo da budemo prava dje¬ 
ca Oca nebeskoga, da na svakom 
koraku budemo odraz njegove do¬ 
brote? I to ne samo prema dobrima 
nego i zlima, prema svima koji trpe. 

Katoličke djevojke! Naša hrvat¬ 
ska domovina krvari iz stotinu 
rana. Mnogi su morali ostaviti dra¬ 
gi rodni kraj, toplo obiteljsko ognji¬ 
šte i sklonuti se drugamo, da spasu 
goli život. Mnogi su doživjeli naj¬ 
strašnije duševne potrese u ovim 
danima općenitih patnja. Mnogi 
stoje bez odijela, bez hrane, bez sta¬ 
na, bez ogrijeva. Glavna hrana su 
im suze što naviru na oči, kad se 
sjete svega što su proživjeli. 

Koliko se dakle polje rada, ka¬ 
toličke djevojke, otvara za sve vas 
u ovim teškim danima. Nastojte, da 

»Htio je narod očuvati od zla« 


Piše: S. Mirjana Kukuljan 
karmelićanka B.S.I. - Zagreb 


ne osramotite svoje katoličko ime. 
Pomažite svima koji trpe i pate, ko¬ 
liko samo možete. Naša nadbisku¬ 
pija podvostručila je u ovom ratu 
svoje djelovanje oko pomaganja bi¬ 
jednih i nevoljnih, onih, koji su naj¬ 
više pogođeni ovim strašnim ra¬ 
tom. Pridružite se toj velikoj 
djelatnosti našega Karitasa, svaka 
prema svojim mogučnostima, i pre¬ 
ma uputama svojih župnika. Sada 
više nego ikada moraju doči do 
izražaja riječi svetoga Pavla apostola 
Kološanima: 'Obucite se dakle kao 
izabranici Božji, sveti i ljubezni, u sr¬ 
dačno milosrđe, dobrotu, poniznost, 
krotkost i strpljivost!' (Kol 3,12). 

Ljubav je Božja sašla od Boga 
na zemlju k ljudima. Ta ljubav 
mora da od nas prelazi na druge 
ljude, koji trpe i pate, jer su brača 
naša i djeca Božja. Pomagati im i 
izlaziti ususret Boga radi, veča je 
stvar nego graditi palače, že¬ 
ljeznice, veča je stvar nego prem¬ 
ještati bregove. Bolje da ugasne 
sunce na svodu nebeskom, nego li 
da ponestane milosrđa i dobrote 
među ljudima! Sigurno je, da če se 
ljudi sa ogavnošču i prezirom sječa- 
ti jednom mržnje, koja se tako 
nečovječno ispoljila u ovom straš¬ 
nom ratu. Ali če isto tako sa dubo¬ 
kim počitanjem prignuti glavu 
pred djelima krščanskog milosrđa, 
kad ih i sam vječni Sudac uzima 
kao jedino mjerilo, prema kojemu 
če odmjeriti vječnu kaznu ili vječnu 
nagradu. Katoličke djevojke, ne¬ 
mojte nikada osramotiti svoje kato¬ 
ličko ime! Napose ne sada, kad je 
nevolja največa!« 

U Zagrebu, na Sviječnicu 1945. 

+ Alojzije, nadbiskup 

Članak se vrlo dojmio čitateljstva. 
Kad sam ga danas, nakon pol stoljeća, 
opet pročitala, doživjela sam ga kao da 
je upravo danas napisan za sve nas. 
Nadbiskup Stepinac nas strogo upozo¬ 
rava: »Katolici! Nemojte nikada 
osramotiti svoje katoličko ime!« 

Tokom proljeća 1945. izašao je pos¬ 
ljednji broj »Djevojačkog svijeta«. Slije¬ 
deći broj, iako već pripremljen, nije mo¬ 
gao izaći, jer nije dobio odobrenje 
komunističke vlasti. Nastupilo je razdob¬ 
lje kušnji u kojem je lik nadbiskupa Ste- 
pinca bio svijetli putokaz prema Istini i 
Božjoj Ljubavi. 


Zagreb, svibanj 1994. 

Kada je Sluga Božji Alojzije Ste¬ 
pinac postao zagrebački nadbiskup 
koadjutor, imala sam 4 godine. Od 
tada do danas nikada nisam 
posumnjala u veličinu i svetost nje¬ 
gove osobe. Živo mi lebde pred 
očima događaji oko toga imenova¬ 
nja i preuzimanja ove tako teške i 
odgovorne službe. U Zagrebu je za¬ 
vladalo veliko oduševljenje, a oso¬ 
bito među mladima. Slušala sam 
doduše i one koji su se tome proti¬ 
vili, ali je meni i svima koje sam po¬ 
znavala bilo jasno čijega su duha. 

U kratkom vremenu iza toga 
doživljavali smo velike poteze dje¬ 
latnosti novoga Pastira. Osobito 
smo bili oduševljeni osnivanjem 
novih župa u Zagrebu. Živjela sam 
tada na području Župe bi. Marka 
Križevčanina. U vatrogasnoj dvo¬ 
rani smo svake nedjelje i blagdana 
imali sv. Misu u 9 sati. Župnik je bio 
Preč. Gosp. Milan Petrovič, a časne 
sestre milosrdnice su vodile brigu 
za organizaciju i dostojnu pripravu 
Službe Božje. Orguljašica je bila s. 


Edesija Šurbek, koja je mene i moju 
kolegicu Pavicu Mlinarić primila u 
pjevački zbor. 

Kolika radost za sve nas, kada 
je novi mladi nadbiskup služio prvi 
put sv. Misu u toj dvorani. Ne sje- 
čam se, nažalost, koji je to bio blag¬ 
dan, ali predmnijevam da je bio 
blagdan bi. Marka Križevčanina. 
Svečanosti je prisustvovalo veliko 
mnoštvo vjernika, da nisu svi mo¬ 
gli stati u dvoranu. Kada se Nadbi¬ 
skup pojavio na povišenom mjestu, 
gdje je bio postavljen oltar, nastalo 
je radosno klicanje. Čulo se šaputa¬ 
nje, pa to je sveti Alojzije. Još mi je 
danas u sječanju njegova 
svečenička ozbiljnost povezana du¬ 
bokom radošču Bogom ispunjene 
duše. U svojoj propovijedi je ulije¬ 
vao uvjerenje, da su za njega u 
životu najvažniji osoba i djelo gosp. 
Isusa Krista. 

U našoj župi je također osno¬ 
van »Dom Božje Providnosti« (da¬ 
nas Corpus Domini), gdje nas se u 
kratkom vremenu sakupilo 80 dje¬ 
vojaka i veliko mnoštvo djece. Dom 



Mnoštvo vjernika, iz župe Krašić i okolice, sudjelovalo je na euharistijskom 
slavlju o Stepinčevu '96. 

je vodila gđa. Anica Zbornik uz du¬ 
hovno vodstvo veleučenog Dr. Josi¬ 
pa Lacha, kako smo tada zvali po¬ 
kojnog preuzv. biskupa. Veoma 
brzo razvilo se tu pravo duhovno 
žarište. 

Osim toga na Selskoj cesti je ot¬ 
vorena Pučka kuhinja za treš- 
njevačku sirotinju, koju je vodila s. 
Leobina Oberč, milosrdnica. Tu se 
kuhalo za 1000 ljudi. Svi su ti siro¬ 
mašni ljudi znali, da je to djelo na¬ 
šeg Nadbiskupa. Imala sam prilike 
slušati od naroda što misli i govori 
o djelovanju svoga novog pastira. 
Sama sam iskusila blagodati njego¬ 
va djelovanja na mnogo načina. Tu, 
u toj pučkoj kuhinji, dobila sam 
svoje prvo radno mjesto uz lijepu 
plaču. 

Kako smo mi Zagrepčani rado 
slušali njegove propovijedi opažalo 
se osobito kada se Nadbiskup vra¬ 
čao s ostalim hodočasnicima iz Ma¬ 
rije Bistrice. Mladi su upravo trčali 
da budu što bliže ambonu priprav¬ 
ljenu pred Katedralom, da prisu¬ 
stvuju završetku bistričke procesije 
i čuju njegov oduševljeni govor. Ja¬ 
sno se mogao opaziti zanos kojim 
je govorio o Blaženoj Djevici Mariji. 
Dio jedne od njegovih propovijedi 
tom sam prilikom rado širila među 
našim radnicima u Njemačkoj, kao 
i jedno njegovo pismo, koje je u 
obliku pjesme poslao svojima iz za¬ 
tvora upravo za Božič. 

Duboko me se dojmila njegova 
propovijed, kada je u vrijeme ko¬ 
munističke revolucije u Španjolskoj 
1938. ukazivao narodu na opasno¬ 
sti komunističke vladavine. Izgleda 
da je več proročki otkrivao vreme¬ 
na koja su nas čekala. Htio je narod 
očuvati od takvoga zla, te je činio 
sve što je mogao, no zlo je bilo jače. 

Vrijeme je prolazilo, a ja sam ta¬ 
da 1941. godine stupila u samostan 
ss. karmeličanki B.S.I. na Vrhovcu. 
Te je godine Družba slavila 50. ob¬ 
ljetnicu svoga postanka. Svečanost 
se odvijala u našem domu u Hrv. 
Leskovcu. Imale smo radost imati 
preuz. Nadbiskupa među nama 
(Slika o tome izašla je u prvom bro¬ 
ju Glasnika). Ostavio je na sve nas, 
koje ga se još od toga doba sječamo, 
dojam Oca među svojima. Bio je ui¬ 
stinu veliki ljubitelj djece. To je sva¬ 
kom zgodom pokazivao. 

Također i još godine 1940. kada 
je otvoren naš »Dom Majke Božje 
dobroga Savjeta« na Poredju, župa 
Prišlin, posvetu je obavio naš dragi 
Natpastir. Kada se pojavio na lije¬ 
poj uzvisini pred našim Domom u 
velikom pastirskom šeširu i sa šta¬ 
pom u ruci, sva naša djeca i mladež 
poletjela su mu radosno u susret: 
»Evo, dobrog Pastira!« 

Tom zgodom kao i uvijek poka¬ 
zivao je očinsko zanimanje za sve 
nas i iskreno se veselio svakom na¬ 
šem napretku. 

Za našu Hrvatsku provinciju, i 
svaku od nas osobno, bio je jedan 
od največih i najljepših doživljaja 
osnutak Hrvatske provincije. Do 
tada smo pripadale Austrijskoj pro¬ 
vinciji, pa su naše postulantice mo¬ 
rale odlaziti u novicijat u inozem¬ 
stvo. Tako je naša grupa od pet 
postulantica bila određena za Ma¬ 
đarsku. Več smo pravile putovnice 
za odlazak, i dok smo čekale na rje¬ 
šenje, zatvorile su se granice i od 
putovanja nije bilo ništa. Preuzv. 
Nadbiskup je tada sve poduzeo, da 
se otvori Hrvatski novicijat i osnuje 
Hrvatska provincija. Iako još nije 
došlo rješenje. Nadbiskup je savje¬ 
tovao da uđemo u duhovne vježbe 
i da molimo, kako bismo mogle za 
Svetkovinu Bezgrešne uči u novici¬ 
jat. Na završetku duhovnih vježbi 
javio nam je Preuzvišeni veliku ra¬ 
dost: »Sestre mogu uči u Novicijat«. 
Tako smo nas pet prvih novakinja 
iz hrv. novicijata mogle započeti 
svoju formaciju. Godinu dana ka¬ 
snije, na blagdan Bezgrješne Djevi¬ 
ce, 8. 12. 1943, preuzvišeni Nadbi¬ 
skup je osobno uzveličao tu 
svečanost i primio naše prve zavje¬ 
te. Još danas, o svom zlatnom jubi¬ 
leju, mislimo s radošču i zahvalno- 
šču na taj veliki i sveti dan. S 
ljubavlju i ponosom nosimo križ i 
krunicu, koje smo primile iz njego¬ 
ve svete ruke. 

Dana 16. srpnja 1945. bio je pre¬ 
uzv. Nadbiskup zadnji put u našoj 
kuči, u Domu sv. Terezije, prigo¬ 
dom polaganja svetih zavjeta dru¬ 
gih dviju sestara. Zapamtile smo 
njegove riječi, kada se nakon 
svečanosti s nama rastajao: »Mora¬ 
mo se rastati, treba se žuriti, jer me 
UDBA vani čeka.« Govorio je to 
svojim uobičajenim smiješkom i s 


velikim mirom. Što iza toga slijedi... 
hapšenje i zatvor. Kolika bol za sve 
nas. No, Crkva je za njega nepresta¬ 
no molila. Uz molitve i žrtve prika¬ 
zivane za njega, činili su naši re¬ 
dovnički poglavari sve kako bi mu 
pomogli. Naša pokojna Majka Tere- 
zija Jadro slala je pakete u zatvor i 
nalazila razne mogučnosti i veze, 
da uspije. Bilo je to nešto lakše kada 
je Nadbiskup bio interniran u Kra- 
šič. Bile smo u prijateljskim vezama 
s obitelji Šimečki, jer je vlč. Josip Ši- 
mečki bio naš dugogodišnji duhov¬ 
nik. Također nam je uspijevalo uči¬ 
niti mu kakvo veselje preko kosaca 
koji su svake godine dolazili iz Kra- 
šiča kositi travu u Hrv. Leskovcu. Ti 
jednostavni ljudi donosili su nam 
obavijesti i poruke od dragog Zato¬ 
čenika. 

Znali su govoriti: »Vi ni ne slu¬ 
tite kakovu ste mu radost pripravi¬ 
li.« Jednom smo mu poslale košari¬ 
cu najljepših jagoda iz našeg vrta, a 
drugi put paket s raznovrsnim 
stvarima. To je sve največom 
radošču promatrao i od srca se ve¬ 
selio. Govorio je: »Kako je to lijepo 
spakovano! To je učinila ljubav!« 
Bile smo radosne što smo uspjele 
razveseliti jednoga sveca. 

Jednom je k nama došao u Hrv. 
Leskovac krašički župnik na godiš¬ 
nji odmor. Zamolile smo ga da nam 
govori o Kardinalu. Nije nam mo¬ 
gao odbiti. Svakog smo dana po je¬ 
dan sat slušale o životu i trpljenju 
našeg mučenika. Nikada nije kod 
toga manjkala nijedna sestra. Tu 
smo saznale vijesti o zbivanjima 
koja nam prije nisu bila poznata. 

Doživjela sam također veliku 
milost, da sam mogla prisustvovati 
i pogrebu toga pravednika u Kate¬ 
drali. Kako sam tada bila u Hrv. Le¬ 
skovcu, doputovale smo vlakom 
več u 4,30 sati u Zagreb. Katedrala 
je več bila ispunjena svijetom. Vjer¬ 
nici su u ophodu obilazili njegov li¬ 
jes i doticali se pojedinim predme¬ 
tima njegovih ruku i lica. Tako sam 
učinila i ja osobno. Isti onaj križ koji 
sam primila iz njegovih ruku kod 
prvog zavjetovanja stavila sam s 
poštovanjem i pobožnošču u njego¬ 
ve sada hladne ruke. Tako je taj križ 
dvostruko posvečen. Učinila sam 
to i s drugim predmetima koje sam 
imala kod sebe. Kakav je dojam 

učinio na mene pokop toga našega 
velikana, ne može se izreći. Iako 
kroz suze i bol, osjećala sam dubo¬ 
ku unutarnju radost, nešto kao 
triumf, pobjedu Crkve u Hrvata. 
Duša mi je klicala: »Kakva sveča¬ 
nost!« »Ovako umire pravednik!« 

Uvjerena sam da, pošto je Gos¬ 
podin Bog našem hrvatskom narodu 
dao takvoga čovjeka, dokazao nam 
je da nas želi spasiti. Narod koji ima 
takove ljude, ne može izumrijeti. 

Još nosim jedno sjećanje na 
nadbiskupa Stepinca iz vremena 
kada je Hitler okupirao i neka od 
naših mjesta. Naš je Dom na Pore- 
dju bio u velikoj opasnosti, pa je 
Kardinal odredio, da se presveti Sa- 
kramenat konzumira. Tada su naše 
dvije sestre, s. M. Sabina i s. M. Hu~ 
berta, uz opasnost života otputova- 
le u Zagreb do Nadbiskupa i kleče¬ 
ći sa suzama zamolile ga, da nam 
ostavi presveti Sakramenat. Njego¬ 
vo plemenito srce nije moglo odbiti 
takovu molbu. Dozvolio je uz uvjet 
da ga čuvamo dan i noć, a u opa¬ 
snosti, da ga konzumiramo. Sestre 
su se presretne vratile kući. 

Dok sam u svoje vrijeme radila 
u inozemstvu, širila sam među na¬ 


rodom njegovu duhovnu oporuku 
i još neke druge stvari, koje sam do¬ 
bivala od nekih laika koji su tako¬ 
đer nastojali širiti njegov duh. 
Doživjela sam radost kada su naši 
vjernici na radu u Njemačkoj dali 
staviti njegovu veliku sliku u crkvi 
St. Peter u Aachenu među slike raz¬ 
nih velikana današnjice. Tu su često 
molili kada su se okupljali na sv. 
Misu nedjeljom. Kadšto je koja po¬ 
božna duša znala staviti i po koji 
cvijetak pred sliku. Vani sam tako¬ 
đer imala mogućnosti pročitati 
mnoge knjige koje su govorile o 
njemu. Bilo ih je i na njemačkom je¬ 
ziku. Jednu takovu čitali smo u za¬ 
jednici kod stola, u našoj Kući Ma¬ 
tici u Sittardu, u Nizozemskoj. 
Čitala sam također i »Glasnik Srca 
Isusova« iz Amerike, iz kojega sam 
saznala gdje su se sve služile 
zadušnice za pokoj njegove blažene 
duše. Tako me je posebno obrado¬ 
valo da se služila sveta Misa i u Ma- 
astrichtu, u najvećem nizozem¬ 
skom marijanskom svetištu »Steere 
der See« (Zvijezda mora). U to smo 
svetište znale češće hodočastiti. 

Nakon njegove smrti njegovo 
štovanje svakog dana sve više raste 


u našim srcima. Kad god mi se pru¬ 
ži prilika odlazim na njegov grob, 
da tu molim za velike potrebe Cr¬ 
kve u Hrvata i za cijeli ispaćeni 
hrvatski narod. Svakog desetog u 
mjesecu slavim Stepinčev dan, a 
mjesec veljaču Stepinčevim mjese¬ 
com. Tih dana umnažam svoje mo¬ 
litve tom velikom sinu našega na¬ 
roda za naše narodno obraćenje, 
kao i za veliki dar Slobode i Mira. 
Kad god molim naše hrvatske svece 
i blaženike, na prvo mjesto stavljam 
Slugu Božjega Alojzija Stepinca. 

Kolika bi to bila velika milost i 
radost za mene osobno, kao i za ci¬ 
jeli narod, ako bi dragi Sveti Otac 
Ivan Pavao II. mogao doći na hrvat¬ 
sko tlo i u njegov glavni grad Za¬ 
greb, pa da tom prilikom uz ostale 
kandidate oltara proglasi na prvom 
mjestu Alojzija kardinala Stepinca 
BLAŽENIKOM svete Crkve. Što 
nam priječi, da ovakav velikan, 
SVETAC i MUČENIK ne bi mogao 
postići tu čast? Stoga u ovoj našoj 
jubilarnoj godini naše drage Zagre¬ 
bačke nadbiskupije ponavljam če¬ 
sto: 

U tebe se. Gospodine, uzdam! 


Piše: Zvonimir Horvat 


Živjet ćemo s njime! 

Sjećanje na moj prvi susret sa Slugom Božjim Alojzijem karei. Stepincem 


Daruvar, 15. studenoga 1994. 

Moj prvi susret sa Slugom Bož¬ 
jim Alojzijem kardinalom Stepin¬ 
cem, nadbiskupom zagrebačkim, 
dogodio se 3. lipnja 1939. godine. 

Bilo je to onda, kada je blage us¬ 
pomene nadbiskup Stepinac stigao 
u Daruvar, kako bi sutradan, 4. lip¬ 
nja 1939., obavio podjelu sv. Pot¬ 
vrde. U Daruvar je stigao iz mjesta 
Đulovac, nakon podjeljivanja sa¬ 
kramenta sv. Potvrde. Ja sam tada 
bio učenik 3. razreda gimnazije, te 
sam s kolegama i kolegicama prisu¬ 
stvovao svečanom dočeku Nadbi¬ 
skupa. Uz nas učenike gimnazije na 
dočeku su još bili i učenici Trgo¬ 
vačke akademije, učenici osnovih 
škola, članovi društava: križara i 


križarica, Marijine kongregacije. Sr¬ 
ca Isusova, Hrvatskog pjevačkog 
društva »Zora«, Hrvatske žene. Do¬ 
brovoljnog vatrogasnog društva, te 
veliki broj vjernika i građana. 

Doček je bio priređen ispred ka¬ 
pelice sv. Šimuna u ulici Stjepana 
Radića, daruvarskoj glavnoj ulici. 
Nakon upućenih pozdrava i govo¬ 
ra dobrodošlice. Nadbiskup se pod 
baldahinom, u procesiji, uputio 
prema župnoj crkvi Presvetog Troj¬ 
stva. Ispred Nadbiskupa u procesiji 
su koračali svećenici: vlč. gospodin 
Vladimir Dumbović, kateheta, Dr. 
Dragutin Nežić, tada nadbiskupski 
ceremonijar, vlč. gospodin Ivan 
Prahir, daruvarski kapelan i vlč. 
gospodin Mijo Etinger, daruvarski 
župnik. Iza baldahina su u procesiji 


bili: gospodin Karlo Polak, grado¬ 
načelnik, gospodin Dr. Antolković i 
gospodin Dr. Štirmer, suci općin¬ 
skog suda u Daruvaru, vlč. gospo¬ 
din Dr. Josip Salač, duhovnik za¬ 
grebačke bogoslovije, gospodin 
Altman, šef poreznog ureda, Dr. 
Stjepan Sabolić, liječnik, crkveni 
odbornici i odbornici Gradskog po¬ 
glavarstva općine Daruvar. Dok se 
procesija kretala prema župnoj 
crkvi čule su se glasne primjedbe: 
»Tako mlad i tako drag Nadbi¬ 
skup!« 

U crkvi je obavljen uobičajeni 
obred prilikom dolaska biskupa, a 
crkva nije u sebe mogla primiti sve 
ono mnoštvo iz procesije, jer je tada 
bila pretjesna. 

Nakon završetka obreda u cr¬ 
kvi, Nadbiskup se uputio u župni 
dvor na kraći odmor. Oko 5 sati po- 

slije podne stigao je u gimnaziju. U 
Godišnjem izvještaju Državne real¬ 
ne gimnazije u Daruvaru za škol¬ 
sku godinu 1938./39. o dolasku 
Nadbiskupa u gimnaziju na str. 10. 
je zabilježeno: »3. juna pohodio je 
našu školu i izvršio inspekciju ri¬ 
mokatoličkog vjeronauka preuzvi- 
šeni gospodin nadbiskup zagre¬ 
bački Dr. Alojzije Stepinac«. Na 
postavljena pitanja našeg katehete 
vlč. gospodina Dumboviča tekli su 
tečni odgovori. Po završenom 
ispitivanju preuzvišeni gospodin 
Stepinac nam je uputio nekoliko ri¬ 
ječi. Sječam se dobro da nam je tada 
uz ostalo rekao i ove riječi :»Budite 
dobri i marljivi učenici kako biste 
postali intelektualci toliko potrebni 
našoj domovini. Intelektualaca 
imademo malo, a poluintelektuala- 
ca mislim i premnogo.« 

Iz škole nekoji učenici su se ra¬ 
zišli po gradu, a drugi pak smo 
pošli za Nadbiskupom do župnog 
dvora. Mi koji smo pošli u dvorište 
župnog dvora doživjeli smo tamo s 
preuzvišenim Nadbiskupom sretne 
trenutke. Nadbiskup je stao na ula¬ 
zna vrata župnog dvora, te nam je 
dijelio svete sličice. I meni je dao sli¬ 
čicu, a koju još i danas čuvam s po¬ 
sebnom pobožnošču: na sličici je 
natpis »Cviječe sv. Zemlje postav¬ 
ljeno na Sv. Grob«. Kada mije Nad¬ 
biskup davao sličicu, onda mi je re¬ 
kao :»Ha, ti mali ptič, velki krič...«. 
Bila je to sličica, jedna od brojnih 
što ih je Nadbiskup donio iz Jeru¬ 
zalema, kada je na 25. srpnja 1937. 
tamo blagoslovio novi hrvatski ol¬ 
tar bi. Nikole Taveliča. 

Navečer je pred župnim dvo¬ 
rom u čast Nadbiskupa priređena 
bakljada, a u kojoj su sudjelovali 
daruvarski vatrogasci sa svojom 
glazbom, te veliki broj građana Da¬ 
ruvara. Na srednjem prozoru na 1. 
katu župnog dvora pojavio se Nad¬ 
biskup, razdragan priređenim ova¬ 
cijama prisutnih. Svojim govorima 
pozdravili su Nadbiskupa grado¬ 
načelnik gospodin Karlo Polak, te 
liječnik gospodin Dr. Stjepan Sabo- 
lić. Na priređenoj manifestaciji pre¬ 
uzvišeni gospodin nadbiskup se 
zahvalio toplim riječima. 


Sutradan, na 4. lipnja 1939., bio 
je dan dijeljenja sv. Potvrde za našu 
daruvarsku župu. U 7 sati ujutro 
Nadbiskup je služio tihu sv. Misu, 
a odmah poslije sv. Mise je započeo 
dijeljenje sv. Potvrde. Sv. Potvrdu je 
dijelio na nekadašnjem stadionu 
Hrvatskog sokola, na prostoru sje¬ 
verno od naše župne crkve. Dan je 
bio sunčan i jako topao, no to nije 
smetalo gospodina nadbiskupa da 
mirno i pobožno obavlja dijeljenje 
sv. Potvrde, koje je završeno oko 1 
sat poslije podne. Nadbiskup je ta¬ 
da opečatio biljegom sv. Krizme 
1048 potvrđenika. 

Poslije svečanog ručka u žu¬ 
pnom dvoru. Nadbiskup je posjetio 
samostan časnih sestara milosrdni¬ 
ca. U pratnji Nadbiskupa su bili vlč. 
gospodin župnik Mijo Etinger, vlč. 
gospodin Dr. Josip Salač, vlč. go¬ 
spodin Vladimir Soštarič, vlč. gos¬ 
podin Dragutin Nežič i vlč. Franjo 
Korenič, dekan pakrački, sudac g. 
Dr. Antolkovič, crkveni odbornik 
Lujo Horvat, te gospodin Ivan 
Stole, vanjski načelnik opčine Daru¬ 
var. Taj odlazak gospodina nadbi¬ 
skupa u samostan zabilježio sam 
svojim fotoaparatom, kao i nekoje 
momente sa prijepodnevnog dije¬ 
ljenja sv. Potvrde. 

Oko 5 sati poslije podne Preu¬ 
zvišeni je blagoslovio novi Češki 
dom u Daruvaru. Na završetku 
blagoslova Doma on je prisutnom 
mnoštvu održao govor, u kojem je 
pozvao Čehe da što je više moguče 
surađuju i prijateljuju s Hrvatima, 
jer kako je rekao »Hrvatska vam je 
druga domovina...« To im je rekao 
zbog toga, što mu je vjerojatno bilo 
poznato, da su do tada Česi dosta 
propagirali jugoslavenstvo. 

Po završenom blagoslovu Češ¬ 
kog doma Nadbiskup je otišao u 
razgledavanje kupališnog parka. 
Time je njegov tadanji boravak u 
Daruvaru bio završen. 

Moj prvi susret sa Slugom Bož¬ 
jim Alojzijem Stepincem otkrio mi 
je čovjeka i biskupa iz kojega su več 
tada jasno zračile njegove osobine: 
poniznost, blagost i svetost. Da je 
taj prvi dojam bio istinit osjetio sam 
i u potonjem susretanju s njime: u 
Virovitici 1940. g. na blagoslovu za¬ 


stave Katoličkih đaka, na Euhari- 
stijskom kongresu u Đurđevcu 
1940. g., na dočeku zavjetne proce¬ 
sije grada Zagreba iz Marije Bistrice 
1943. g. u Zagrebu, te na blagoslovu 
novog oltara u crkvi Sv. Antuna Pa¬ 
dovanskog na Sv. Duhu u Zagrebu. 

S radošču mi se napunjalo srce 
i duša, kada sam slušao njegove 
propovijedi i govore ili ih čitao u 
glasilu Velikog križarskog bratstva 
»Nedjelja«. Još se uvijek sječam nje¬ 
govih riječi, što ih je izrekao u go¬ 
voru preko Radio Zagreba, u mje¬ 
secu siječnju 1941. g., u povodu 
tjedna zimske pomoči, a naslov go¬ 
vora je bio »Zao mi je naroda...«. 

Sve je to bilo nadahnuče za du¬ 
šu - sve dok to sijanje sjemena i 
Božje ljubavi nisu 1945. godine 
spriječile sluge pakla kletog - ko¬ 
munisti. 

Nastali su tada tužni dani. Pre¬ 
stao se u javnosti čuti glas Sluge 
Božjega. Trpljenja su u najvećim 
mogućim žrtvama bila zadavana i 
Crkvi i dobrom Pastiru - nadbisku¬ 
pu zagrebačkom. 

Najžalosniji trenutak u odnosu 
na blagopokojnog Kardinala pogo¬ 
dio me onog časa, kada sam u mje¬ 
secu veljači 1960. ležao bolestan u 
krevetu. Radio Zagreb je tada samo 
u jednoj i onoj poznatoj rečenici ob¬ 
javio »Danas je umro Dr. Alojzije 
Stepinac«. Još bolnija je bila vijest, 
kada sam preko radioaparata čuo o 
stradanju bečkog kardinala Dr. Fr. 
Koniga, koji je putovao u Zagreb na 
sprovod našeg dragog, a tada već 
umrlog, kardinala i nadbiskupa 
Stepinca. 

Tuga je prošla, jer znamo da 
Gospodin ne traži smrt pravedni¬ 
ka. Obilna je plaća koju je veliki 
Sluga Božji od Kralja vjekova pri¬ 
mio za svoja dobra djela i za svoja 
trpljenja. On je sada naš zagovor¬ 
nik, a nama je ostavio baštinu da i 
mi živimo po geslu, koje je njega 
vodilo kroz ovozemaljski život. 
Stoga ćemo živjeti s njime i vodit će 
nas njegovo načelo: »In te Domine 
speravi - U Tebe se Gospodine uz- 
dam!« 

Moje sjećanje na Slugu Božjega 
Alojzija kardinala Stepinca ostat će 
neumrlo. 

MUČENIŠTVO KARD. STEPINCA 


Mučenik svoje 
dužnosti 



Sluga Božji blagost ivlje temeljni kamen za crkvu sv. Alojzija 
u Popovači - 1934. god. 


Nakon što smo u prošlom bro¬ 
ju Glasnika, br. 1/96., donijeli prva 
dva svjedočanstva o glasu muče- 
ništva kojim su obilježeni život i 
smrt kard. Stepinca, i u buduće će¬ 
mo čitatelje i štovatelje Sluge 
Božjega izvješćivati o tom glasu 
mučeništva. 

3. U zapisniku suradnika tajne policije 
(Udbe), zabilježenog u Zagrebu , 3. 
ožujka 1960., o komentarima u javnosti 
»povodom smrti Alojzija Stepinca«, 
nalazimo i ovo vrijedno svjedočanstvo: 

»U redovima klera i klerikalnih 
elemenata mnogo se komentiralo o 
tome, da je Stepinčeva smrt prera¬ 
no nastupila i da su je pospješili ko¬ 
munisti svojim postupcima protiv 
njega samoga i svećenika uopće. 
Između tih postupaka naročito su 
isticali da je Stepinac bio nepraved¬ 
no osuđen i poslije izložen fizičkim 
i duševnim patnjama u KPD (misli 
se na Kazneno-popravni Dom u Le- 
poglavi, op. J.B.) i internaciji. Osim 
toga Stepinca da su se teško dojmili 
procesi protiv svećenika ^bogoslo¬ 
va VBŠ (Više Bogoslovne Škole, op. 
J.B.) u Đakovu i drugi...«. 

(Arhiv Postulature, 
Svezak XCIII, str. 4488.) 

4. Dana 10. veljače 1960. primio je Pa¬ 
pa Ivan XXIII. sažalnicu prigodom 
smrti kardinala Stepinca, koju su pot¬ 
pisala 104 izbjegla Hrvata: 

»Sveti Oče, 

Duboko pogođeni prežalosnom 
vijesti o smrti kardinala Stepinca, 
mučenika Katoličke crkve, junaka 
kršćanske vjere, sina hrvatskog na¬ 
roda, mi potpisani hrvatski izbje¬ 
glice duboko suosjećamo s Vama i 
molimo Vaš Apostolski blagoslov na 
siromašnu našu domovinu Hrvat¬ 
sku i na naša izbjeglička stradanja. 

Ponizni, poslušni i odani sinovi 
Vaše Svetosti: (slijede 104 potpisa). 

Latina (Italia), 10. veljače 1960.« 

(Arhiv Postulature, 
Svezak CXIII, 140.) 


5. Slovenski časopis »Naš tednik«, u 
broju za mjesec ožujak 1960., u rubrici 
» Kronika« donio je ovu vijest: 

»Vatikansko mesto (AI). V kro- 
gih rimske kurije pravijo, da bi že 
čez nekaj let utegnili začeti redni 
postopek za beatifikacijo za- 
grebškega nadškofa, kardinala Ste¬ 
pinca. V zvezi s tem drži, da so na 
pristojnem mestu že začeli zbirati 
njegove spise, kakor je to navada v 
pripravljalnem obdobju tega po- 
stopka. Vatikanski strokovnjak za 
te zadeve je glede tega povedal: 

'Kardinala Alojzija Stepinca bo 
mogoče v nekaj kratkih letih prište- 
ti k blaženim, če že ne kot pravega 
mučenca, pa kot spoznavalca vere.' 

Škof iz Vittoria Veneta, mgr. Al¬ 
bino Luciani, (kasnije Papa Ivan Pa- 
vao I, op. J.B.), je izjavil k temu: 

'Rimski martirologij je ena mo¬ 
litvenih knjig Cerkve. Zdaj je vanjo 
prišlo novo ime: Alojzij Stepinac. 
Utemeljitve za to nišo še sestavili, a 
naj služi naslednja začasna: zelo 
mlad je postal nadškof v Zagrebu, 
ko je ena največjih škofij na svetu. 
Posvetil se je neutrudnemu delu za 
duše in zlasti ljubezni do bližnjega. 
V prežalostnih časih vojne in notar- 
njih razprtij je pomagal Judom, 
preganjanim in ubogim ter jih bra- 
nil, ne da bi gledal na svoje moči, 
ne da bi se bal tveganja in nevarno- 
sti. Ker ni upognil tilnika in ni niti 
za trohico odnehal od katoliške re- 
snice, je bil sojen, prebil v ječi, noč 


in dan pod stražo osem let in umri 
kot kardinal brez škrlaka, kot mu- 
čenec brez krvi'.« 

(Arhiv Postulature, 
Svezak CXIV, 275.) 

4. Mons. }. Rupp, koadjutor pariškog 
nadbiskupa i kardinala M. Feltina, u 
prigodnoj propovijedi u Parizu, u crkvi 
Sestara milosrdnica sv. Vinka Paulsko- 
ga, predvodeći Misu zadušnicu za kar¬ 
dinala Stepinca, reče i slijedeće: 

»Mi se ponosimo velikom lič¬ 
nošću kardinala Stepinca. On je 
mučenik modernih vremena, mu¬ 
čenik kršćanski, mučenik svoje 
dužnosti.« 

(Arhiv Postulature, 
Svezak CXIV, 344.) 

DOKUMENTI 


*D0KUMENTI*(8) 


Nastavljamo donositi dokumente, koji će svim čitateljima i svim tražiteljima istine omogućiti isti¬ 
nito prikazivanje i tumačenje osobe Sluge Božjega Alojzija Stepinca . 


34 . Dopis nadbiskupa A. Stepinca, upućen 2. stude¬ 

noga 1942. gospodinu Dr. Andriji Artukoviću, 
Ministru pravosuđa i bogoštovlja, s molbom da 
se omogući pristup svećenika u logore, kad ga 
umirući zatraže: 

Gospodine ministre! 

Ja sam već dvaput lično molio Poglavnika, da se 
svećeniku omogući pristup u logore, da može dati zad¬ 
nju utjehu umirućima. Međutim makar je Poglavnik to 
obećao, mi ne znamo do danas, da li je svećeniku omo¬ 
gućen pristup u logore (Jasenovac, Gradiška, Lobor, 
itd.), dok sigurno znamo, da su umirući molili sveće¬ 
nika, da ih spremi za smrt, ali im nije bio dozvoljen. Je 
li čudo, da se mnogi čestiti ljudi pitaju, koja je onda 
razlika između jednog boljševičkog i našeg logora? I 
može li ustaški pokret računati na blagoslov neba, kad 
uskraćuje umirućima ono, što im do sada nije branila 
nijedna civilizirana država? 

Ja se s toga, gospodine ministre, obraćam na Vas s 
uljudnom molbom da kao naš resorni ministar poduz- 
mete korake kod odnosnih faktora, da svećenik uvijek, 
kad ga bolesni ili umirući u logoru zatraže, može ne¬ 
smetano obaviti svoju dužnost. 

Izvolite, gospodine ministre, primiti moje iskreno 
poštovanje. 

U Zagrebu, dne 2. studenoga 1942. 

+ Alojzije Stepinac, Nadbiskup zagrebački 

35 . Dopis nadbiskupa A. Stepinca, upućen 21. stu¬ 

denoga 1942. Gospodinu Dr. Andriji Artukovi¬ 
ću, Ministru pravosuđa i bogoštovlja, s molbom 
da se katoličkim vjemicima-zatočenicima u sa¬ 
birnim logorima omogući vršenje vjerskih duž¬ 
nosti: 

RAVNATELJSTVU ZA JAVNI RED I SIGURNOST - Zagreb 

Nakon što je već prije bilo poduzeto sve, da se ka¬ 
toličkim vjernicima-zatočenicima u sabirnim logorima 
omogući vršenje vjerskih dužnosti, ovo Predsjedništvo 
Biskupskih Konferencija časti se ponovno zamoliti Na¬ 
slov da: 

1. dopusti svećenicima ulaz u sabirne logore, da 
budu pri ruci zatočenicima-katolicima u svrhu 
prisustvovanja službi Božjoj, slušanja riječi Božje i pri¬ 
manja sv. sakramenata, da budu prisutni umirućima i 
pokopavaju mrtve; 


2. zabrani siljenje zatočenika na teški rad u nedjelje 
i zapovijedane blagdane; 

3. dopusti dobrotvornoj ustanovi Nadbiskupije za¬ 
grebačke »Karitas«, da se za Božić dostave barem naj¬ 
potrebnijima, bez razlike vjere, pošiljke s hranom, odje¬ 
ćom i lijekovima. 

Opravdanost gornjih zahtjeva temelji se ne samo u 
vjerskom zakonu, nego i u najosnovnijoj čovječnosti. 
Vjera pak i čovječnost temelj su svakoj uređenoj i zdra¬ 
voj ljudskoj zajednici. 

U Zagrebu, dne 21. studenoga 1942. 

+ Alojzije Stepinac, Nadbiskup zagrebački 
i Predsjednik Biskupskih konferencija 

36 ■ Izvadak iz pisma što ga je nadbiskup A. Stepi¬ 
nac uputio, 21. srpnja 1945., II. dio, tt. 2., 3. i 5., 
(u prošlom broju su objavljene tt. 1. i 4.), Dr. Vla¬ 
dimiru Bakariću, Predsjedniku vlade Federalne 
Hrvatske, u kojem osuđuje presude nad zatvo¬ 
renicima izvršene bez uredovnih sudskih postu¬ 
paka, te se zauzima za humani postupak prema 
svim stradalnicima i njihovoj rodbini, koja im 
želi pružiti hranu, odjeću ili utjehu riječi. Na¬ 
kon što je zatražio da se osuđenicima prije izvr¬ 
šenja smrtne presude omogući pohod svećenika, 
napomenuo je: 

Gospodine predsjedniče! (...) 

2. U vezi s ovim pitanjem je važna okolnost, da ne 
postoji izvansudbeni forum, koji bi u slučaju izrečenih 
smrtnih osuda, izricao i pomilovanje. Ta institucija po¬ 
stoji u svakoj pravnoj državi 20. stoljeća. Istinski napre¬ 
dak u kulturi duše i tijela zahtijeva, da se pored prav¬ 
de, u upravljanju državom poštuje i načelo opraštanja 
i milosrđa. To je načelo ukorijenjeno u kršćanskoj duši 
hrvatskog naroda. Zato se dvostruko teško osjeća 
praktično pomanjkanje vrhovnoga foruma, koji bi u 
slučaju smrtnih osuda vršio pravo pomilovanja. Ne 
mogu i ne smijem prešutjeti, da je ovakav forum za vri¬ 
jeme ustaške vladavine spasio glavu kojemu tome čo¬ 
vjeku, koji se danas nalazi na visokom položaju. Zašto 
da u tom pogledu idemo natrag, kad se istovremeno 
naglasuje, da spadamo u progresivne narode. 

To je tim više potrebno, jer koliko mi je poznato, 
vojni sudovi sude neobičnom brzinom. Kako se govori 
dnevno pada oko osamdeset presuda. U nekoliko mi¬ 
nuta odlučuje se o sudbini života i dugih godina slo- 

bode. Zar je moguće i pretpostaviti, da je takovo 
sudovanje temeljito i pravedno? Ne može zadovoljiti 
stvarne potrebe forma za pomilovanje na smrt osuđe¬ 
nih ni to, što presude nižeg vojnog suda dolaze na pot¬ 
vrdu višeg vojnog suda Armije. Jer to nije forum za 
pomilovanje, već stvarno apelacioni sud. A sud ostaje 
uvijek sud t.j. ostaje samo na terenu primjenjivanja za¬ 
kona, dotično pravde. Kad se uvaži, da ogromna 
većina okrivljenika ne poznaje i nije mogla poznavati 
propise vojnoga sudovanja, pod koje danas retroaktiv¬ 
no, što je također nepravilno, padaju njihova djela, ja¬ 
sno je, da bi i te kako bilo mjesta forumu, koji bi vršio 
pomilovanje na smrt osuđenih. 

3. Rodbina justificiranih nema prava, da znade, 
gdje se nalaze grobovi njihovih roditelja i braće i mu¬ 
ževa. Poznato je, da su rimski sudovi dopuštali pokop 
justificiranog. Nakon što je izvršena smrtna kazna 
»pravdi je udovoljeno«, pa nema nijednog opravdanog 
razloga, da se mrtvo tijelo kršćanina dostojno ne poko¬ 
pa. Mjesto toga danas se justificira na nepoznatim mje¬ 
stima. Mrtva tjelesa bacaju se u zajedničku grabu, i nit¬ 
ko od rodbine ne može znati, gdje su grobovi njihovih 
dragih. Ljudi koji su danas na vlasti s pravom su se 
žalili i zgražali nad postupkom ustaša, koji su na ne¬ 
poznatim mjestima dotično uz mjesta justifikacije po¬ 
kapali osuđenike. Ja sam se i te kako borio za to, da se 
tjelesa justificiranih mogu kršćanski pokopati. To što je 
nekada bilo zazorno, neka se danas ne ponavlja. Zato 
bi trebalo dozvoliti rodbini prijenos mrtvog tijela u 
roditeljske grobove na kršćanska groblja, kako to od 
davnine vrši kršćanski pietet prema pokojnicima. Jed¬ 
nako tako trebalo bi uvesti praksu, da sudovi koji su 
izrekli smrtne osude i dali ih izvršiti, to dostavljaju 
matičnim uredima, da se može službeno ustanoviti ne¬ 
čija smrt. To je potrebno zbog velikih praktičnih pos¬ 
ljedica u pogledu imovinskih i rodbinskih odnosa. 

5. U postupku sa zatvorenicima imade mnogo to¬ 
ga, na što se narodne mase žale. Prije svega, zatvori su 
pretrpani, i ne mogu primiti onaj broj ljudi, koji faktično 
u njima boravi. Mjere prigodom hapšenja o kojima sam 
malo prije govorio, znatno bi doskočile ovome zlu. 

Već sam molio, da se odredi nekoliko svećenika, 
koji će moći posjećivati zatvorenike te im u slučaju bo¬ 
lesti podijeliti sakramente. Tome do danas nije udovo¬ 
ljeno u mjeri, koja bi se mogla nazvati dostatnom. 

Osim uhapšenika mnogo trpi i njihova rodbina, 
koja im donosi hranu i svježu odjeću. U tom pogledu 
vlada nerazumljivi postupak. Nekim zatvorenicima se 
uopće ne dopušta donošenje hrane i čiste odjeće. Oni 
leže tjednima u zatvoru. Njihove žene im donose hra¬ 
nu, a straža im odgovara da ih tamo nema, mada su, 
recimo, čas prije vidjele muža kroz prozor. Zašto se svi¬ 
ma zatvorenicima ne dozvoljava donošenje hrane u 
određene dane? Ako je pri tome bilo zloporabe, ona se 
može uz razboriti oprez i pregled sasma odstraniti. 

Rodbina zatvorenika mora satima stajati, dok na 
njih dođe red. A onda kad stražari uzmu jelo, treba 
opet čitave satove čekati, dok se vrate košare i jedaći 
pribor. Imade slučajeva, da rodbina mora po 4 do 6 sati 
izdržati na suncu dok obave svoju dužnost. Zašto 


mučiti ove koji nisu krivi? Zar se ne bi mogao ubrzati 
postupak s primanjem jela i odjeće? Znadem slučajeva, 
gdje su mnoge žene uslijed ovakovog postupka obo¬ 
ljele i tako oslabile, da su postale nesposobne za svaki 
rad. 

I te su još sretne da znadu barem, kamo treba nositi 
jelo. Ali što da kažemo za one, koje moraju čitave tjed¬ 
ne obilaziti sve zatvore, da konačno pronađu svoga 
muža ili sina. Zašto ovakav postupak? Zar to ne znači 
bez potrebe mučiti, ogorčavati tolike obitelji? Pa one 
već time, što im je netko u zatvoru, trpe i pate. Zar se 
mora, bez potrebe, uvećavati mjera njihovih patnja? Ne 
nalazim razloge ovome postupku. Izgovor, da su patili 
i oni, koji su bili u šumi, pa neka sada pate ovi, koji su 
bili u gradu, nije čovječanski. U čemu bi, zapravo, onda 
imalo stajati oslobođenje, ako se samo mijenjaju uloge 
stradalnika? Zato se nadam, gospodine predsjedniče, 
da ćete u sporazumu s nadležnim vojnim vlastima 
isposlovati, te se ustanovi ured, koji će davati rodbini 
zatvorenih sigurne podatke, gdje se nalaze njihovi čla¬ 
novi. Nadalje da će se svima zatvorenicima dozvoliti 
donošenje hrane i čiste odjeće /pogotovo ovo!/ i ko¬ 
načno da će se postupak prigodom primanja hrane i 
odjeće ubrzati. Tako će otpasti mnoge opravdane tuž¬ 
be, a s njima i mnogo nezadovoljstva. 

{Arhiv Postulature, Svezak LXXXVIII, 3168-3169.) 


Fotografija - kao razglednica upućena Sluzi Božjemu iz 
Krapine - 3. studenoga 1936. 

DAROVATELJI 


Zapisi iz knjige dojmova 
»Spomen-Zbirke Sluge Božjega 
Alojzija Stepinca 

Alojzije, velika Vam hvala da nikada niste porekli 
da ste čvrsti sluga Božji, a samim tim ste dali nenad¬ 
mašan zalog za čistoću i očuvanje Hrvatske nacionalne 
biti. Uvjeren sam da ni danas niste zaboravili svoj na¬ 
rod u preporuci Bogu, 10. siječnja 1996. - Jozo Bagarić. 

* * * 

Dragi naš Pastiru, hvala Ti i slava, za sve što si uči¬ 
nio za lijepu našu domovinu Hrvatsku i Katoličku cr¬ 
kvu u njoj. Moli se za nas dragoj Majci Božjoj da nas 
čuva u ovim teškim vremenima. 

Neka nam dragi Bog podari još jednog sveca u Tvojoj 
osobi. Moli se za mene i moju osmočlanu obitelj, da je 

Bog čuva od svakoga zla, 10. siječnja 1966. - Petar Palici. 

* * * 

Polako, pa mogu reći u molitvi, prolazim pokraj 
ove vedrine povijesno tako dohvatljive, čiji smo i mi 
dio ... Ovo sjeme uzoritog Kardinala ostvaruje se kao 
vazmeno otajstvo. Dao Bog da učimo i naučimo od 
kardinala Stepinca kako se ljubi Crkva i Hrvatski na¬ 
rod, 15. siječnja 1996. - Don Josip Šantić. 

* * * 

Na najdražem mjestu u najdražoj Hrvatskoj, u mje¬ 
stu koje i šutnjom govori - jer onaj koji se u Gospodina 
uzdaje ne može gubiti u nepredvidivim utakmicama 
života - U društvu slovenskih prijatelja, 3. veljače 1996. 
- svećenik Splitskomakarske nadbiskupije. 

* * * 

Dragi Kardinale, blagoslovi hrvatsku mladež i po- 
mozi joj da odlučno brani kršćanske vrednote. Blago¬ 
slovi ove učenice i izmoli im veliku snagu vjere kakva 
je bila tvoje majke, 8. veljače 1996. - Rav. Gimnazije ss. 
Milosrdnica; slijede 32 potpisa učenica. 

* * * 

Dragi Kardinale, evo me po drugi puta ovdje na 
izložbi tebi na spomen priređenoj. Zahvaljujem ti na 
pomoći i zagovorima kod dragog Boga. Zagovaraj me 
i dalje, a do sljedećeg susreta - do viđenja, 15. veljače 
1996. - brat Alojzije. 

* * * 

Hvala Ti sama ljubavi za dar Alojzija dragog nam 
brata i za ovaj prostor koji sav odiše Njime. Molim Te 
da Ga nasljedujemo, 17. veljače 1996. - Zlatko. 

* * * 

Uzvišeni doživljaj, predivni utisci o veličini žrtve 
kardinala Alojzija Stepinca, za čovjeka i svoj hrvatski 
narod. Oplemenjen doživljajima koje valja svakome 
preporučiti, vraćam se u svoj Dubrovnik, 25. veljače 
1996. - N.N. 

* * * 

Tebi dragi Alojzije hvala na hrabrosti a Tvojim 
neprijateljima i tužiocu neka sudi dragi Bog. 

Hvala ljudima koji su postavili izložbu, da sam Te 
mogla još bolje upoznati, 28. veljače 1996. - Ankica. 


Darovatelji za pokriće 
troškova u postupku proglaše¬ 
nja blaženim kard. A. Stepinca 

Uz popis prijatelja i štovatelja Sluge Božjega 
Alojzija Stepinca, koji su uz molitvu proslijedili 
i novčani dar, sa zahvalnošću se sjećamo svih da¬ 
rovatelja koji su uz svoj dar izričito napomenuli 
da se ne objavljuje njihovo ime. Raduje činjenica, 
što su među darovateljima zastupljeni gotovo 
svi staleži, nastanjeni diljem svijeta, što potvrđu¬ 
je općenarodnu želju za proglašenjem blaženim 
kardinala Stepinca. 

Nakon objavljivanja zadnjeg broja Glasnika 
svoj dar za pokriće troškova u postupku za pro¬ 
glašenje blaženim kard. Alojzija Stepinca uručili 
su slijedeći darovatelji: 

ss. BENEDIKTINKE - Hvar; župa PRELOG; 
župe LIŽNJAN i MEDULIN; č.s. Leopoldina 
IVASIĆ - Družba Služavki Maloga Isusa (Za¬ 
greb); obitelji PUZEK i BAN - Zagreb; s. DOLO- 
RES - Družba sv. Križa (Zagreb); župa REPUŠ- 
NICA; Doroteja PATAPTA - Cirkovljan; Cecilija 
FIŠTER - Dugo Selo; Ana MALENKUŠIĆ - Po- 
povača; Mons. Ivan VRAGOVIĆ, kanonik - Za¬ 
greb; Ružica BRKIĆ - Biggera (Australia); Karo- 
lina LETIĆ - Ilovik; Žuva ŽAKNIĆ - Blato na 
Korčuli; Stanko i Jela VASILJ; Katarina KORE- 
NIĆ - Zagreb; župa PITOMAČA; ss. bolesnice 
Družbe sv. KRIŽA - Zagreb; s. Dobroslava TOR- 
BARAC - Družba Služavki Maloga Isusa (Za¬ 
greb); Hrvatska katolička župa »ST. PAUL CRO- 
ATIAN CHURCH« - Cleveland; Angela KAVAŠ 
- Požega; K.S. - Zagreb; Vinko BARBIŠ - Malin- 
ska; Lovorka KLARIĆ - Zapolje; Vlč. Pavao 
MARKAČ - Nedelišće; Prim. Dr. Ivan KILIĆ - 
Imotski; obitelj Franje i Danice BATELJA - Ra- 
stoki (Slavetić); Ante HULJEV - Primošten; Vlč, 
Ivica KECERIN - Mississauga (Canada); Marija 
ESPOSITO - Napoli; Slavica IVEZOVIĆ - Za¬ 
greb; Vlč. Martin SENTIĆ - Ingolstadt (S. R. Nje¬ 
mačka); Veronika ROŽIĆ - Prodindol (Sv. Jana). 
* * * * * 

Svoj dar za pokriće troškova u postupku za 
proglašenje blaženim kard. Alojzija Stepinca mo¬ 
žete poslati preko Zagrebačke banke na ime: Po- 
stulatura Kard. Stepinca 

devizni račun: 012101-01-2421741339 
kunski račun: 012101-12-2320444313 


Svaki dopis na Postulaturu kojim se priopćuje prim¬ 
ljeno usliŠanje ili uspomena na Slugu Božjega neka 
bude potpisan, te obilježen nadnevkom i mjestom pi¬ 
sanja. Anonimna pisma se ne arhiviraju. Vjernici koji 
žele ostati anonimni neka to napomenu u dopisu. 

V O T O P I S 


Pobjednik u znaku križa (8) 


Piše: Serafin Romanov 



Nadbiskupski orfanotrofij u Vlaškoj ulici u Zagrebu; otuda je mladi 
Alojzije Stepinac pohađao prvih 6 razreda gimnazije 


Kao hvaljeni rimski student i po¬ 
božan mladi svećenik, Alojzije se s 
Trsata zaputio prema rodnoj kući. Ne 
zna se da li izravno ili nakon pozdra¬ 
va pretpostavljenih u Zagrebu. Do¬ 
šavši u svoj Krašić, već je 19. srpnja, 
u župnoj crkvi Presvetog Trojstva, 
proslavio svečanu Mladu misu. 

Propovijedao je Mons. Josip 
Lončarić, župnik sv. Petra u Zagre¬ 
bu. U asistenciji su bili Dr. Josip 
Marić, sveučilišni profesor i dekan 
Teološkog fakulteta, Alojzijevi ko¬ 
lege iz Rima Dr. N. Žuvić i Dr. F. 
Šeper. Mladomisnika^ je k oltaru 
pratio vlč. gosp. Josip Šimečki, žup¬ 
nik iz Dugog sela, a pomagao je vlč. 
gosp. Ivan Mački Stanković, žup¬ 
nik u Vrhovcu, te bogoslovi-vojnici: 
Šimečki. Pripremu i tijek svečanosti 
rukovodili su domaći župnik vlč. 
gosp. Pavao Srketić, s gosp. Načel¬ 
nikom, učiteljima, vatrogascima i 
ostalim udruženjima. 

Mladomisnik je dobio od Sve¬ 
tog Oca dopuštenje, da može podi¬ 
jeliti Papinski blagoslov. Za vrijeme 
ručka, koji je pripremljen u dvo¬ 
rištu kuće u Krašiću, kamo se nje¬ 
gova obitelj iz Brezarića doselila 
1905. god., izgovoreno je puno po¬ 
zdravnih i zahvalnih riječi. Prozborio 
je i Alojzije. Prisutnik je izvijestio, da 
je Alojzije tada nagovijestio »profi¬ 
njeni i produhovljeni program svoga 
svećeničkog života i svojih težnja«. 
Nažalost, nije nam zapisao u potan¬ 
kosti te nejegove riječi. 

Ustao je i Josip Stepinac, »stari 
otac, trijezan i razborit«, te je trep- 
tećim glasom sve pozvao na vese¬ 
lje. Riječi oduška teško su navirale. 
Suze ih pretekoše. Uspio je izgovo¬ 
riti: »Veselite se, jer je došao!« Jecaji 
su zastajali u grlu. Orosiše se oči 
svih slavljenika. A otac, položući 
desnu ruku na glavu Alojzijevu, 
smogavši snage nastavi drugi dio 
rečenice: »jer je došao ovaj moj 
Očekivani«. 

Tada, kao po ritualu, zaplakaše 
svi nazočni. I doista su suze s tog 
prizora snažno govorile. Utišale su, 
za tren, buku nazdravljanja c a po¬ 
tom se prolomio pljesak i: »Živio!« 

Promatrajući mladog Alojzija 
Stepinca, okružena svećenicima. 


roditeljima, rodbinom i prijatelji¬ 
ma, izvjestitelj dnevnika »Hrvatska 
Straža«, prožet doživljajem mlado- 
misničkog slavlja i opažajem Mla- 
domisnikove osobe, proročki je i 
istinito predstavio Alojzija Stepin¬ 
ca: »Nadbiskupija se Zagrebačka s 
pravom veseli ovom mladom um¬ 
nom i kreposnom svećeniku. Vesele 
se svi prijatelji i štovatelji, jer dobi¬ 
vaju u njemu suradnika i savjetnika 
u iskrenom radu za Boga i narod. 
Pozdravljaju ga svi kolege iz zavo¬ 
da Germanicuma i sv. Jeronima u 
Rimu, s kojima je študirao na Gre- 
gorijani, kao i ostali, na koje je sa 
svojim prvim susretajem ostavio 
najbolji utisak.« 

Na dan Mlade mise, Alojzije je 
navijestio »mladomisničko slavlje« 
('secundicije'), slijedeće nedjelje u 
susjednoj župi Vrhovac, gdje su 
živjeli brojni njegovi rođaci i znan¬ 
ci. Želio je tom prigodom pozvati 
na objed sve Stepinčeve težake, s 
kojima je on, ponajviše na obliž¬ 
njem imanju Kamenarovo, radio 
prije odlaska u Rim. Bili su to 
uglavnom špricari, kosci, »biruši« - 
kočijaši. 

Osobno je radost svoga sveće- 
ništva želio podijeliti s ljudima s 
kojima je dijelio radost svoje mla¬ 
dosti i divio se ljepoti Božjoj po 
stvorenoj prirodi i njezinim mijena¬ 
ma. Imao je nakanu i počastiti ih 


kod svečarskog stola. Radi toga je 
zamolio svoju nevjestu Rozu, ženu 
najstarijega polubrata Maksima, 
koja je za Mladu misu bila glavna 
kuharica, da bi ona sljedeće nedjelje 
pripremila ručak i u Vrhovcu. »Ne- 
vesta Roza«, tako ju je on uvijek 
zvao, rado je prihvatila taj njegov 
poziv i izvršila tu njegovu želju. I 
sljedeće nedjelje, 26. srpnja, nakon 
svečane Mise u župnoj crkvi sv. 
Kuzme i Damjana u Vrhovcu, na¬ 
punila se gostima kuća i dvorište 
brata Maksa koji je prebivao u toj 
župi. Za vrijeme objeda »Lojzek« je 
bio u kući s rodbinom i svećenici¬ 
ma, a za uzvanike - težake - prostr¬ 
ti su stolovi u prostranom dvorištu. 
On je često tijekom ručka dolazio 
među njih, a nakon ručka je i sjeo k 
njima za stol. Čule se su zanimljive 
dosjetke i budile uspomene: »Loj¬ 
zek, da li se zmisliš... kad smo delali 
... to i to ... «. Jedan stari znanac je po 
svom »starom« običaju, u vrhovač- 
kom dijalektu, opsovao »božji luk«. 
Svi su prasnuli u smijeh, kolutajući 
očima jedan do drugoga. I Lojzek se 
nasmijao, ali je ipak opomenuo 
zabavljača kako je to mogao ispustiti. 
Tako je Alojzije do predvečer, u pri¬ 
čanju i uspomenama, proveo i taj 
svečani dan koji bijaše radostan ne 
samo za njega, već bijaše radost i po¬ 
nos za težake, Alojzijeve suradnike 
od najranije mladosti. 

Molitva za proglašenje blaženim 
Alojzija Stepinca: 

Gospodine Bože, ti si sluzi svome 
Alojziju Stepincu udijelio milost ne 
samo vjerovati u Isusa Krista nego i tr¬ 
pjeti za njega. Neustrašivim apostol¬ 
skim žarom i ljubavlju prema Crkvi 
ostao je vjeran do smrti. 

Proslavi ga čašću oltara, da nam bu¬ 
de primjer i zagovornik u borbama ži¬ 
vota na putu vječnoga spasenja. Po 
Kristu Gospodinu našemu. Amen. 


Sluga Božji Alojzije Stepinac 

glasnik je Postulature za pro¬ 
glašenje blaženim i svetim kar¬ 
dinala Alojzija Stepinca, te časo¬ 
pis svih njegovih štovatelja, 
Kristovih vjernika i ljudi dobre 
volje. 

God. 3 (1996) broj 2-3. 

Izdavač: Postulatura Sluge Bož¬ 
jega Alojzija Stepinca, Kaptol 31 
- 10000 Zagreb. 

Uređuje i odgovara: Dr. Juraj 
Batelja, Kaptol 31 - 10000 Za- 
greb. 

Adresa uredništva: Postulatura 
Sluge Božjega Alojzija Stepinca, 
Kaptol 31, 10000 Zagreb, tele¬ 
fon: 275-122; 

Sve što se u našem Glasniku 
navodi ili naziva »čudo«, »sve¬ 
tost«, »svetac« i slično, sve to, u 
duhu crkvenih propisa, treba 
uzeti i razumjeti u našem obič¬ 
nom ljudskom načinu izraža¬ 
vanja. O svemu će tomu konač¬ 
ni sud izreći Crkva. 

Lektor: Dr. Ante Stamać 

Tehnički urednik: 

Cijena: 5 kuna; za inozemstvo 3 
DEM ili 3 USD 

Izlazi četiri puta godišnje s do¬ 
zvolom crkvenih poglavara. 

Rješenjem Ministarstva kulture 
i prosvjete Republike Hrvatske, 
br. 532-03-1-7-94-01, časopis: 
»Sluga Božji Alojzije Stepinac« 
oslobođen je plaćanja poreza na 
promet. 

Slog: LASER plus 
Tisak: Tiskara PULJKO 


Na zadnjoj strani: Zagrebačka katedrala 
- Bogoslužje o 36. obljetnici premi¬ 
nuća Sluge Božjega Alojzija Stepinca , 
10. veljače 1996. 

Nakon mjeseci izoliranosti u Ban joj Luci, uvjetovanoj veli¬ 
kosrpskom agresijom na Bosnu i Hercegovinu, na Misi o 36. 
obljetnici preminuća kard. Stepi nca, osobitom je dobrodošli¬ 
com bio pozdravljen mons. F. Komarica, biskup banjalučki 



»ZAŠTO ME PROGONIŠ?« (Oj 9,4) 


Raspelo iz Dragalića; za vrijeme srpske agresije na Hrvatsku 
(1991.-1995.) polomljeno je i obeščašćeno s 23 prostri jela 



Dana 8. veljače 1996. g., časnici, dočasnici i vojnici 33 Inžinjerijske brigade, Prečko, Zagreb, posjetili su, prigodom 36-te 
obljetnice smrti kard. A. Stepinca, zagrebačku katedralu, Riznicu katedrale i Spomen-zbirku iz ostavštine Sluge Božjega 














